ധർമശാലയിലെ പ്ലൈവുഡ് തൊഴിലാളി മരിച്ചത് ജപ്പാൻ ജ്വരം ബാധിച്ചാണെന്ന് സ്ഥിരീകരിച്ചിട്ടില്ല: ഡിഎംഒ - Kannur Varthakal Online\nധർമശാലയിലെ പ്ലൈവുഡ് തൊഴിലാളി മരിച്ചത് ജപ്പാൻ ജ്വരം ബാധിച്ചാണെന്ന് സ്ഥിരീകരിച്ചിട്ടില്ല: ഡിഎംഒ\nJune 4, 2018 Kannur Varthakal Online\nകണ്ണൂര്: ധര്മശാലയില് പ്ലൈവുഡ് ഫാക്ടറി തൊഴിലാളി മരിച്ചത് ജപ്പാന് ജ്വരം ബാധിച്ചാണെന്ന് സ്ഥിരീകരിച്ചിട്ടില്ലെന്ന് ഡിഎംഒ. ആന്ധ്ര സ്വദേശി മനോജ് ആണ് ഇന്നലെ രാത്രി 8 മണിയോടെ മരിച്ചത്. ഒന്പതു ദിവസമായി പരിയാരം മെഡിക്കല് കോളേജില് ചികിത്സയിലായിരുന്നു. ജപ്പാന് ജ്വരം ബാധിച്ചാണ് ഇയാള് മരിച്ചതെന്ന് ആദ്യം ആശുപത്രി അധികൃതര് പറഞ്ഞിരുന്നെങ്കിലും ഇപ്പോള് ഇക്കാര്യത്തില് സംശയമുണ്ടെന്ന് ഡിഎംഒ വെളിപ്പെടുത്തി.\nനിപ ഉള്പ്പെടെയുള്ള എല്ലാ രോഗസാധ്യതകളും പരിശോധിച്ചു വരികയാണെന്ന് പരിയാരം മെഡിക്കല് കോളേജ് കമ്മ്യൂണിറ്റി ഹെല്ത്ത് വിഭാഗം അറിയിച്ചു. ഫാക്ടറിയിലെ മറ്റു തൊഴിലാളികള് ആരോഗ്യവകുപ്പിന്റെ നിരീക്ഷണത്തിലാണ്.\nഅതേസമയം, രോഗം ബാധിച്ച് മറ്റൊരാള് കൂടി ഗുരുതരാവസ്ഥയില് പരിയാരം മെഡിക്കല് കോളേജില് ചികിത്സയിലാണ്. ഒന്പതു ദിവസം മുന്പാണ് മരിച്ച ആന്ധ്രാസ്വദേശി ജോലിക്കായി ധര്മശാലയില് എത്തിയത്. മൂന്ന് ദിവസം മുന്പ് പനി ബാധിച്ച് ഇയാളെ ആശുപത്രിയില് പ്രവേശിപ്പിച്ചു. ഇയാളുടെ മരണം നിപ ബാധ കാരണം ആണെന്ന പ്രചാരണത്തെ തുടര്ന്ന് പ്രദേശത്തെ ജനങ്ങള് കടുത്ത ആശങ്കയില് ആണ്. ദിവസങ്ങള് കഴിയുമ്പോള് നിപാ ഭീതി കൂടി വരുന്നതല്ലാതെ കുറയുന്നില്ല. കണ്ണൂരും പരിസര പ്രദേശങ്ങളും ആരോഗ്യ വിഭാഗത്തിന്റെ കടുത്ത നിരീക്ഷണത്തിലാണ്. പ്രതിരോധ പ്രവര്ത്തനങ്ങള് ആരംഭിച്ചിട്ടുണ്ടെങ്കിലും ഇത് ഫലപ്രദമാവുന്നില്ലെന്നാണ് ജനങ്ങളുടെ വാദം.\nPrevious കൊളച്ചേരിയില് സറീന, മാടായിയില് ആബിദ, മുസ്ലിംലീഗിന് തലവേദന ഒഴിയുന്നില്ല\nNext രാമന്തളി യുവ ആർട്സ് ആൻഡ് സ്പോർട്സ് ക്ലബ്ബിന്റെ നേതൃത്വത്തിൽ പരിസ്ഥിതി സൗഹാർദ്ദ സംരക്ഷണ റാലി സംഘടിപ്പിച്ചു


Saturday 1 February 2014 10:52 pm IST\nമഹാകവി കാളിദാസന്റെ മണ്ണില് ഫെബ്രുവരി മൂന്നു മുതല് നടക്കാന് പോകുന്ന സോപാനം ഫെസ്റ്റിവലിലെ കാവാലം നാരായണപ്പണിക്കര് റിട്രോസ്പെക്ടീവിനെക്കുറിച്ച് കാവാലം ശശികുമാര്\nകാവാലം എത്തും മുമ്പേ കാവാലം ഭോപ്പാലിലെത്തി; ഒരു വലിയ കണ്ടെയ്നറില്. കാളിദാസന്റെ നാട്ടില്, ഭാസന്റെ വഴിതുടര്‍ച്ചക്കാരനായ കാവാലം ഒരാഴ്ച അക്ഷരാര്‍ത്ഥത്തില് ഇനി അരങ്ങു വാഴും. മധ്യപ്രദേശിലെ ശിവരാജ്സിംഗ് ചൗഹാന് സര്‍ക്കാര് കേരളത്തിന്റെ കലാപൈതൃകത്തെ തിരിച്ചറിഞ്ഞതിന്റെ സാക്ഷ്യമാകുന്നത് ഉജ്ജയിനിയുടെ നാടിന്റെ പുതിയ ചില ഉറങ്ങാത്ത രാപ്പകലുകള്.\nഭോപ്പാലിലെ ഭാരത്ഭവന് പ്രസിദ്ധമാണ്. ഏക്കര് കണക്കിന് പ്രദേശത്ത് ഏഥന്‍സിലെ തീയറ്റര് സംവിധാനങ്ങളോടു കിടപിടിക്കുന്ന സാങ്കേതികതകളുള്ള രംഗവേദികളും ഭാരതത്തിന്റെ സാംസ്ക്കാരിക വൈവിധ്യത്തിന്റെ മിനിയേച്ചറുകളും നിറഞ്ഞ സാംസ്ക്കാരിക കേന്ദ്രം. അര്‍ജുന് സിംഗെന്ന രാഷ്ട്രീയക്കാരനെ അഴിമതിയും അവഗണനയും പോലുള്ള വാക്കുകള്‍ക്കൊപ്പമാണധികവും ഓര്‍മ്മിക്കുക. എന്നാല് ഒരിക്കലെങ്കിലും ഭോപ്പാലിലെ ഭാരത്ഭവന് സന്ദര്‍ശിച്ചിട്ടുള്ളവര്‍ക്ക് സിംഗിന്റെ സാംസ്ക്കാരിക ബോധത്തെ, രാഷ്ട്രീയം കലരാത്ത രാഷ്ട്രബോധത്തെ പ്രശംസിക്കാന് തോന്നിപ്പോകും. അവിടെ 2014 ഫെബ്രുവരി മൂന്നു മുതല് കാവാലം നാരായണപ്പണിക്കര് റിട്രോസ്പെക്ടീവ് അക്ഷരാര്‍ത്ഥത്തില് അരങ്ങു വാഴാന് പോവുകയാണ്, പത്തുവരെ. സോപാനം ഫെസ്റ്റിവലിലൂടെ.\nകേരള നാടകപാരമ്പര്യത്തിന്റെ സ്വത്വം കണ്ടെത്താനിറങ്ങിയ നാരായണപ്പണിക്കര് ഭാരത നാടകവേദിക്ക് പുതിയൊരു നാടക വഴിത്താരതന്നെ സൃഷ്ടിക്കുകയായിരുന്നു. തനതു നാടകവേദി എന്ന മലയാളത്തിന്റെ ആ സങ്കല്‍പ്പം ഇന്ന് ഒട്ടുമിക്ക ഭാരത സംസ്ഥാനങ്ങളിലും യാഥാര്‍ത്ഥ്യമായിക്കഴിഞ്ഞു. അതിന് മാതൃകയായത് കാവാലം നാരായണപ്പണിക്കരാണ്. അദ്ദേഹത്തിന് മാര്‍ഗദര്‍ശിയായത് ഭാസ നാടകങ്ങളാണ്, ആ വഴിയില് ചുവടുവപ്പിച്ചത് ജി.ശങ്കരപ്പിള്ളയെപ്പോലുള്ള ആദ്യകാല നാടക പ്രവര്‍ത്തകരാണ്; ഇരുണ്ട ഗുഹാവഴികളില് തീവെട്ടി പിടിച്ചത് ജി. അരവിന്ദനെപ്പോലുള്ള കലാപ്രേമികളാണ്; തനതിന്റെ തനിമ അരങ്ങത്തു പൊലിപ്പിച്ചത് ഭരത്ഗോപിയെപ്പോലുള്ള അഭിനയ തപസ്വികളാണ്. നാല് പതിറ്റാണ്ടിലെത്തുന്ന ആ നാടകജീവിതത്തിന്റെ ഉത്സവാഘോഷം കടലും കടന്ന് പോയെങ്കിലും കാല്‍ച്ചുവട്ടിന് ചുറ്റും ഇനിയും വേണ്ടത്ര അംഗീകരിക്കപ്പെട്ടിട്ടുണ്ടോ എന്നു സംശയം തോന്നിപ്പോകാം. ഇപ്പോഴിതാ രണ്ടാം വിജയപര്യടനത്തിന്റെ പുതിയ തുടക്കം പോലെ തോന്നിപ്പിക്കുന്നൂ ഭോപ്പാലിലേക്കുളള ഈ പുറപ്പാട്.\nകാവാലം നാരായണപ്പണിക്കരുടെ സോപാനം നാടക സംഘം അവതരിപ്പിക്കുന്ന ആറ് നാടകങ്ങളുടെ ഉത്സവമാണ് സോപാനം ഫെസ്റ്റിവല്. നാല്‍പ്പതോളം നാടക പ്രവര്‍ത്തകരുടെ സംഘം ഭോപ്പാലിലെത്തിക്കഴിഞ്ഞു.\nപക്ഷേ കാവാലം അവിടെ എത്തും മുമ്പേ കാവാലം എന്ന നാട് അവിടെ എത്തിയെന്നതാണ് വിശേഷ വാര്‍ത്ത. ഒരു വലിയ കണ്ടെയ്നറില്! അതെ, കാവാലത്തിന്റെ ഒരു മിനിയേച്ചര് ഭോപ്പാലിലെ ഭാരത്ഭവനില് സൃഷ്ടിക്കപ്പെട്ടു കഴിഞ്ഞു.\nകഴിഞ്ഞ വര്‍ഷമാണ് ഈ നാടകോത്സവം ഭാരത്ഭവനില് തുടങ്ങിയത്. ഒരു സംസ്ഥാനത്തെ പ്രമുഖ നാടക പ്രവര്‍ത്തകന്റെ ജീവിതവും കലയും അദ്ദേഹത്തിന്റെ നാടിന്റെ സംസ്ക്കാരവും അവതരിപ്പിക്കുകയാണ് മദ്ധ്യപ്രദേശ് സര്‍ക്കാരിന്റെ ലക്ഷ്യം. അങ്ങനെ കാവാലത്തെ അവതരിപ്പിക്കുമ്പോള് അവിടെ കാവാലം പുനഃസൃഷ്ടിക്കാതെ പറ്റില്ലല്ലൊ.\nഭാരത്ഭവന് സാംസ്ക്കാരിക സെക്രട്ടറി രസ്തോഗി ഈ ഉത്സവത്തെക്കുറിച്ച് കാവാലത്തോട് സംസാരിക്കാനും ക്ഷണിക്കാനുമായി കേരളത്തില് വന്നു. ആലപ്പുഴ ജില്ലയിലെ കുട്ടനാടന് കാര്‍ഷിക പ്രദേശത്തെ പമ്പയും പുഞ്ചയും പച്ചപ്പും നിറഞ്ഞ കാവാലം കണ്ടപ്പോള് രസ്തോഗി നിശ്ചയിച്ചു, കാവാലം നാടകങ്ങള് കാവാലത്തു നാടിന്റെ പശ്ചാത്തലത്തില്‍ത്തന്നെ വേണം. പക്ഷേ അത് ഭോപ്പാലിലെ ഭാരത്ഭവനിലാവുകയും വേണം. അതിനെന്താണു മാര്‍ഗ്ഗം. ഒടുവില് നിശ്ചയിച്ചു കാവാലത്തെ ഒരു കണ്ടെയ്നറില് കയറ്റിക്കൊണ്ട് പോവുക. അങ്ങനെ ജനുവരി 19 ന് ആ കണ്ടെയ്നര് ഭോപ്പാലിലേക്ക് തിരിച്ചുപോയി; നോഹയുടെ പെട്ടകത്തിന്റെ ഒരു മിനിപ്പതിപ്പ്, അതിനുള്ളില് കാവാലത്തിന്റെ മിനിച്ചേറിന് പറ്റുന്ന വിവിധ വസ്തുക്കളും.\nതെങ്ങിന് കുരുത്തോല 20 എണ്ണം, വാഴ വേരു പോകാതെ ഏഴെണ്ണം, തഴപ്പായ, കലപ്പ, ചക്രം, മുപ്പറക്കൊട്ട, പറ, നാഴി, ചങ്ങഴി, തെങ്ങിന് പൂക്കുല, തുഴ, പങ്കായം, മമ്മട്ടി, മണ്‍കോരി, കൊയ്ത്തരിവാള് തുടങ്ങി കാര്‍ഷികോപകരണങ്ങള് തന്നെ ഇരുപത്തഞ്ചോളം വരും. തീര്‍ന്നില്ല, എട്ടു കതിര്‍മാടങ്ങളാണ് കണ്ടെയ്നര് കയറിയത്. ഒരു വലിയ പ്രത്യേക കതിര്‍മാടവും ഏഴെണ്ണവും!! സോപാനം ഫെസ്റ്റിവലില് കാവാലം നാടകം കാണാനൊരുങ്ങുന്നവര് ഭോപ്പാലിലെ ഭാരത്ഭവനിലായിരിക്കില്ല, കാവാലത്തിന്റെ അന്തരീക്ഷത്തിലായിരിക്കും നാടകം കാണുക. കാവാലത്തെ അവിടെ പുനഃസൃഷ്ടിക്കാന് സോപാനത്തിന്റെ രംഗവേദി ഒരുക്കുന്ന ഒരു സംഘം കിച്ചുആര്യാടിന്റെ നേതൃത്വത്തില് ജോലി പൂര്‍ത്തിയാക്കിക്കൊണ്ടിരിക്കുകയാണ്.\nതീര്‍ന്നില്ല, കാവാലവും കാവാലവും മാത്രം പോരല്ലോ കേരളത്തിനെ സമഗ്രമായി തിരിച്ചറിയാന്. കേരളത്തിന്റെ തനതു സംഗീതം സോപാനമാണെന്ന് കണ്ടെത്തിയ കാവാലം കേരളത്തിന്റെ സംഗീത പാരമ്പര്യവും അവിടെ പ്രദര്‍ശിപ്പിക്കുന്നുണ്ട്. അതിനായി കിട്ടാവുന്നത്ര പഴക്കമുള്ള സംഗീതോപകരണങ്ങള് കണ്ടെയ്നറില് കയറ്റിയിരുന്നു. നന്തുണി, പുള്ളുവ വീണ, ഇടയ്ക്ക, മദ്ദളം, ചേങ്ങില, ചെണ്ട, മൃദംഗം, ഗഞ്ചിറ തുടങ്ങിയവ. അവയില് നാട്ടിമ്പുറത്തെ തനി നാടന്‍സംഗീതോപകരണങ്ങളുമുണ്ട്. തീരുന്നില്ല, സംഗീതസാമ്രാട്ടായിരുന്ന സ്വാതിതിരുനാള് രാജാവിന്റെ സംഗീതോപകരണ ശേഖരത്തിന്റെ അത്യപൂര്‍വ വാദ്യോപകരണങ്ങള് പ്രദര്‍ശനത്തിനായി കൊണ്ടുപോയിട്ടുണ്ട്. കേരളത്തിന്റെ സംഗീത പാരമ്പര്യത്തിന്റെയും പൈതൃകത്തിന്റെയും ഒരു മികച്ച പ്രദര്‍ശനം തന്നെയാകുമത്.\nകാവാലം നാരായണപ്പണിക്കരുടെ കലാജീവിതം ആദ്യന്തം നേരിട്ടറിയാനുള്ള അവസരമൊരുക്കുന്നതിന്റെ ഭാഗമായി അദ്ദേഹത്തിന്റെ ആറു നാടകങ്ങളാണ് അവതരിപ്പിക്കപ്പെടുന്നത്. രണ്ട് നാടകങ്ങള് സംസ്കൃതത്തില്-രണ്ടും ഭാസന്റെ നാടകങ്ങള്, പ്രതിമാ നാടകവും ഊരുഭംഗവും. രണ്ടെണ്ണം മലയാളത്തില്, കല്ലുരുട്ടിയും ഭഗവദജ്ജുകവും. രണ്ട് ഹിന്ദി നാടകങ്ങളുണ്ട്, ഉത്തര രാമചരിതവും സംഗമനീയവും. ഇതിനു പുറമേ ശാകുന്തളത്തിന് കാവാലം രചിച്ച പുതിയ രംഗഭാഷ്യമായ ഛായാ ശാകുന്തളം നാഷണല് സ്കൂള് ഓഫ് ഡ്രാമയുടെ ദല്‍ഹി പ്രൊഫഷണല് സംഘം അവതരിപ്പിക്കുന്നുണ്ട്. ആദ്യത്തെ ആറു നാടകങ്ങളും അവതരിപ്പിക്കുന്നത് സോപാനം കലാകാരന്മാര് തന്നെയാണ്.\nഇതോടൊപ്പം മൂന്നു ദിവസം കാവാലംനാടകത്തേയും കവിതയേയും സംഗീതത്തേയും അധികരിച്ച് ദേശീയ സെമിനാറും നടക്കും. സോപാന സംഗീതം അവതരിപ്പിക്കാന് മകന് കാവാലം ശ്രീകുമാര് ഉണ്ട്. കാവാലം എഴുതിയ കൃതികളാണ് സോപാനസമ്പ്രദായത്തില് ആലപിക്കുക. ദല്‍ഹിയില്‍നിന്ന് മലയാളിയായ കോഴിക്കോട് സ്വദേശി ജയപ്രഭാ മോഹന് അവതരിപ്പിക്കുന്ന മോഹിനിയാട്ടത്തിന്റെ കൃതികളും കാവാലത്തിന്റേതു തന്നെ.\nകേരളത്തിന്റെ പ്രത്യേകതയായ ആനച്ചമയങ്ങള്, ആലവട്ടം, വെഞ്ചാമരം, മുത്തുക്കുട, നെറ്റിപ്പട്ടം തുടങ്ങിയവ കണ്ടെയ്നറില് കയറി. വടക്കന് കേരളത്തിന്റെ തെയ്യത്തിന് തെയ്യത്തെയ്യക്കാരനെ പരിചയപ്പെടുത്തുന്നതില് ഒരു പ്രധാന സ്ഥാനമുണ്ടല്ലൊ. അങ്ങനെ തെയ്യക്കോലവും വെളിച്ചപ്പാടും തൊപ്പിപ്പാളയും എല്ലാമെല്ലാം കയറ്റിയാണ് കാവാലം കണ്ടെയ്നര് ഭോപ്പാലിലേക്കു പോയത്.\nഅവിടെ കാവാലത്തിന്റെ നാടകങ്ങളിലെ മുഴുവന് വേഷങ്ങളുടേയും ചമയങ്ങള് പ്രദര്‍ശിപ്പിക്കും. അതില് അവനവന് കടമ്പക്ക് സംവിധായകന് ജി.അരവിന്ദന് സ്വന്തം കൈകൊണ്ടുണ്ടാക്കിയ നാടകച്ചമയങ്ങളുണ്ട്. ആദ്യകാല നടന്മാരായ ഭരത് ഗോപിയും ജഗന്നാഥവര്‍മയും നെടുമുടി വേണുവും മറ്റും അണിഞ്ഞ വേഷങ്ങളുമുണ്ടാകും. 20 കൂറ്റന് പെട്ടികളില് നിറച്ച നാടക ചമയങ്ങള് ആദ്യത്തെ നാടകത്തിന്റെ ആടകളും ആമാടങ്ങളും മറ്റും അടങ്ങിയതാണ്.\nകഥാപാത്രങ്ങളുടെ ഡമ്മിയുണ്ടാക്കി അതില് വേഷം ചാര്‍ത്തിച്ച് നാടക ഗ്രാമത്തില് അവ പ്രദര്‍ശിപ്പിക്കും. അവിടെ ദൈവത്താറും, പറങ്കിയും, ഉമ്പ്രാശനും തെയ്യത്തെയ്യവും നാടകോത്സവത്തിന് സാക്ഷിയായി നില്‍ക്കും. കാവാലത്തിന്റെ സമഗ്ര കലാജീവിതത്തിലെ അപൂര്‍വ നിമിഷങ്ങള് ഉള്‍ക്കൊള്ളിച്ച ഫോട്ടോകളുടെ പ്രദര്‍ശനമാണ് മറ്റൊരു ആകര്‍ഷണം. ഇല്യായണവുമായി ഗ്രീക്കു നാടകവേദികളെ കീഴടക്കിയ ചരിത്രമുഹൂര്‍ത്തവും ഇങ്ങു ജന്മഗ്രാമത്തില് സപ്തതി ആഘോഷത്തിന് നാടന് പാട്ടുകാരിയായ കാവാലം രംഭയോടൊപ്പം കയ്യടിച്ചു പാടുന്ന കാവാലം ചിത്രവും ആ പ്രദര്‍ശിനിയിലുണ്ടാവും.\nടോട്ടല് ആക്ടര്, മോഹന്‍ലാലിന്റെ വെബ്സൈറ്റിന്റെ പേരങ്ങനെയാണ്, സ്വന്തം വിശേഷണമായാലും ആരാധകരുടെ അര്‍ച്ചനയാണെങ്കിലും കാവാലവും ലാലിനെ അങ്ങനെ വിശേഷിപ്പിക്കാറുണ്ട്. (കാവാലത്തിന്റെ കര്‍ണഭാരം എന്ന നാടകത്തില് അഭിനയിക്കുന്നതിനു വേണ്ടി മോഹന്‍ലാല് പ്രകടിപ്പിച്ച ആത്മാര്‍ത്ഥതയും അര്‍പ്പണവും തന്നെ അതിന് കാരണം.) ആ മോഹന്‍ലാലിന്റെ വിസ്മയ എന്ന അനിമേഷന് ഇന്‍സ്റ്റിറ്റിയൂട്ട് തയ്യാറാക്കിയ കാവാലത്തിന്റെ പടുകൂറ്റന് കാരിക്കേച്ചറുമുണ്ട് കണ്ടെയ്നറില്. അതും ഭാരത്ഭവനില് പ്രദര്‍ശനത്തിനു കണ്ടെനര് കയറിയിട്ടുണ്ട്.\nപത്മഭൂഷണ് കാവാലം അന്തരിച്ചു\nകാവാലം സ്മരണയില് 'തിരുമുടിയേറ്റ്'\nമണ്ണിലേക്ക് മടങ്ങി; ഇനി മനസ്സുകളില്


ദോഹ : ഖത്തറില് കഴിഞ്ഞ 24 മണിക്കൂറിനിടെ 213 പേർക്ക് കോവിഡ് സ്ഥിരീകരിച്ചു.അതേസമയം,219 പേർക്ക് കോവിഡ് ഭേദമായി.രാജ്യത്ത് ഇതുവരെ 124,327 പേര് രോഗമുക്തി നേടിയിട്ടുണ്ട്. കോവിഡ് ബാധിച്ച് ചികിത്സയിലായിരുന്ന ആരും പുതുതായി മരണപ്പെട്ടിട്ടില്ല.\n2,849 പേരാണ് ഇനി കോവിഡ് പോസറ്റിവ് ആയി തുടരുന്നത്. 361 പേര് വിവിധ ആശുപത്രികളില് ചികിത്സയിൽ തുടരുന്നുണ്ട്..56 പേരാണ് തീവ്രപരിചരണത്തില് ഉള്ളത്. ഇന്ന്5പേരെക്കൂടി അത്യാഹിത വിഭാഗത്തില് പ്രവേശിപ്പിച്ചു.


ചക്കയ്ക്ക് കണ്ണു കിട്ടിയോ, ഇത്തവണ വേവിക്കാനെങ്കിലും മലയാളിക്ക് ചക്ക കിട്ടിയാൽ ഭാഗ്യം | Newsthen l The news interactive\nചക്കയ്ക്ക് കണ്ണു കിട്ടിയോ, ഇത്തവണ വേവിക്കാനെങ്കിലും മലയാളിക്ക് ചക്ക കിട്ടിയാൽ ഭാഗ്യം\nWeb Desk 26 November 2021 No Comments Special Story\nഎണ്ണമില്ലാത്ത ചക്ക വിഭവങ്ങൾ ഒരുക്കി റെക്കോർട്ട മലയാളിക്ക് ഇത്തവണ വേവിക്കാൻ ചക്ക കിട്ടിയാൽ ഭാഗ്യം. ചക്കയെ ഈ ഗതിയിൽ എത്തിച്ചത് ഈ വർഷത്തെ നിലയ്ക്കാത്ത മഴയാണ്\nതേൻവരിക്കയുടെ രുചിയും മണവും മലയാളി മറന്നു പോവില്ല.\nകൂഴച്ചക്ക പുഴുക്കിൻ്റെ സ്വാദും നമ്മുടെ നാവിലുണ്ട്.\nചക്കയും കപ്പയും സമീപകാലംവരെ ദരിദ്രരുടെ അന്നമായിരുന്നു.\nപക്ഷേ ഇപ്പോൾ സമ്പന്നരുടെ തീൻമേശകളിലെ വിലകൂടിയ വിഭവങ്ങളായി മാറി ഇവ.\nചക്കയ്ക്ക് പെട്ടെന്നാണ് വി.ഐ.പി പരിവേഷം ലഭിച്ചത്. നാട്ടിലുടനീളം ചക്ക ഫെസ്റ്റുകൾ സംഘടിപ്പിച്ചു. ചക്ക വിഭവങ്ങൾ പ്രചരിപ്പിച്ചു.\nകോവിഡ് കാലത്താണ് നാം ചക്കയുടെ മാഹാത്മ്യം തിരിച്ചറിഞ്ഞത്. അന്ന് മലയാളിയുടെ വിശപ്പകറ്റിയ പ്രധാന കാർഷികവിള ചക്കയാണ്.\nചക്കയോട് മലയാളിക്ക് ഇത്ര പ്രിയമേറിയത് അടുത്തകാലത്താണ്. ചക്കപ്പുഴുക്ക്, ചക്ക തോരൻ, ചക്ക ഉപ്പേരി, ചക്ക പായസം, ചക്കച്ചപ്പാത്തി, ചക്കക്കുരുതോരൻ, ചക്ക അട തുടങ്ങി എണ്ണമറ്റ ചക്ക വിഭവങ്ങൾ നമ്മുടെ ആഹാരത്തിൻ്റെ ഭാഗമായി മാറി. തേൻവരിക്കച്ചക്കപ്പഴം മലയാളിയുടെ ദൗർബല്യമാണ്.\nഅങ്ങനെ ചക്ക വിഭവങ്ങൾ കേരളത്തിലെ അടുക്കളകളെ സമൃദ്ധമാക്കി. ജനുവരി മുതൽ മേയ് മാസം വരെയാണ് ചക്കക്കാലം.\nചക്കയുടെ പുറംമുള്ള് ഒഴികെ എല്ലാം ഭക്ഷ്യയോഗ്യമാണ് മലയാളിക്ക്. പച്ചച്ചക്ക നാരുകളടങ്ങിയ ഭക്ഷണമായതുകൊണ്ട് ഡയബറ്റിക് രോഗികൾക്ക് വളരെ ഉത്തമമെന്നാണ് കണ്ടെത്തൽ.\nചക്കച്ചുളകൾ വേനൽക്കാലത്ത് ഉണക്കിസൂക്ഷിച്ച് വർഷം മുഴുവൻ ഉപയോഗിക്കുന്നവരും ഉണ്ട്.\nലുലൂ പോലുള്ള വമ്പൻ സൂപ്പർമാർക്കറ്റുകളിൽ ഇന്ത്യയിലും വിദേശത്തുമൊക്കെ ചക്കച്ചുളയും ചക്കക്കുരുവും വില്പനയ്ക്ക് വെച്ചിട്ടുണ്ട്.\nചക്കപ്പുട്ടു പൊടിയും മാർക്കറ്റിൽ ലഭ്യം.\nസമീപകാലംവരെ മലയാളിയുടെ അടുക്കളയിൽ ചക്രവർത്തിയായിരുന്ന ഈ ചക്ക ഒരുകാലത്ത് ആർക്കും വേണ്ടാത്ത കാർഷികവിളയായിരുന്നു.\nപ്ലാവ്നിറയെ കായ്ച്ചു കിടക്കുന്ന ചക്ക കർഷകർക്ക് ബാധ്യതയായി തൊടിയിലും മുറ്റത്തും കൊഴിഞ്ഞു വീണു കിടക്കും. ഒടുവിൽ തമിഴ്നാട്ടിൽനിന്നും ചക്ക തേടി ആവശ്യക്കാർ എത്തി.\nഅവർ നാമമാത്രമായ വില നൽകി നമ്മുടെ ചക്ക ലോറികളിൽ തമിഴകത്തേക്ക് കൊണ്ടുപോയി.\nകഴിഞ്ഞ ലോക്ഡൗണിൽ മലയാളിയുടെ വിശപ്പകറ്റിയ ചക്കയ്ക്ക് കണ്ണു കിട്ടിയതാണോ എന്നറിയില്ല, ഇത്തവണ പ്ലാവുകളിൽ പേരിന് ഒന്നോ രണ്ടോ മാത്രം.\nചക്കയെ ഈ ഗതിയിൽ എത്തിച്ചത് ഇത്തവണത്തെ നിലയ്ക്കാത്ത മഴയാണെന്ന് കാർഷകർ സാക്ഷ്യപ്പെടുത്തുന്നു.\nഎണ്ണമില്ലാത്ത ചക്ക വിഭവങ്ങൾ ഒരുക്കി റെക്കോർഡിട്ട മലയാളിക്ക് ഇത്തവണ വേവിക്കാൻ ചക്ക കിട്ടിയാൽ ഭാഗ്യം.\nഈ വർഷം ഫെബ്രുവരി മാസം മുതലേ മഴയാണ്.\nകഴിഞ്ഞ സീസണിലെ ചക്ക പോലും അവസാന മാസങ്ങളിൽ വെള്ളം കയറി രുചി നഷ്ടപ്പെട്ടിരുന്നു.\nലോക്ഡൗൺ മൂലം വരുമാനം നിലച്ച കുടുംബങ്ങൾ പട്ടിണി അകറ്റാൻ ഏറ്റവും കൂടുതൽ ആശ്രയിച്ചത് സ്വന്തം പുരയിടത്തിലെ ചക്ക ഉൾപ്പടെയുള്ള ഉൽപന്നങ്ങളെയാണ്.\nഇത്തവണ സ്വന്തം കൃഷി ഫലങ്ങൾ ഉപയോഗിച്ച് അടുക്കള സജീവമാക്കാൻ ശ്രമിച്ചവർക്കെല്ലാം മഴ നൽകിയത് നിരാശയുടെ ഫലം മാത്രം.\nഇടവിടാതെ പെയ്യുന്ന മഴ, ചക്കയടക്കം കേരളത്തിന്റെ കാർഷിക ഫലങ്ങൾക്കു വൻ തിരിച്ചടിയാണ് നൽകിയത്.\nമാങ്ങയും പേരയും വാളൻപുളിയും ജാതിയും കപ്പയും ശീമച്ചക്കയും കമ്പളി നാരകവുമെല്ലാം തിരിച്ചടി നേരിട്ട കാർഷിക ഫലങ്ങളാണ്.\nഇല കാണാത്ത പോലെ പൂക്കേണ്ട മാവുകൾക്കും ഇത്തവണ കഷ്ടകാലമാണ്. വൻകിട മാന്തോപ്പുകളിൽ ഇത്തവണ പൂക്കളേ ഇല്ല.\nകേരളത്തിൽ ഏറ്റവും കൂടുതൽ മാങ്ങകൾ ഉൽപാദിപ്പിക്കുന്ന പാലക്കാടെ മുതലമടയിൽ പോലും ഇത്തവണ മാവുകൾ പൂത്തിട്ടില്ല.\nപൂവിട്ടതൊക്കെ മഴയിൽ കൊഴിഞ്ഞു പോയി. ഇനി വരാൻ പോകുന്നത് വറുതിയാണോ എന്ന ആശങ്കയിലാണ് കർഷകർ. പൂവിടാൻ ഒരുങ്ങിയ കശുമാവും ഇത്തവണ പണിമുടക്കിൽ തന്നെ.\nലോക്ഡൗൺ കാലത്ത് ഏറ്റവും കൂടുതൽ കൃഷി ചെയ്ത കപ്പയും കർഷകർക്ക് കാര്യമായൊന്നും തിരികെ നൽകുന്നില്ല.\nശീമപ്ലാവുകളിലും ഇത്തവണ കാര്യമായ ഫലമൊന്നും ലഭിച്ചിരുന്നില്ല. വാർഷിക വരുമാനം നൽകിയിരുന്ന റംബുട്ടാനും ഇത്തവണ തിരിച്ചടി നേരിട്ടു. കോഴിക്കോട്ട് നിപ്പ വന്നതും, തുടർച്ചയായ മഴയും റംബുട്ടാന്റെ വില കുറച്ചൊന്നുമല്ല ഇടിച്ചത്.\nവേനൽക്കാല വിഭവങ്ങളെല്ലാം ഇത്തവണ നമുക്ക് അന്യം നിന്നു പോകുമെന്നാണ് കാർഷിക രംഗത്ത് നിന്നുള്ള സൂചന. ചക്കയ്ക്കും മാങ്ങയ്ക്കു വേണ്ടി അയൽ സംസ്ഥാനങ്ങളെ തന്നെ ആശ്രയിക്കേണ്ടി വരുമെന്നും കർഷകർ പറയുന്നു.\nഅടുക്കള തോട്ടങ്ങളുടെ പരിപാലനം ജനകീയ മുന്നേറ്റമായി കൊണ്ടുവന്നെങ്കിലും മഴ അവിടെയും വില്ലനായി. അടുക്കളത്തോട്ടങ്ങൾ പലതും മുരടിച്ചു.\nനെൽക്കൃഷി തകർന്നു. വെയിലുദിച്ച് പലതും പച്ച പിടിച്ചു വരുമ്പോഴേക്കും അടുത്ത പ്രളയം എത്തും. സ്വാഭാവികമായും ലഭിക്കേണ്ട കാർഷിക വിളകൾ പോലും ഇത്തവണ നഷ്ടമാകുമെന്നാണ് വിദഗ്ധ മതം.\nകാർഷിക വിളകൾക്കു വേണ്ടി കുത്തകകളെ ആശ്രയിക്കേണ്ട അവസ്ഥയിലേക്കാണ് നമ്മൾ എത്തുന്നത്. കാലാവസ്ഥയിലെ മാറ്റം നമ്മുടെ ഭക്ഷ്യശൃംഖലയെയാണ് തകർക്കുന്നത്.\nഅതേസമയം, കാലാവസ്ഥാ മാറ്റം കൂടി പരിഗണിച്ച് കൃത്യമായ ആസൂത്രണത്തോടെ കേരളത്തിന്റെ കാർഷിക രംഗത്തെ പുനർ ക്രമീകരിക്കാൻ കൃഷി വകുപ്പ് ആലോചിക്കുന്നുണ്ട്.\nPrevious Previous post: ‘എസ്.ഐ സാറിന്റെ ജീവിതം മുട്ടിപ്പോവും. ഞാൻ രണ്ടുംകൽപ്പിച്ച് ഇറങ്ങാൻ പോവ്വാ…’ ഇൻസ്റ്റഗ്രാം വീഡിയോയിൽ ഗുണ്ടാ നേതാവിൻ്റെ ഭീക്ഷണി\nNext Next post: ഹൃദയാഘാതം മൂലം സൗദി അറേബ്യയിലും ഒമാനിലും ഓരോ മലയാളികൾ മരിച്ചു


Wednesday, 13th January 2021, 8:15 am\nഭോപ്പാല്: രാഷ്ട്രപിതാവ് മഹാത്മാ ഗാന്ധിയെ വെടിവെച്ചു കൊന്ന നഥുറാം വിനായ്ക് ഗോഡ്‌സെയുടെ പേരില് ആരംഭിച്ച ലൈബ്രറി അടച്ചുപൂട്ടി. ഹിന്ദു മഹാസഭയുടെ ഓഫീസില് രണ്ട് ദിവസം മുന്‍പ് ആരംഭിച്ച ലൈബ്രറിയാണ് ജില്ലാ ഭരണകൂടം അടപ്പിച്ചത്.\nലൈബ്രറിയ്ക്കുള്ളിലെ പുസ്തകങ്ങളും മറ്റും പിടിച്ചെടുക്കുകയും ചെയ്തു. നേരത്തെ ലൈബ്രറിയ്‌ക്കെതിരെ പ്രതിഷേധവുമായി നിരവധി പേര് രംഗത്തെത്തിയിരുന്നു.\nസംവിധായകന് കമലിനെതിരെ സെക്രട്ടറിയേറ്റ് മാര്‍ച്ച് നടത്തി യുവമോര്‍ച്ച പ്രവര്‍ത്തകര്\nContent Highlight:2days after opening, Nathuram Godse library shut


സേക്രട്ട് ഹാര്‍ട്ട് ദേവാലയത്തില് വാര്‍ഷിക ധ്യാനം ഏപ്രില് 11 മുതല് 13 വരെ | USA Malayalam News Paper\nStory Dated: Sunday, April 06, 2014 09:31 hrs UTC\nതാമ്പാ: ലോകരക്ഷകനായ യേശുക്രിസ്‌തുവിന്റെ ഉത്ഥാനദിനമായ ഈസ്റ്ററിന്റെ ആഘോഷങ്ങള്‍ക്കു മുന്നോടിയായി പെസഹാ നോമ്പുകാല ധ്യാനം താമ്പായിലുള്ള സേക്രട്ട് ഹാര്‍ട്ട് ക്‌നാനായ കത്തോലിക്കാ ദേവാലയത്തില് വെച്ച് ഏപ്രില് 11,12,13 (വെള്ളി, ശനി, ഞായര്) തീയതികളില് നടത്തപ്പെടുന്നതാണ്.\nഅമേരിക്കയിലും ഇന്ത്യയിലുമായി സുവിശേഷ മേഖലകളില് പ്രവര്‍ത്തിക്കുകയും, ന്യൂജേഴ്‌സിയിലെ ട്രെന്‍ഡന് രൂപതയുടെ കീഴിലുള്ള രണ്ട് ഇടവകകളില് വികാരിയിയി സേവനം അനുഷ്‌ഠിക്കുകയും ചെയ്യുന്ന റവ.ഫാ. സന്തോഷ് കെ. ജോര്‍ജ് ഒ.എസ്.എസ്.ടിയുടെ നേതൃത്വത്തിലാണ് പെസഹാ ധ്യാനം നടത്തപ്പെടുന്നത്. ജീസസ് യൂത്തിന്റെ ഇന്റര്‍നാഷണല് പാസ്റ്റര് റവ. ഫാ ബിറ്റാജു പുത്തന്‍പുരയ്‌ക്കല് ഒ.എസ്.എസ്.ടിയുടെ നേതൃത്വത്തിലായിരിക്കും യുവജനങ്ങള്‍ക്കുള്ള ധ്യാനം നടത്തപ്പെടുന്നത്.\nഅനുഗ്രഹീത വചന പ്രഘോഷകന് ബ്ര. റെജി കൊട്ടാരം വചന ശുശ്രൂഷയ്‌ക്ക് നേതൃത്വം നല്‍കും. എണ്ണൂറിലധികം ക്രിസ്‌തീയ ഗാനങ്ങള്‍ക്ക് ഈണം നല്‌കിയ പ്രശസ്‌തനായ പീറ്റര് ചേരാനല്ലൂര് ഗാനശുശ്രൂഷയ്‌ക്ക് നേതൃത്വം നല്‌കുന്നതാണ്.\nഏപ്രില് 11-ന് വെള്ളിയാഴ്‌ച5മുതല്9വരേയും, ശനിയാഴ്‌ച9മുതല്7വരേയും, ഞായറാഴ്‌ച9മുതല്6മണി വരെയുമായിരിക്കും ധ്യാനം നടത്തപ്പെടുന്നത്. ഇതേസമയംതന്നെ കുട്ടികള്‍ക്കും യുവജനങ്ങള്‍ക്കുമായി വെവ്വേറെ ധ്യാനം ഉണ്ടായിരിക്കുന്നതാണ്. ഈ അത്മീയ അനുഭവത്തില് പങ്കുചേരുവാന് താമ്പായിലും പരിസരത്തും അധിവസിക്കുന്ന എല്ലാ വിശ്വാസികളേയും വികാരി റവ.ഫാ പത്രോസ് ചമ്പക്കര സേക്രട്ട് ഹാര്‍ട്ട് ദേവാലയത്തിലേക്ക് ക്ഷണിക്കുന്നു.\nകൂടുതല് വിവരങ്ങള്‍ക്ക്: ഫാ. പത്രോസ് ചമ്പക്കര (813 516 2916), റെനി ചെറുതാനിയില് (352 238 0437), സിറിള് ചാഴികാട്ട് (813 451 7403), ജിമ്മി കളപ്പുരയില് (813 240 2861), സ്റ്റീഫന് തൊട്ടിയില് (813 481 1199). ജോസ്‌മോന് തത്തംകുളം അറിയിച്ചതാണിത്.


കേരളത്തില് നിന്നും ഏറെ പഠിക്കാനുണ്ടെന്ന് കര്‍ണാടക ആരോഗ്യ വിദ്യാഭ്യാസ മന്ത്രി\nകേരളത്തിന്റെ പ്രവര്‍ത്തനങ്ങള് ഇന്ത്യയ്ക്ക് തന്നെ അഭിമാനം\n11 May, 2020 at 12:52 PM\nകോവിഡ്-19 പ്രതിരോധ പ്രവര്‍ത്തനങ്ങളില് കേരളം കൈവരിച്ച വിജയവും പ്രതിരോധ സംവിധാനങ്ങളും മനസിലാക്കാനായി കര്‍ണാടക ആരോഗ്യ വിദ്യാഭ്യാസ വകുപ്പ് മന്ത്രി ഡോ. കെ. സുധാകര് സംസ്ഥാന ആരോഗ്യ വകുപ്പ് മന്ത്രി കെ.കെ. ശൈലജ ടീച്ചറുമായി വീഡിയോ കോണ്‍ഫറന്‍സ് വഴി ചര്‍ച്ച നടത്തി.\nകോവിഡ് പ്രതിരോധത്തില് കേരളം നടത്തിയ പ്രവര്‍ത്തനങ്ങള് ഇന്ത്യയ്ക്കും ലോകത്തിനും തന്നെ മാതൃകയാണെന്ന് കെ. സുധാകര് പറഞ്ഞു. കര്‍ണാടകത്തെ അപേക്ഷിച്ച് കേരളം പൊതുജനാരോഗ്യ രംഗത്ത് ഏറെ മുന്നിലാണ്. കേരളത്തിന്റെ പ്രാഥമികാരോഗ്യ സംവിധാനങ്ങള് വളരെ മികച്ചതാണ്. കോവിഡ് പ്രതിരോധത്തില് നടത്തുന്ന മികച്ച പ്രവര്‍ത്തനങ്ങളില് കേരള മുഖ്യമന്ത്രി, ആരോഗ്യ വകുപ്പ് മന്ത്രി എന്നിവരെ പ്രത്യേകം അഭിനന്ദിക്കുന്നതായും ഡോ. കെ. സുധാകര് വ്യക്തമാക്കി.\nകേരളം ഒറ്റക്കെട്ടായി പ്രവര്‍ത്തിച്ചതുകൊണ്ടാണ് ഇത്രയേറെ കേസുകള് ഉണ്ടായിട്ടും കൂടുതല് ആളുകളിലേക്ക് പകരാതെ കോവിഡ്-19 തടയാന് കഴിഞ്ഞതെന്ന് മന്ത്രി കെ.കെ. ശൈലജ ടീച്ചര് പറഞ്ഞു. ലോകാരോഗ്യ സംഘടനകളുടെ മാര്‍ഗ നിര്‍ദേശങ്ങള് അനുസരിച്ച് സംസ്ഥാന സര്‍ക്കാരും ആരോഗ്യ വകുപ്പും കൃത്യമായ പദ്ധതികള് ആവിഷ്‌ക്കരിച്ച് ചിട്ടയായ പ്രവര്‍ത്തനം നടത്തിയാണ് കോവിഡിനെ പ്രതിരോധിച്ചത്. മുഖ്യമന്ത്രിയുടെ നേതൃത്വത്തില് വിവിധ വകുപ്പുകളെ ഏകോപിപ്പിച്ചു കൊണ്ടുള്ള പ്രവര്‍ത്തനങ്ങള് നടക്കുന്നു. സംസ്ഥാന തലത്തിലും ജില്ലാതലത്തിലും ആരോഗ്യ വകുപ്പിന്റെ നേതൃത്വത്തില് പ്രവര്‍ത്തനങ്ങള് ഏകോപിപ്പിച്ചു. മരണനിരക്ക് പരമാവധി കുറയ്ക്കാനും രോഗവ്യാപനം തടയാനും സാധിച്ചിട്ടുണ്ടെന്നും മന്ത്രി വ്യക്തമാക്കി.\nകോവിഡ് പ്രതിരോധത്തിന്റെ ഒന്നാം ഘട്ടത്തില് തെലുങ്കാന, ഒഡീഷ, ഡല്‍ഹി, കര്‍ണാടക, രാജസ്ഥാന് എന്നീ സംസ്ഥാനങ്ങള് കേരളം സ്വീകരിച്ച നടപടികള് സസൂക്ഷ്മം പഠിച്ചിരുന്നു. അതിന് പിന്നാലെയാണ് കര്‍ണാടക വീണ്ടും ബന്ധപ്പെടുന്നത്.


മാലിന്യ സംസ്‌കരണത്തിന് സംവിധാനമില്ലാതെ ആയഞ്ചേരി ടൗണ് • Suprabhaatham\nമാലിന്യ സംസ്‌കരണത്തിന് സംവിധാനമില്ലാതെ ആയഞ്ചേരി ടൗണ്\nആയഞ്ചേരി: മാലിന്യ സംസ്‌കരണത്തിനുള്ള സംവിധാനങ്ങള് ഒരുക്കാതെ പ്ലാസ്റ്റിക് ഉള്‍പ്പെടെയുള്ള മാലിന്യങ്ങള് പൊതുയിടങ്ങളില് കത്തിക്കുന്നത് തുടര്‍ക്കഥയാകുന്നു. ഇതുമൂലം നിരവധി ജനങ്ങളാണ് ബുദ്ധിമുട്ടുന്നത്. ആയഞ്ചേരി ഗ്രാമപഞ്ചായത്തിലെ ഏറ്റവും വലിയ ടൗണായ ആയഞ്ചേരിയിലെ നൂറുകണക്കിനു വ്യാപാരസ്ഥാപനങ്ങളിലെ മാലിന്യങ്ങളാണ് വിവിധ സ്ഥലങ്ങളില് കൂട്ടിയിട്ട് കത്തിക്കുന്നത്.\nഇതില് കുടുതലും അന്തരീക്ഷ മലിനീകരണത്തിനു കാരണമാകുന്ന പ്ലാസ്റ്റിക് മാലിന്യങ്ങളാണ്. നിരന്തരം ഇവ കത്തിക്കുന്നത് പൊതുജനാരോഗ്യത്തിനു ഭീഷണിയായി മാറുന്നുണ്ട്. നേരത്തെ, രാത്രികാലങ്ങളിലായിരുന്നു മാലിന്യം കത്തിച്ചിരുന്നത്. പിന്നീട് രാപകല്‍ഭേദമന്യേ തുടരുകയായിരുന്നു. വ്യാപാരസ്ഥാപനങ്ങള്‍ക്കു പിന്നിലുള്ള് സ്വകാര്യവ്യക്തികളുടെ സ്ഥലങ്ങളിലാണ് മാലിന്യം കത്തിക്കുന്നത്.\nഎന്നാല് നടപടിയെടുക്കേണ്ട ഗ്രാമപഞ്ചായത്ത് ബദല് സംവിധാനമില്ലാത്തതിനാല് പ്രതികരിക്കാതിരിക്കുകയാണ്. ഗുരുതരമായ ആരോഗ്യ പ്രശ്‌നങ്ങള്‍ക്കു കാരണമാവുന്ന പ്ലാസ്റ്റിക് കത്തിക്കലിനെതിരേ ശക്തമായ നടപടി വേണമെന്നാണ് നാട്ടുകാരുടെ ആവശ്യപ്പെടുന്നത്.


I never felt bored of playing same character again: Roshan Basheer - Malayalam Filmibeat\nപിന്നെയും പിന്നെയും അത് തന്നെ ചെയ്തപ്പോള് ബോറടിച്ചില്ല: റോഷന്\n| Published: Thursday, August 28, 2014, 12:58 [IST]\nചെയ്ത വേഷം തന്നെ വീണ്ടും വീണ്ടും ചെയ്യുമ്പോള് ആര്‍ക്കായാലും ബോറടിയ്ക്കും. ഒരു ചിത്രത്തില് വില്ലനായി അഭിനയിക്കുക, തുടര്‍ന്നു വരുന്ന ചിത്രങ്ങളില്ലെല്ലാം വില്ലന്റെ പരിവേഷം. അതു പോലെ തന്നെ കോമഡിയുടെ കാര്യത്തിലും. നായകനൊഴികെ മറ്റേത് വേഷമായാലും ടൈപ്പ് കാസ്റ്റ് ചെയ്യപ്പെടുക ആര്‍ക്കും അത്ര ഇഷ്ടമുള്ള കാര്യമായിരിക്കില്ല.\nവ്യത്യസ്ത ചിത്രങ്ങളില് പോകട്ടെ. ഒരേ ചിത്രത്തില് തന്നെ ഇങ്ങനെയായാലോ. ഇത് ടൈപ്പ് കാസ്റ്റ് ചെയ്യപ്പെടുകയല്ല, ചെയ്തതു തന്നെ ആവര്‍ത്തിക്കുകയാണ്. ദൃശ്യത്തിന്റെ റീമേക്കുകളില് ഇപ്പോള് മൂന്നാം തവണയും വില്ലനായി എത്തുകയാണ് റോഷന് ബഷീര്. പക്ഷെ നടന് അതില് ഒട്ടും ബോറടിയില്ല കേട്ടോ.\nദൃശ്യത്തിലെ വരുണ് പ്രഭാകര് എന്ന കഥാപാത്രമാണ് റോഷന് ബഷീറിന് കരിയര് ബ്രേക്ക് നല്‍കിയത്. ചിത്രം തെലുങ്കിലേക്ക് റീമേക്ക് ചെയ്തപ്പോഴും റോഷന് തന്നെയാണ് കൊല്ലപ്പെടുന്ന വരുണ് പ്രഭാകര്. ഇപ്പോള് തമിഴിലും ആ വേഷം ചെയ്യുന്നത് റോഷന് തന്നെയാണ്.\nതുടരെ തുടരെ മൂന്ന് ചിത്രങ്ങളിലും ഒരേ വേഷം ചെയ്യുന്നതില് തനിക്കൊട്ടും മടുപ്പ് തോന്നുന്നില്ലെന്ന് റോഷന് പറഞ്ഞു. അതേ സമയം, ഓരോ തവണ ചെയ്യുമ്പോഴും താന് ആ കഥാപാത്രത്തോട് കൂടുതല് അടുക്കുകയാണെന്നാണ് റോഷന് പറയുന്നത്.\nതമിഴില് ഇപ്പോള് തുടക്കം കുറിക്കുകയാണ് റോഷന്. വില്ലനായാണ് മലയാളത്തില് ശ്രദ്ധിക്കപ്പെട്ടതെങ്കില് നായകനായാണ് തമിഴകത്ത് തുടക്കം. രാധാകൃഷ്ണന് സംവിധാനം ചെയ്യുന്ന 'കുബേര രാശി' എന്ന ചിത്രത്തില് അഭിരാമി സുരേഷാണ് റോഷന്റെ നായിക.\nദൃശ്യത്തിലെ വില്ലന്, നായകനായി തമിഴില്\nRead more about: jeethu joseph villain drishyam roshan basheer young star tamil ദൃശ്യം ജിത്തു ജോസഫ് വില്ലന് റോഷന് ബഷീര് യുവതാരം തമിഴ്\nI never felt bored of playing same character again: Roshan Basheer\nStory first published: Thursday, August 28, 2014, 12:58 [IST]


പൊടിപ്പും തൊങ്ങലും: ഒളിയമ്പും ഒളിമ്പിക്സും\nഈയിടെ ഒളിയമ്പിലാണ് എല്ലാവര്‍ക്കും ശ്രദ്ധ. ഈ ഒളിയമ്പുകളുമായി ഒളിമ്പിക്സിനെങ്ങാന് പോയിരുന്നെങ്കില് ആദ്യത്തെ പത്ത് സ്ഥാനമെങ്കിലും നമുക്കാവും തീര്‍ച്ച.\nചില സാമ്പിളുകള് നോക്കുക:\n'സെസിനെ എതിര്‍ക്കുന്നത് കയ്യടി നേടാന്: ഡി.വൈ. എഫ്. ഐ'\n' വിപ്ളവ വായാടിത്തം മതിയാക്കൂ: പിണറായി'.\nകേട്ടാല് എന്താണ് വിചാരിക്കുക.\nസെസിനെ എതിര്‍ക്കുന്നത് സോണിയാഗാന്ധിയോ ഉമ്മന്‍ചാണ്ടിയോ ആണെന്ന്. വിപ്ളവ വായാടിത്തം നടത്തുന്നത് ഗൌരിഅമ്മയോ എം.വി.രാഘവനോ ആണെന്ന്.\nഇവിടാണ് ഒടിവിദ്യയുടെ പ്രാക്ടീസ്.\nആളെ നമുക്ക് കാണാനാവില്ല. എന്നാല് ആളിന്റെ സാന്നിധ്യം അനുഭവപ്പെടും.\nഅതായത്, സെസ് ( ഇനി മുതല് ഈ കുറിപ്പില് സെക്സ്) ഏതിര്‍ക്കപ്പെട്ടുകൊണ്ടിരിക്കും. വിപ്ളവവായാടിത്തം തുടര്‍ന്നുകൊണ്ടിരിക്കുകയും ചെയ്യും.\nആരാണ് ഇത് ചെയ്യുന്നതെന്ന് ഡിഫിയുടെ പ്രസിഡണ്ടായ എം.ബി രാജേഷ് പറയില്ല. സെക്രട്ടറിയായ ടി.വി.രാജേഷും പറയില്ല. പാര്‍ട്ടി സെക്രട്ടറിയായ രാജേഷല്ലാത്ത പിണറായി വിജയനും പറയില്ല.\nഅതുകൊണ്ട് നമുക്കൊരു കാര്യം ചെയ്യാം. ആരാണ് സെക്സിനെ എതിര്‍ത്ത് കയ്യടി നേടുന്നത് എന്ന് സ്വന്തം നിലയില് അന്വേഷിക്കാം.\nസെക്സ് എന്നാല് പ്രത്യേക സാമ്പത്തിക മേഖല. മലയാളത്തില് പറഞ്ഞാല് സ്പെഷല് ഇക്കണോമിക് സോണ്. ഒരു പ്രദേശത്തെ ഈ ഗണത്തില് ഉള്‍പ്പെടുത്തിയാല്‍പ്പിന്നെ ഭസ്മാസുരന് വരം കൊടുക്കുന്നപോലെയാണ്. അവന് വച്ച നിലയാണ്.\nകൊല്ലിനും കൊലയ്ക്കും അധികാരം.\nകൂലി കൊടുക്കാതെ ജോലി ചെയ്യിക്കാം.\nചോദിക്കാനും പറയാനും ആളില്ല.\nആ നാട്ടില് തൊഴിലാളി ഇല്ല; അടിമയെ ഉള്ളൂ. ഇക്വിലാബ് എന്നുപോയിട്ട് ' ഇ' എന്നുപോലും ഉച്ചരിക്കാന് അവകാശമുണ്ടാവില്ല.\nഇങ്ങനെ സാമ്രാജ്യങ്ങള് സ്ഥാപിച്ചുകിട്ടാന് 21 പേര് സി.പി. എം സംസ്ഥാനകമ്മിറ്റി വഴി, സംസ്ഥാന സെക്രട്ടറിയേറ്റ് വഴി, സംസ്ഥാന സെക്രട്ടറി വഴി അപേക്ഷ നല്‍കിയിട്ടുണ്ട്. ഈ 21 പേരും പാര്‍ട്ടി സെക്രട്ടറിക്ക് വേണ്ടപ്പെട്ടവരാണ്.\nസെക്സ് വന്നാല് ഐ.ടി വരും.\nഐ.ടി. വന്നാല് വികസനം വരും.\nവികസനം വന്നാല് വികസന വിരുദ്ധര്‍ക്ക് പനി വരും. ആ പനി മൂര്‍ച്ഛിച്ച് ആള് വടിയാവും. ടിയാന് കിടന്ന കട്ടില് ഒഴിയും.\nഇങ്ങനെ ഒട്ടനവധി പരിപ്രേക്ഷ്യങ്ങള് അടങ്ങിയതാണ് സെക്സ്.\nഎന്നാല് മുഖ്യമന്ത്രിയുടെ ഓഫീസില് കെട്ടിക്കിടപ്പാണ് 21 അപേക്ഷകളും. മുഖ്യമന്ത്രി 'ശൂ' എന്നുവരച്ച് കേന്ദ്രത്തിന് അയച്ചാലേ സെക്സ് നടന്നുകിട്ടൂ.\nമൂപ്പിലാനാകട്ടെ പണ്ടേ സെക്സ് വിരുദ്ധനാണ്. വരട്ടു തത്വവാദിയാണ്. മറ്റെന്തൊക്കെയോ ആണ്.\nപാര്‍ട്ടി സെക്രട്ടറി തെക്കോട്ട് നടക്കാന് പറഞ്ഞാല് വടക്കോട്ട് ഓടുന്നതാണ് ശീലം.\nകൊച്ചിയിലെ ദളിത് കണ്‍വെന്‍ഷനിലും.\nഎന്നുവേണ്ട ഏത് വിഷയത്തിലും അതാണ് ലൈന്. അതുകൊണ്ട്, പിണറായി വിജയന്റെ മച്ചമ്പിമാരായ 21 പേര് കുറച്ചുകാലംകൂടി കോള്‍ഡ് സ്റ്റോറേജില് ഇരിക്കേണ്ടിവരും.\nഐ.ടി, ഐ.ടി എന്നുപറഞ്ഞ് സ്ഥലം വാങ്ങാം. സെക്സിന്റെ ആനുകൂല്യം പറ്റി 1000 രൂപയുടെ നിര്‍മ്മാണം 200രൂപ കൊണ്ട് തീര്‍ക്കാം. എന്നിട്ട് ഫ്ളാറ്റുണ്ടാക്കി 70 ലക്ഷത്തിന് വില്‍ക്കാം. അങ്ങനെ ഭൂസ്വാമിമാരാവാം.\nഇങ്ങനെയൊക്കെ മനപ്പായസമുണ്ടെങ്കില് വല്ല അഷ്ടചൂര്‍ണ്ണമോ മറ്റോ കഴിച്ച് വിരേചനത്തിന് വഴി നോക്കുക.\nസെക്സിന്റെ കാര്യത്തില് ചില നയമൊക്കെയുണ്ട്. ഈ 21 അപേക്ഷകള് വന്ന വഴിയേത്? താമസിച്ച സ്ഥലമേത്? എന്നൊക്കെ നോക്കാതെ 'ശൂ' വരയ്ക്കാന് പറ്റില്ല.\nസംസ്ഥാന കമ്മിറ്റിക്ക് എന്തും തീരുമാനിക്കാം. എന്നാല് ആന്റണിക്ക് പറ്റിയ അബദ്ധം തനിക്ക് പറ്റരുതെന്ന് വി. എസിന് നിര്‍ബന്ധമുണ്ട്. എന്നെ പറ്റിച്ചേ എന്നു കരഞ്ഞുവിളിക്കാന് അച്ചുമാമനെ കിട്ടില്ല.\nഅതുകൊണ്ടാണ് സെക്സിന് തടയിടുന്നത്.\nഎന്നാല് സ്റ്റണ്ട് എത്രയുമാവാം.\nതോല്‍വിയോ ജയമോ ഉണ്ട്. തല്‍ക്കാലം സ്റ്റണ്ടില് തൃപ്തിപ്പെടുന്നതാണ് നല്ലത്.\nവാലറ്റം: ആന്റണിക്ക് പറ്റിയതുപോലുള്ള അബദ്ധം പറ്റരുത്. വി. എസ്.\nകമന്റ്: ചരിത്രപരമായ എന്നതാണല്ലോ അംഗീകൃത വിശേഷണം.\nPosted by padmanabhan namboodiri at 4:25 PM\nLabels: വിപ്ളവ വായാടിത്തം\nവി.എസ്സ്.നെ പോലെ ഈ 21 ആള്കള് മണ്ടന്മാരാണാ? എന്തേ വി.എസ്സി.ന്റെ ശൂ കാത്ത് ഇത്ങ്ങ ഇങ്ങന കുത്തിയിരിക്കണ? അവര്‍ക്ക് ദാ ഞമ്മക്ക് ദേണ്ടേ നീണ്ട് നിവര്‍ന്ന് കിടക്കണ ഇക്കാണണ ഏക്കറ് സെസ്സിനായിട്ട് (അതോ സെക്സിനോ) ബേണം എന്ന് പറഞ്ഞ് ഒരു ആപ്പിലിക്കേഷന് സെസ്സ് കേന്ദ്രത്തിന് നേരിട്ട് കൊടുക്കരുതാ? കേന്ദ്രന് ഇടപെട്ട് സംഗതി ക്ലീനാക്കി കൈയ്യില് കൊടുക്കില്ലേ?\nസെസ്സിന് സെക്സ് എന്നെഴുതിയത് തെറ്റിപ്പോയതാണൊ അതോ മനപ്പൂര്‍വ്വമാണോ?\n“മൂപ്പിലാനാകട്ടെ പണ്ടേ സെക്സ് വിരുദ്ധനാണ്“ അയ്യോ..


covid 19 alert in kasaragod karnataka border | സമൂഹ വ്യാപന സാധ്യത; കര്‍ണാടക അതിര്‍ത്തിയിൽ അതീവ ജാഗ്രത News in Malayalam\nകര്‍ണാടകയിലേക്ക് ദിവസേന യാത്ര ചെയ്യാനുള്ള പാസ് താല്‍ക്കാലികമായി നിര്‍ത്തി. ബേക്കല് കോട്ട വിനോദസഞ്ചാരികള്‍ക്ക് തുറന്ന് കൊടുക്കാനുള്ള തീരുമാനവും പിന്‍വലിച്ചു\nLast Updated : Jul 6, 2020, 04:58 PM IST\nഉറവിടം അറിയാത്ത രോഗികള് കൂടന്നതില് കാസര്‍കോട് ആശങ്ക കനക്കുന്നു. രോഗികളുടെ എണ്ണം കൂടുന്നത് സമൂഹവ്യാപന സാധ്യതയാണ്. അത് ഗൗരവത്തോടെയാണ് കാണുന്നതെന്ന് മന്ത്രി ഇ ചന്ദ്രശേഖരന് പറഞ്ഞു.\nകാസര്‍കോട് കര്‍ണാടക അതിര്‍ത്തിയില് ജാഗ്രതയും നിയന്ത്രണവും ശക്തമാക്കാനും മന്ത്രിയുടെ നേതൃത്വത്തില് ചേര്‍ന്ന ഉന്നതതല യോഗം തീരുമാനമെടുത്തു. സമ്പര്‍ക്കം വഴി രോഗങ്ങള് ഉണ്ടായവരില് അധികവും കര്‍ണാടകയില് പോയവരാണ്. ദിവസേന അതിര്‍ത്തി കടന്നു പോകുന്നത് നിയന്ത്രിക്കും.\nAlso Read: മാസ്ക് മുഖ്യം; ധരിച്ചില്ലെങ്കിൽ 10000 രൂപ പിഴ, കോഴിക്കോട് കർശന നിയന്ത്രണം\nജോലിക്ക് പോകേണ്ടവര് കര്‍ണാടകയില് 28 ദിവസം താമസിച്ച ശേഷം കേരളത്തില് എത്തിയാല് മതി. കര്‍ണാടകയിലേക്ക് ദിവസേന യാത്ര ചെയ്യാനുള്ള പാസ് താല്‍ക്കാലികമായി നിര്‍ത്തി. ബേക്കല് കോട്ട വിനോദസഞ്ചാരികള്‍ക്ക് തുറന്ന് കൊടുക്കാനുള്ള തീരുമാനവും പിന്‍വലിച്ചു.\nകര്‍ണാടകയില് നിന്നും കേരളത്തില് ജോലിക്ക് എത്തുന്നവര്‍ക്കും ഇത് ബാധകമാണെന്ന് മന്ത്രി വിശദീകരിച്ചു. അതിര്‍ത്തി പ്രദേശങ്ങളിലെ ഊടു വഴിയിലൂടെ നടന്നു വരുന്ന വരെ നിയന്ത്രിക്കാന് ബാരിക്കേഡുകള് സ്ഥാപിച്ചു. തദ്ദേശ സ്ഥാപനങ്ങള്‍ക്കും പൊലീസിനുമാണ് നിരീക്ഷണ ചുമതല\nCovid 19CoronaVirusKaranataka borderKerala


പാലക്കാട് ജില്ലയിൽ ഇന്ന് 47 പേർക്ക് കൊവിഡ്.\n01 Aug 20 06:24 PM\nപാലക്കാട് ജില്ലയിൽ ഇന്ന് 47 പേർക്ക് കൊവിഡ് 19 സ്ഥിരീകരിച്ചതായി ആരോഗ്യവകുപ്പ് അധികൃതർ അറിയിച്ചു. ഇതിൽ സമ്പർക്കത്തിലൂടെ രോഗബാധ ഉണ്ടായ 22 പേർ, ഇതര സംസ്ഥാനങ്ങളിൽ നിന്ന് വന്ന 8 പേർ, വിവിധ രാജ്യങ്ങളിൽ നിന്ന് വന്ന 13 പേർ, ഉറവിടം അറിയാത്ത രോഗബാധ ഉണ്ടായ4പേർ എന്നിവർ ഉൾപ്പെടും. 42 പേർക്ക് രോഗമുക്തി ഉള്ളതായും അധികൃതർ\nഅറിയിച്ചു. യുഎഇയില് നിന്നും വന്ന മണ്ണാർക്കാട് സ്വദേശി (27 പുരുഷൻ). ഇദ്ദേഹം മലപ്പുറം ജില്ലയിൽ ചികിത്സയിലാണ്. കർണാടകയില് നിന്നും വന്ന അഗളി സ്വദേശികൾ (25,24 പുരുഷന്മാർ) ജൂലൈ 17 ന് രോഗം സ്ഥിരീകരിച്ച കാരാകുർശി സ്വദേശിയുടെ സമ്പർക്കത്തിൽ ഉൾപ്പെട്ട കാരാകുർശി സ്വദേശി (47 പുരുഷൻ) തുടങ്ങി 47 പേര്‍ക്കാണ് കോവിഡ് സ്ഥിരീകരിച്ചത്. ഇതോടെ ജില്ലയിൽ ചികിത്സയിലുള്ളവരുടെ എണ്ണം 411 ആയി.\n19 Jan 21 07:34 PM\nകേരള വ്യാപാരി വ്യവസായി ഏകോപന സമിതി മണ്ണാർക്കാട് യൂണിറ്റിന്റെ നേതൃത്വത്തിൽ മുനിസിപ്പാലിറ്റി കൗൺസിലർമാർക്ക് സ്വീകരണം നൽകി.\n19 Jan 21 03:51 PM\nജനസഹസ്രങ്ങളുടെ കണ്ണീർ പ്രവാഹത്തിൽ കോങ്ങാട് എംഎൽഎ കെ.വി. വിജയദാസിന് യാത്രമൊഴി.\n19 Jan 21 02:20 PM\nസംസ്ഥാന ബജറ്റില് വ്യാപാരികളെ അവഗണിച്ചു. ഏകോപന സമിതി മണ്ണാര്‍ക്കാട് നിയോജക മണ്ഡലം കണ്‍വെന്‍ഷന് ബുധനാഴ്ച്ച നെല്ലിപ്പുഴയില്. സംസ്ഥാന പ്രസിഡന്റ് ടി.നസീറുദ്ദീന് ഉദ്ഘാടനം ചെയ്യും.\n18 Jan 21 09:46 PM\nസഹോദരനെ നഷ്ടപ്പെട്ട പ്രതീതി : കെ വി വിജയദാസിൻ്റെ നിര്യാണത്തിൽ മന്ത്രി എ കെ ബാലൻ അനുശോചിച്ചു.\n18 Jan 21 09:42 PM\nകെ വി വിജയദാസ് എം എൽ എ യുടെ വിയോഗം കർഷകപ്രസ്ഥാനത്തിനും കമ്യൂണിസ്റ്റ് പ്രസ്ഥാനത്തിനും വലിയ നഷ്ടം : മുഖ്യമന്ത്രി


health tips, കുളിയ്ക്കുമ്പോള് ആദ്യം തലയില് വെള്ളമൊഴിയ്ക്കുമോ, എങ്കില്... - how to bath inahealthy way - Samayam Malayalam\nhow to bath inahealthy way\nകുളിയ്ക്കുമ്പോള് ആദ്യം തലയില് വെള്ളമൊഴിയ്ക്കുമോ, എങ്കില്...\nSamayam Desk | Samayam Malayalam | Updated: Jun 17, 2022, 6:36 PM\nകുളിയ്ക്കുന്നത് ആരോഗ്യപരമായ ഗുണങ്ങള് നല്‍കാന് ചില പ്രത്യേക ചിട്ടകള് പാലിയ്ക്കുന്നത് നല്ലതായിരിയ്ക്കും. ഇതെക്കുറിച്ചറിയൂ.\nകുളിയ്ക്കുന്നത് വൃത്തിയ്ക്ക് വേണ്ടി മാത്രമല്ല, ആരോഗ്യപരമായ ഏറെ വശങ്ങളും കുളിയ്ക്കുള്ളിലുണ്ട്. ആളുകള് കുളിയ്ക്കാന് തെരഞ്ഞെടുക്കുന്ന സമയം മുതല് കുളിയ്ക്കുന്ന രീതി വരെ ആരോഗ്യപരമായ കാര്യങ്ങളില് പെടുന്നു. ഭക്ഷണം ആരോഗ്യവും അനാരോഗ്യവും വരുത്തുമെന്ന് പറയുന്നത് പോലെ തന്നെ കുളിയും ആരോഗ്യത്തിനും ചിലപ്പോള് അനാരോഗ്യത്തിനും ഇടയാക്കും. ആരോഗ്യപരമായ കുളിയ്ക്കായി ചില പ്രത്യേക കാര്യങ്ങള് പണ്ടു കാലം മുതല് തന്നെ പറഞ്ഞു വരാറുണ്ട്. ഇത് വെറും പറയല് മാത്രമല്ല, ആരോഗ്യപരമായ ശാസ്ത്രീയ വശങ്ങള് ഇതിന് പുറകില് ഉള്ളതു കൂടിയാണ് കാരണം. കുളിയ്ക്കുമ്പോള് ശ്രദ്ധിയ്‌ക്കേണ്ട ചില കാര്യങ്ങളെക്കുറിച്ചറിയൂ.\nകുളിയ്ക്കുമ്പോള് ചിലര് തലയില് ആദ്യം വെള്ളമൊഴിയ്ക്കാറുണ്ട്. എന്നാല് ഇത് നല്ല പ്രവണതയല്ല. നേരിട്ട് തലയില് വെള്ളമൊഴിക്കുമ്പോള് തലവേദന പോലെ പല അസ്വസ്ഥതകളും ഉണ്ടാക്കും. എന്നാല് കാലില് ആദ്യം വെള്ളം ഒഴിക്കുന്നത് വഴി തണുപ്പ് വരുന്നുണ്ട് എന്ന് തലച്ചോറിനെ അറിയിക്കാനുള്ള ഒരു വഴി കൂടിയാണ്. ആദ്യം കാലില് വെള്ളമൊഴിയ്ക്കുമ്പോള് തണുപ്പെത്തുന്ന എന്ന സന്ദേശം കാലിലെ നാഡികളിലൂടെ തലച്ചോറിന് ലഭിയ്ക്കുന്നു. ശരീരം അതുമായി പൊരുത്തപ്പെടുന്നു. ഇതു കൊണ്ട് തന്നെ ഷവറില് നിന്നും നേരിട്ടുള്ള കുളി അത്ര ആരോഗ്യകരമല്ല. തലയില് വെള്ളം ആദ്യം പതിയ്ക്കുന്നത് തന്നെ കാരണം. മേലു വേദന, നീര് വീഴ്ച എന്നിവ ഉള്ളവരില് പലപ്പോഴും കുളിയുടെ രീതി മാറ്റുന്നത് നല്ലതാണ്. ഒരിക്കലും തലയില് ആദ്യം വെള്ളമൊഴിച്ച് കുളിച്ചു തുടങ്ങരുത്.\nതോര്‍ത്തുമ്പോഴും ആദ്യം മുതുക് തോര്‍ത്തണം എന്നാണ് ആയുര്‍വേദം പറയുന്നത്.\nഏറെ നേരം വെളളമൊഴിയ്ക്കുന്നത് ചര്‍മത്തിന് നല്ലതാണെന്ന ചിന്തയാണ് പലര്‍ക്കും. എന്നാല് ഇത് ചര്‍മത്തിന് ദോഷം വരുത്തുന്നതാണെന്നതാണ് വാസ്തവം. ഇങ്ങനെ വെള്ളമൊഴിയ്ക്കുമ്പോള് ചര്‍മത്തിന് സ്വാഭാവികമായുള്ള എണ്ണമയം നഷ്ടപ്പെടുകയാണ് ചെയ്യുന്നത്. ചര്‍മം വരണ്ടതായി മാറുന്നു. ചര്‍മം വരളുമ്പോള് ചര്‍മത്തില് ചുളിവും വരകളും വീഴാന് സാധ്യത ഏറെയാണ്. പെട്ടെന്ന് പ്രായമാകുന്നു. ഏറെ നേരം ചര്‍മത്തില് വെള്ളമൊഴിച്ചാല് ചര്‍മത്തില് ചുളിവ് വീഴുന്നത് നമുക്കു തന്നെ മനസിലാക്കാന് സാധിയ്ക്കും.ഇതു പോലെ ചൂടുവെള്ളവും തണുത്ത വെള്ളവും കലര്‍ത്തി കുളിയ്ക്കുന്നത് അനാരോഗ്യകരമാണെന്ന ധാരണ പലര്‍ക്കുമുണ്ട്. ഇത് തെറ്റായ ധാരണയാണ്. ഇവ രണ്ടും കലര്‍ത്തി കുളിയ്ക്കുന്നത് ആരോഗ്യകരമാണ്.\nവേനല്‍ക്കാലത്തെ കുളി രാവിലെ സൂര്യനുദിക്കുന്നതിന് മുമ്പും വൈകുന്നേരം സൂര്യനസ്തമിച്ചതിന് ശേഷവും അതായത് അത്താഴത്തിന് മുമ്പും വേണം കുളിക്കാന്.ഇതു പോലെ തന്നെ വല്ലാതെ തണുത്ത വെള്ളവും വല്ലാതെ ചൂടുള്ള വെള്ളവും ചര്‍മത്തിന് ദോഷകരമാണ്. ഇവ രണ്ടും ചര്‍മത്തിന്റെ സ്വാഭാവികതയെ നശിപ്പിയ്ക്കുന്നു. ഇളം ചൂടുവെള്ളം, അല്ലെങ്കില് നോര്‍മല് ടെംപറേച്ചര് ഉള്ള വെള്ളമാണ് ചര്‍മാരോഗ്യത്തിന് ഗുണകരമാകുന്നത്.\nരാവിലെ സൂര്യോദയത്തിനു മുൻപ് കുളിക്കുന്നതാണ് ധര്‍മശാസ്ത്ര പ്രകാരം ഏറെ ഉത്തമം. ഇത് മനസ്സിനും ശരീരത്തിനും ഒരു പോലെ ഉന്മേഷം തരും. രാവിലെ എഴുന്നേറ്റ ഉടനെ ഉറക്കച്ചടവ് മാറും മുമ്പ് കുളിക്കുന്നതായിരിക്കും ആരോഗ്യത്തിന് കൂടുതല് ഉത്തമം. ഇങ്ങനെ കുളിക്കുമ്പോള് നിങ്ങളുടെ അന്നത്തെ ദിവസം ഊര്‍ജ്ജത്തിന്റെയും ഉന്മേഷത്തിന്റെയും ദിവസമായി മാറും. ദിവസവും രണ്ട് നേരം കുളിക്കാന് സാധിക്കാത്തവര് ഒരു നേരമെങ്കിലും കുളിക്കണമെന്നാണ് ആരോഗ്യ വിദഗ്ദര് പറയുന്നത്.\nആര്‍ട്ടിക്കിള് ഷോനെല്ലിക്ക കൊണ്ട് വെള്ളപോക്കിന് പരിഹാരം\nWeb Title : how to bath inahealthy way


വിർച്ച്വൽ ആയി ഫ്ലാറ്റ് കാണുന്നതിനിടെ യുവതിയെ ഞെട്ടിച്ച് 'ബെഡിൽ ഉറങ്ങുന്ന പ്രേതം' | Woman left horrified after spotting something unusual while doing virtual tour – News18 Malayalam\nമുറിയിലെ കട്ടിലിൽ ഒരു സ്ത്രീ കിടക്കുന്നു. എന്നാൽ കണ്ണടച്ചു തുറക്കുമ്പോഴേക്ക് ആ രൂപം കട്ടിലിൽ നിന്ന് അപ്രത്യക്ഷമാകുകയും ചെയ്തു!\nLast Updated : June 14, 2021, 12:10 IST\nകൊറോണ എന്ന മഹാമാരിയിലൂടെ ലോകത്ത് അനവധി മാറ്റങ്ങളാണ് വന്നത്. അനാവശ്യമായ യാത്രകൾ ഒഴിവാക്കാനും, നേരിട്ടുള്ള മീറ്റിംഗുകൾക്കും ഇടപാടുകൾക്കും പകരം പരമാവധി ഓണലൈൻ സംവിധാനങ്ങൾ ഉപയോഗിക്കാൻ തുടങ്ങിയതും ഈ മഹാമാരിയുടെ കാലത്താണ്.\nന്യൂയോർക്കിലുള്ള ഒരു യുവതി ഇത്തരത്തിലുള്ള ഒരു പുത്തൻ ടെക്നോളജി ഉപയോഗിച്ച് 'നടുങ്ങി'യതിന്റെ ദൃശ്യങ്ങളാണ് ഇപ്പോൾ ഇന്റർനെറ്റിൽ വൈറലായിരിക്കുന്നത്. സാറാ വണ്ടർ‌ബിൽറ്റ് എന്ന യുവതിയാണ് തന്നെ ഒന്ന് പേടിപ്പിച്ച ആ ദൃശ്യം ടിക് ടോകിലൂടെ പങ്കുവെച്ചത്.\nമഹാമാരിയുടെ ഈ സമയത്ത്, വീടുകളും ഫ്ലാറ്റുകളും വാടകക്ക് എടുക്കുന്ന ആളുകൾക്ക് വീടിന്റെയോ ഫ്ലാറ്റിന്റെയോ 3D ചിത്രങ്ങൾ കാണാൻ സാധിക്കുന്ന ഗൂഗിൾ സ്ട്രീറ്റ് വ്യൂ എന്ന സാങ്കേതിക സംവിധാനമുപയോഗിച്ചുള്ള വിർച്വൽ ഫ്ലാറ്റ് കാണലിന്റെ ഇടക്കാണ് സംഭവം.\nഫ്ലാറ്റിന്റെ ഉൾവശം കാണുന്നതിന്റെ ഇടയിൽ സാറാ അടുക്കളയിലെ ജനലിലൂടെ പുറത്തേ കാഴ്ചകൾ കാണിച്ചതിനു ശേഷം, കിടപ്പുമുറിയുടെ ഭാഗത്തേക്ക് തിരിയുമ്പോൾ ആണ് പെട്ടെന്ന് എന്തോ ശ്രദ്ധയിൽപ്പെടുന്നത്. മുറിയിലെ കട്ടിലിൽ ഒരു സ്ത്രീ കിടക്കുന്നു. എന്നാൽ കണ്ണടച്ചു തുറക്കുമ്പോഴേക്ക് ആ രൂപം കട്ടിലിൽ നിന്ന് അപ്രത്യക്ഷമാകുകയും ചെയ്യുന്നത് വീഡിയോയിൽ കാണാം.\nഫ്ലാറ്റിന്റെ ഉൾഭാഗം മുഴുവനും മൈക്രോ വേവ് അവൻ മുതൽ ഗൃഹോപകരണങ്ങളും ചെടികളും മറ്റും ഉള്ളതായി കാണാം. കിടപ്പുമുറിയിലും അങ്ങനെതന്നെ. 'സ്ട്രീറ്റ് ഈസിയിലെ ചില അപ്പാർട്ടുമെന്റുകൾ നോക്കുന്നു' എന്ന അടിക്കുറിപ്പോടെയാണ് സാറാ ടിക് ടോക്കിൽ വീഡിയോ ക്ലിപ്പ് പോസ്റ്റ് ചെയ്തിരിക്കുന്നത്. ഇതിന് എട്ട് ലക്ഷത്തിലധികം കാഴ്ച്ചക്കാരെയും നൂറുകണക്കിന് കമന്റുകളുമാണ് ലഭിച്ചത്.\nഅമേരിക്കയിലെ പ്രശസ്ത ടോക് ഷോ ആയ വെൻ‌ഡി വില്യംസ് ഷോയിലും വീഡിയോ ഉൾപ്പെടുത്തി. കട്ടിലിലെ രൂപം കാണുമ്പോൾ അതെന്താണെന്നും ചോദിക്കുന്നുണ്ട്.\nവീഡിയോ വൈറലായതിന്റെ തുടക്കത്തിൽ ഇതൊരു പേടിപ്പെടുത്തുന്ന വീഡിയോ ആയാണ് പലരും കണ്ടത്, എന്നാൽ പിന്നീട് വീഡിയോയുടെ സത്യാവസ്ഥ അറിഞ്ഞതോടെ ആളുകളെ ചിരിപ്പിക്കുന്നൊരു വീഡിയോ ആയി ഇത് മാറുകയായിരുന്നു. തുടർന്ന് നിരവധി പേരാണ് തമാശ രൂപേണ കമന്റുകളുമായി എത്തിയത്.\nഇത് ഒരു ആത്മാവാണെന്നും, വെറും ഓർമ്മ മാത്രമാണെന്നും ഒരു കണക്കിന് നല്ലതാണെന്നുമാണ് ഒരാൾ കമന്റ് ചെയ്തിരിക്കുന്നത്. എന്നാൽ മറ്റൊരാളുടെ അഭിപ്രായത്തിൽ ഈ ഫ്ലാറ്റിനോടൊപ്പം സൌജന്യമായി കിട്ടുന്ന ഒരു പ്രേതമാണിതെന്നാണ്. ആ പ്രേതം ഒരു മൂലക്ക് ടിക് ടോക് കണ്ടിരുന്നോളുംമെന്നും കമന്റിൽ പറയുന്നു. അതുപോലെ തന്നെ മറ്റൊരാളുടെ അഭിപ്രായത്തിൽ ഫ്ലാറ്റിനൊപ്പം ഒരു സുഹൃത്തിനേയും കൂടെ ലഭിക്കുമെന്നാണ്.\nഇത്തരത്തിലുള്ള വെർച്വൽ ടൂറുകളുടെ പിന്നിൽ പ്രവർത്തിച്ച ഒരു വ്യക്തിയുടെ അഭിപ്രായത്തിൽ, ആളുകളുടെ മുഖം മങ്ങിക്കാനുള്ള വഴിയുണ്ടെന്നാണ്. എന്തിനാണ് അവർ അവളുടെ മുഖം കാണിക്കേണ്ടതെന്നും ഇയാൾ ചോദിക്കുന്നു.\nഎന്നാൽ വീഡിയോ വൈറലായതിന് ശേഷം, അതിലെ 'പ്രേതം' തന്നെ നേരിട്ടെത്തുകയായിരുന്നു. ഇത് താനാണെന്നും, തന്റെ ഫ്ലാറ്റാണിതെന്നും തിരിച്ചറിഞ്ഞ യുവതിയും വീഡിയോക്ക് താഴെ കമന്റിടുകയായിരുന്നു. തന്റെ വീഡിയോ കണ്ടെത്തിയതിലും അത് തമാശയായി എടുത്തതിലും സന്തോഷമുണ്ടെന്ന് സാറാ ഫ്ലാറ്റിന്റെ ഉടമയുടെ കമന്റിന് മറുപടിയും നൽകി.


ദ പീപ്പിള് കര്‍ഷക മുേറ്റത്തില് ചലനങ്ങള് സൃഷ്ടിക്കും മാര് ജോസഫ് പെരുന്തോട്ടം; ദ പീപ്പിളിന് ഐക്യദാഢ്യവുമായി കുട്ടനാട് വികസന സമിതി\nSaturday, July 02, 2022 10:50:18 AM\nPosted By: Nri Malayalee May 22, 2015\nകുട്ടനാട്: തീരദേശ, ഇടനാട്, കുട്ടനാട്, മലനാട് മേഖലകളിലെ കര്‍ഷക സംഘടനകളുടെ കൂട്ടായ മുന്നേറ്റം വരും നാളുകളില് കേരളത്തില് ചലനങ്ങള് സൃഷിടിക്കുമെന്നും വിഘടിച്ചു നില്‍ക്കാതെ സംഘടിത ശക്തിയായി കര്‍ഷകര് മാറണമെന്നും ദ പീപ്പിള് അതിനുള്ള ചാലക ശക്തിയാകട്ടെ എന്നും ആര്‍ച്ച് ബിഷപ്പ് മാര് ജോസഫ് പെരുന്തോട്ടം. ദ പീപ്പിളിന്റെ സംസ്ഥാന കര്‍ഷക നേതൃസമ്മേളനവും കുട്ടനാടന് കര്‍ഷക സംഗമവും കുട്ടനാട് വികസന സമിതി ഓഡിറ്റോറിയത്തില് ഉദ്ഘാടനം ചെയ്ത് സംസാരിക്കുകയായിരുന്നു അദ്ദേഹം. കേരളത്തില് കര്‍ഷകന്റെ നട്ടെല്ലൊടിക്കുന്ന സാഹചര്യം നിലനില്‍ക്കുമ്പോള് ദ പീപ്പിള് കുട്ടനാട്ടിലെ ജനങ്ങള്‍ക്ക് പ്രത്യാശ നല്‍കും. ഇതിനായി കക്ഷിരാഷ്ട്രിയത്തിനതീതമായി കര്‍ഷകര് ഒന്നിക്കേണ്ടത് കാലഘട്ടത്തിന്റെ ആവശ്യമാണ്. കുട്ടനാടിനെ മനോഹരമാക്കിയതിന്റെ സാഹസികതയും കഠിനാദ്ധ്വാനവും കാണാതെ പോകുന്നത് നിരാശജനകമാണ്.\nജീവന് ബലിയര്‍പ്പിച്ച് കുട്ടനാടിനെ നെല്ലറയാക്കി മാറ്റിയത് സര്‍ക്കാരിന്റെ സഹായം തേടിയിട്ടല്ല. കുട്ടനാടിന്റെ പൈതൃകവും പാരമ്പര്യവും സംരക്ഷിക്കുന്നതിന് കുട്ടനാടന് ജനത പുലര്‍ത്തുന്ന ജാഗ്രത അഭിനന്ദനാര്‍ഹമാണെന്നും അദ്ദേഹം പറഞ്ഞു. ഇന്‍ഫാം ദേശീയരക്ഷാധികാരിയും കാഞ്ഞിരപ്പള്ളി രൂപതാ ബിഷപ്പുമായ മാര് മാത്യു അറയ്ക്കല് അദ്ധ്യക്ഷത വഹിച്ചു. കുട്ടനാട് വികസന സമിതി എക്‌സിക്യൂട്ടീവ് ഡയറക്ടര് ഫാ. തോമസ് പീലിയാനിക്കല് വിഷയാവതരണം നടത്തി. ദ പീപ്പിള് സംസ്ഥാന കോര്‍ഡിനേറ്റര് ഷെവലിയര് അഡ്വ. വി.സി സെബാസ്റ്റ്യന് മുഖ്യപ്രഭാഷണം നടത്തി.\nപി.സി ജോസഫ് എക്‌സ് എംഎല്‍എ, സെന്റര് ഫോര് കണ്‍സ്യൂമര് എഡ്യൂക്കേഷന് മാനേജിംഗ് ട്രസ്റ്റി ഡിജോ കാപ്പന്, ദേശിയ കര്‍ഷകസമാജം പാലക്കാട് സെക്രട്ടറി മുതലാംതോട് മണി, കര്‍ഷകവേദി പ്രസിഡന്റ് ജോസ് പൂത്തേട്ട്, ഹൈറേഞ്ച് സംരക്ഷണസമിതി രക്ഷാധികാര സമിതി അംഗം സി.കെ മോഹനന്, കേരള സ്വതന്ത മത്സ്യതൊഴിലാളി ഫെഡറേഷന് സെക്രട്ടറി ജാക്‌സണ് പോളയില്, ഇഎഫ് എല് പീഡിത കൂട്ടായ്മ്മ സെക്രട്ടറി ഹനീഷ്, പരിയാരം കര്‍ഷക സമിതി പ്രസിഡന്റ് ജിനറ്റ് മാത്യു , ഫാ. തോമസ് കുത്തുകല്ലുങ്കല്, ഔസേപ്പച്ചന് ചെറുകാട് എന്നിവര് പ്രസംഗിച്ചു. പരിപാടികള്‍ക്ക് ജസ്റ്റിന് കൊല്ലംപറമ്പില്, ജിമ്മിച്ചന് നടിച്ചിറ, ജോസ് ചുങ്കപ്പുര, ജോണിച്ചന് മണലില്, തൊമ്മിക്കുഞ്ഞ് മുട്ടാര്, ജോപ്പന് ജോയി വാരിക്കാട്, ബാബു വടക്കേക്കളം എന്നിവര് നേതൃത്വം നല്‍കി. സമ്മേളനത്തില് നൂറ് കണക്കിന് കര്‍ഷകര് പങ്കെടുത്തു. കുട്ടനാട് പാക്കേജ് അടിയന്തിരമായി പുനര്‍ജീവിപ്പിച്ച് കാര്‍ഷികമേഖലയെ സംരക്ഷിക്കാന് കേന്ദ്രസംസ്ഥാന സര്‍ക്കാരുകള് അടിയന്തിരമായി ഇടപെടണമെന്നും കര്‍ഷകരുടെ നെല്ലിന്റെ വില രണ്ടാഴ്ച്ചയ്ക്കകം നല്‍കണമെന്നും നെല്ലുവില വൈകിയാല് ശക്തമായ സമരപരിപാടികളുമായി ദ പീപ്പിള് കര്‍ഷക ഐക്യവേദി രംഗത്തു വരുമെന്നും സമ്മേളനത്തില് അവതരിപ്പിച്ച പ്രമേയം സര്‍ക്കാരിനോട് ആവശ്യപ്പെട്ടു.


ജാഗ്രത: കണ്ണൂര് മണ്ഡലം: തദ്ദേശസ്ഥാപനങ്ങളില് എല്‍ഡിഎഫ് മേല്‍ക്കൈ\nകണ്ണൂര് മണ്ഡലം: തദ്ദേശസ്ഥാപനങ്ങളില് എല്‍ഡിഎഫ് മേല്‍ക്കൈ\nകണ്ണൂര് ലോക്സഭാ മണ്ഡലത്തിലെ 52 പഞ്ചായത്തുകളില് 34 എണ്ണം ഭരിക്കുന്നത് എല്‍ഡിഎഫ്. മൂന്ന് നഗരസഭകളില് തളിപ്പറമ്പും മട്ടന്നൂരും എല്‍ഡിഎഫ് നിയന്ത്രണത്തിലാണ്. കണ്ണൂരില് മാത്രമാണ് യുഡിഎഫ്. തദ്ദേശസ്ഥാപനങ്ങളിലെ എല്‍ഡിഎഫ് മേല്‍ക്കൈ യുഡിഎഫിന് തിരിച്ചടിയാണ്. ഏഴ് നിയമസഭാ മണ്ഡലങ്ങളില് അഴീക്കോട്, കണ്ണൂര്, പേരാവൂര്, ഇരിക്കൂര് മണ്ഡലങ്ങള് യുഡിഎഫിനൊപ്പമാണ്. തളിപ്പറമ്പ്, മട്ടന്നൂര്, ധര്‍മടം മണ്ഡലങ്ങളാണ് എല്‍ഡിഎഫ് പക്ഷത്തുള്ളത്. എന്നാല് നാലുമണ്ഡലങ്ങള് യുഡിഎഫിനൊപ്പമാണെങ്കിലും ഭൂരിപക്ഷം എല്‍ഡിഎഫിനാണ്. മൊത്തം 51,402 വോട്ടിന്റെ ഭൂരിപക്ഷം. നിലവില് ഇതിലേറെ ജനപിന്തുണയാണ് കണ്ണൂര് മണ്ഡലത്തില് എല്‍ഡിഎഫിനുള്ളത്.\nതദ്ദേശസ്ഥാപന- നിയമസഭാ തെഞ്ഞെടുപ്പുകളില് എല്‍ഡിഎഫ് നടത്തിയ മുന്നേറ്റവും മാറിയ രാഷ്ട്രീയ സാഹചര്യവുമാണ് കഴിഞ്ഞ തവണ 43,151 വോട്ടിന് കണ്ണൂരില്‍നിന്ന് തെരഞ്ഞെടുക്കപ്പെട്ട സുധാകരനെ ഇക്കുറി ഭയപ്പെടുത്തുന്നത്. കസ്തൂരിരംഗന് റിപ്പോര്‍ട്ട് മലയോര ജനതയുടെ ജീവിതത്തിനുമേലുള്ള കൈയേറ്റമായിട്ടും സുധാകരന് ഇടപെടാത്തത് ഈ മേഖലയിലെ ജനങ്ങളുടെ മനസ്സില് നീറിപ്പുകയുകയാണ്. സുധാകരനെ കൈയേറ്റം ചെയ്യാന് മുതിര്‍ന്നവര്, യുഡിഎഫിന് വോട്ടുചെയ്യില്ലെന്നും ഉറപ്പാണ്. കോണ്‍ഗ്രസ് നേതൃത്വം ആവശ്യപ്പെട്ടാല് കണ്ണൂരില് മത്സരിക്കുമെന്ന സുധാകരന്റെ അഭിപ്രായപ്രകടനം തോല്‍വിയുടെ ഉത്തരവാദിത്വത്തില്‍നിന്ന് ഒഴിയലാണ്. കണ്ണൂരില് പരാജയം മണക്കുന്ന സുധാകരന് സ്ഥാനാര്‍ഥിയാകാന് സ്വയം സന്നദ്ധമല്ലെന്നാണ് ഇതുവരെയുള്ള പ്രതികരണങ്ങളില് നിന്ന് വ്യക്തമാകുന്നത്. കണ്ണൂര് ലോക്സഭാ മണ്ഡലത്തില് കെ സുധാകരന് മത്സരിക്കണമെന്ന് ഡിസിസി ഭാരവാഹികളുടെ യോഗം തീരുമാനിച്ചിട്ടും സിറ്റിങ് എംപിയുടെ ഭയം നീങ്ങിയിട്ടില്ല.\n""ഇത്തവണ മത്സരത്തില്‍നിന്ന് ഒഴിവാക്കണമെന്നാണ് താന് കോണ്‍ഗ്രസ് നേതൃത്വത്തോട് ആവശ്യപ്പെട്ടത്. ഈ തീരുമാനത്തില് ഇപ്പോഴും ഉറച്ചുനില്‍ക്കുന്നു. എന്നാല് പാര്‍ടി ആവശ്യപ്പെട്ടാല് മാറിനില്‍ക്കാനാവില്ല. ദേശീയ രാഷ്ട്രീയത്തില് താല്‍പര്യമില്ലാത്തതിനാലാണ് ലോക്സഭയില് മത്സരിക്കുന്നില്ലെന്ന് തീരുമാനിച്ചത്. പാര്‍ടി ആവശ്യപ്പെട്ടാല് വ്യക്തിപരമായ താല്‍പര്യം മാറ്റിവയ്ക്കും"".\nസുധാകരന്റെ ഈ കുമ്പസാരത്തിനുകാരണം കഴിഞ്ഞ അഞ്ചുവര്‍ഷം എംപിയെന്ന നിലയില് പൂര്‍ണ പരാജയമാണെന്ന വിളംബരമാണ്. ഈ തെരഞ്ഞെടുപ്പില് ചര്‍ച്ചയാവുക കണ്ണൂര് മണ്ഡലത്തിലെ വികസന മുരടിപ്പും ജനപ്രതിനിധിയെന്ന നിലയിലുള്ള മോശം പ്രകടനവുമാണെന്ന തിരിച്ചറിവ് സുധാകരനുണ്ട്. ഇതിനൊപ്പം മറ്റ് സാഹചര്യങ്ങളും പ്രതികൂലമായതിനാല് തോല്‍വി ഉറപ്പിച്ച സുധാകരന് മുന്‍കൂര് ജാമ്യത്തിനുള്ള ശ്രമത്തിലാണ്.


ഭര്‍തൃപീഢനം സഹിക്കവയ്യാതെ സ്വയം തീകൊളുത്തി, പക്ഷേ, ജ്വലിച്ചുയുന്നു ഈ പെണ്‍പുലി - തമസോമ | Thamasoma\nHome / Open Forum / slider / ഭര്‍തൃപീഢനം സഹിക്കവയ്യാതെ സ്വയം തീകൊളുത്തി, പക്ഷേ, ജ്വലിച്ചുയുന്നു ഈ പെണ്‍പുലി\nഭര്‍തൃപീഢനം സഹിക്കവയ്യാതെ സ്വയം തീകൊളുത്തി, പക്ഷേ, ജ്വലിച്ചുയുന്നു ഈ പെണ്‍പുലി\nഭര്‍ത്താവിന്റെയും വീട്ടുകാരുടെയും പീഡനം സഹിക്കവയ്യാതെ തീകൊളുത്തി മരിക്കാന് ശ്രമിക്കുകയായിരുന്നു നീഹാരി മണ്ഡലി എന്ന ഹൈദ്രാബാദുകാരി. ഇന്നിവരുടെ ജീവിതം തീയില് ഹോമിക്കപ്പെട്ടവരുടെ പ്രതീക്ഷകള്‍ക്കും സ്വപ്‌നങ്ങള്‍ക്കുമായി ഉഴിഞ്ഞുവച്ചതാണ്.\nതീയില് ഹോമിക്കപ്പെട്ട അവളുടെ ജീവിതം അതോടെ അവസാനിച്ചുവെന്നു കണക്കുകൂട്ടിയവര്‍ക്കു തെറ്റി. ശരീരത്തില് 55 ശതമാനം പൊള്ളലോടെ രക്ഷപ്പെട്ട നീഹാരി മണ്ഡലി ഇന്ന് പൊള്ളലിനെ അതിജീവിച്ച് ജീവിതത്തിലേക്കു മടങ്ങിവന്ന നൂറുകണക്കിനു പേരുടെ ശക്തിയും പ്രതീക്ഷയുമാണ്. കേരളം, ആന്ധ്ര, തെലുങ്കാന എന്നീ മൂന്നു സ്ംസ്ഥാനങ്ങളില് പൊള്ളലേറ്റവര്‍ക്ക് സൗജന്യമായി പ്ലാസ്റ്റിക് സര്‍ജ്ജറി ചെയ്തു കൊടുത്ത് ജീവിതത്തിലേക്കു മടക്കിക്കൊണ്ടുവരികയാണ് ഇന്നിവര്.\nസ്വന്തം വിധിയെ ശപിച്ച് മരണത്തിലേക്കു നടന്നടുക്കുമ്പോള് നീഹാരിയുടെ പ്രായം 20 വയസായിരുന്നു. ഒരു മിഡില് ക്ലാസ് കുടുംബത്തിലാണ് നീഹാരി ജനിച്ചത്. 20-ാമത്തെ വയസിലാണ് വിവാഹം നടത്തിയത്. ഒട്ടേറെ സ്വപ്നങ്ങളോടെ ഭര്‍തൃവീട്ടില് ചെന്നുകയറിയ നീഹാരിക്കു സഹിക്കേണ്ടി വന്നത് കൊടിയ പീഡനങ്ങളായിരുന്നു. അപ്പോള് വെറും രണ്ടാഴ്ച മാത്രമായിരുന്നു നീഹാരിയുടെ ദാമ്പത്യം. ഭര്‍ത്താവില് നിന്നും ഭര്‍തൃവീട്ടുകാരില് നിന്നുമുള്ള പീഡനങ്ങള് സഹിക്കാവുന്നതിലും അപ്പുറമായപ്പോള് ആശ്രയത്തിനായി സ്വന്തം വീട്ടിലേക്കവള് കയറിച്ചെന്നു.\nഅപ്പോള് രണ്ടുമാസം ഗര്‍ഭിണിയായിരുന്നു നീഹാരി. എന്നാല്, സമൂഹത്തിന്റെ ചോദ്യങ്ങളെ ഭയന്ന കുടുംബം അവളെ സ്വീകരിക്കാന് തയ്യാറായില്ല. ഭര്‍ത്താവിന്റെ വീട്ടിലേക്കു മടങ്ങിപ്പോകാന് അവളുടെ മാതാപിതാക്കള് അവളോട് ആവശ്യപ്പെട്ടു. ജീവിക്കാന് യാതൊരു മാര്‍ഗ്ഗവും കാണാതെ വന്നപ്പോള് മരിച്ചു കളയാന് തീരുമാനിച്ചു. ദുരിതപൂര്‍ണ്ണമായ ഈ ലോകത്തു നിന്നും താനും തന്റെ കുഞ്ഞും രക്ഷപ്പെടുമെന്നു കരുതി, പക്ഷേ വിധി മറ്റൊന്നായിരുന്നു.\nതീകൊളുത്തി മരിക്കാന് നടത്തിയ ശ്രമം പരാജയപ്പെട്ടു. 55 ശതമാനം പൊള്ളലോടെ ജീവിതത്തിലേക്കു മടങ്ങിവന്നു. ശരീരം കുറച്ചെങ്കിലും മെച്ചപ്പെട്ടതാക്കാന് നടത്തേണ്ടി വന്നത് 22 ഓപ്പറേഷനുകളാണ്. ഇന്നിവരുടെ പ്രായം 33 വയസാണ്. പൊള്ളല് ശരീരത്തെ ഏല്‍പ്പിച്ച ആരോഗ്യപ്രശ്‌നങ്ങളെ മറികടക്കാനുള്ള ഇവരുടെ പോരാട്ടം ഇപ്പോഴും തുടരുകയാണ്. അത് ജീവിതകാലം മുഴുവനുണ്ടാകുമെന്ന് ഇവര്‍ക്കറിയാം. പക്ഷേ, സമാനജീവിതത്തിലൂടെ കടന്നുപോകുന്നവര്‍ക്ക് പുതിയൊരു ജീവിതമുണ്ടാക്കുകയാണ് നീഹാരിയിപ്പോള്.\nപൊള്ളലില് നിന്നും ജീവിതത്തിലേക്കു മടങ്ങി വരുന്ന ഒരു വ്യക്തിയുടെ ജീവിതം അത്യധികം പ്രയാസമേറിയതാണ്. ജീവിതം കുറച്ചെങ്കിലുമൊന്നു സുഗമമാക്കാന് നിരവധി സര്‍ജ്ജറികള്‍ക്കു വിധേയരാകേണ്ടി വരും. കൂടാതെ മരുന്നുകളും വേണം. എല്ലാറ്റിനും വേണ്ടത് പണമാണ്. പക്ഷേ, അതിനേക്കാളെല്ലാം മുകളിലായി വേണ്ടത് ജീവിക്കണമെന്ന ചിന്തയാണ്. ശരീരത്തിലേറ്റ ഈ മുറിവുകളുമായി ജീവിക്കുക എന്നത് വളരെ പ്രയാസമേറിയ കാര്യമാണ്. പലപ്പോഴും കൈകൊണ്ടൊരു സ്പൂണ് പിടിക്കാന് പോലും കഴിയാതെ വരാറുണ്ടെന്ന് നീഹാരി പറയുന്നു.\nതന്നെപ്പോലെ ദുരിതമനുഭവിക്കുന്ന അനേകായിരങ്ങള്‍ക്ക് താങ്ങും തണലുമാകാനാണ് പിന്നീടുള്ള ജീവിതം നീഹാരി ഉപയോഗപ്പെടുത്തിയത്. അതിനായി Burn Survivor Mission Saviour Trust എന്ന സംഘടനയ്ക്ക് രൂപം നല്‍കി. ഈ സംഘടനയിലൂടെ, നിരവധി സര്‍ജ്ജന്‍മാരുടെയും സമാന സംഘടനകളുടെയും സഹായത്തോടെ, ഇതുവരെയും 125 ലേറെ ഓപ്പറേഷനുകള് നടത്തി. 900 ത്തിലധികം കൗണ്‍സലിംഗ് സെഷനുകള് നടത്തി.\nസ്വയം എരിഞ്ഞടങ്ങാനുള്ള തീരുമാനം പരാജയപ്പെട്ട ശേഷം കഷണങ്ങളായി ചിതറിപ്പോയ തന്റെ ജീവിതത്തെ ചേര്‍ത്തു വയ്ക്കാന് ശ്രമിക്കുന്നതിനിടയില് തന്നെ അനേകായിരങ്ങള്‍ക്കു തണലാകാന് തീരുമാനിക്കുകയായിരുന്നു നീഹാരി. അതിലൊരാളാണ് കോട്ടയം സ്വദേശിയായ രേഷ്മ രാജന്. ജീവിതത്തിലെ ആ അപ്രതീക്ഷത അപകടമുണ്ടാകുമ്പോള് രേഷ്മയുടെ പ്രായം 17 വയസായിരുന്നു. 50 ശതമാനം പൊള്ളലോടെ ജീവിതത്തിലേക്കു മടങ്ങിവന്നു. ഒരു പത്രവാര്‍ത്തയിലൂടെ നീഹാരിയുടെ പ്രവര്‍ത്തനങ്ങള് മനസിലാക്കിയ രേഷ്മ അവരെ സമീപിക്കുകയായിരുന്നു. മൂന്നു സര്‍ജ്ജറികളില് ഒരെണ്ണം നടത്തിക്കൊടുത്തത് നീഹാരിയുടെ സംഘടനയാണ്. ഇപ്പോള് കഴുത്ത് കൂടുതല് നന്നായി ചലിപ്പിക്കാന് കഴിയുമെന്ന് രേഷ്മ പറയുന്നു.\n2014 ല് ഡോക്ടറും രാഷ്ട്രീയക്കാരനുമായ എം കെ മുനീറിനെ കണ്ടുമുട്ടിയതാണ് നീഹാരിയുടെ ജീവിതത്തിലെ മറ്റൊരു വഴിത്തിരിവ്. മുനീറിന്റെ ക്ഷണം സ്വീകരിച്ച് 2017 ല് കേരളത്തിലെത്തിയ നീഹാരി കോഴിക്കോട് ഒരു ക്യാമ്പ് സംഘടിപ്പിച്ച് 24 സര്‍ജ്ജറികള് സൗജന്യമായി നടത്തിക്കൊടുത്തു. ഇപ്പോള് നീഹാരിക്കു കേരളമെന്നാല് തന്റെ രണ്ടാമത്തെ വീടുപോലെ പ്രിയപ്പെട്ടതാണ്.\nപേട്ട കോസ്‌മെറ്റിക് ക്ലിനിക്, കേരള പ്ലാസ്റ്റിക് സര്‍ജ്ജന് അസോസിയേഷന്, ട്രിവാന്‍ഡ്രം റൗണ്ട് ടേബിള് 66 മായി ചേര്‍ന്ന് നീഹാരിയുടെ ട്രസ്റ്റ് പൊള്ളലില് നിന്നും രക്ഷപ്പെട്ട 15 പേര്‍ക്ക് സൗജന്യമായി പ്ലാസ്റ്റിക് സര്‍ജ്ജറി ചെയ്തു നല്‍കി. കേരളത്തില് നിന്നും വളരെ നല്ല സഹകരണമാണ് തനിക്കു കിട്ടിക്കൊണ്ടിരിക്കുന്നതെന്ന് നീഹാരി പറഞ്ഞു.\nഅവര് നമ്മിലൊരാള്, ചേര്‍ത്തു പിടിക്കാം നമുക്കവരെ\nപൊള്ളലിനെ അതിജീവിച്ച ശേഷമുള്ള ഓപ്പറേഷനുകള് വളരെ ചെലവേറിയതാണ്. അവ അത്യന്താപേക്ഷിതമാണെന്ന ചിന്ത പലര്‍ക്കുമില്ല. പൊള്ളലില് നിന്നും ജീവനോടെ രക്ഷപ്പെട്ടാല്, ശരീരത്തിലെ വടുക്കളോടെ ജീവിക്കാന് വിധിക്കപ്പെട്ടവരാണ് അതിജീവിച്ചവരില് ഭൂരിഭാഗം പേരും. തുടര്‍ചികിത്സയ്ക്കു പണമില്ലാത്ത, ചികിത്സ വേണമെന്നു പോലും അറിയാത്തവര്‍ക്കാണ് നീഹാരിയുടെ ട്രസ്റ്റ് സൗജന്യ സര്‍ജ്ജറികള് നടത്തിക്കൊടുക്കുന്നത്.\nപ്ലാസ്റ്റിക് സര്‍ജ്ജറികള് സെലിബ്രിറ്റികള്‍ക്കു മാത്രമുള്ളതാണെന്നാണ് പലരുടെയും ചിന്ത. എന്നാലിത് പൊള്ളലില് നിന്നും രക്ഷപ്പെട്ടവരെ സാധാരണ ജീവിതത്തിലേക്കു മടക്കിക്കൊണ്ടുവരുന്നതിനുള്ള ഫലപ്രദമായ മാര്‍ഗ്ഗം കൂടിയാണ്. പൊള്ളലില് ചര്‍മ്മം നഷ്ടമാകുന്നതിനാല് ഇവര്‍ക്ക് പേശികള് ചലിപ്പിക്കാന് പോലും കഴിയാതെ വരുന്നു. ഇതു നേരെയാക്കാന് പ്ലാസ്റ്റിക് സര്‍ജ്ജറി അത്യാവശ്യമാണ്.\nപൊള്ളലേറ്റവരെ രക്ഷപ്പെടുത്താനുള്ള ചികിത്സാ മാര്‍ഗ്ഗങ്ങള് സര്‍ക്കാര് ആശുപത്രികളില് സുലഭമാണ്. എന്നാല് പിന്നീടുള്ള ചികിത്സയ്ക്ക് സൗകര്യങ്ങളില്ല. സ്വകാര്യ ആശുപത്രികളില് ഈ സൗകര്യമുണ്ടെങ്കിലും ചെലവ് താങ്ങാവുന്നതിനും അപ്പുറമാണ്. അതിനാല് പലരും തുടര് ചികിത്സകള് വേണ്ടെന്നു വയ്ക്കുകയാണ് ചെയ്യുക. ഈ പ്രശ്‌നത്തിന് ഫലപ്രദമായൊരു മാര്‍ഗ്ഗം കണ്ടെത്താന് സ്‌കൂളുകളിലും കോളജുകളിലും ബോധവത്കരണ ക്ലാസുകള് നടത്തുകയാണ് നീഹാരി.\nജീവിതത്തിലെ അതികഠിന ദുരിതവഴികള് താണ്ടി വന്നവരെ മനുഷ്യരായി കണക്കാക്കണമെന്നാണ് ഈ സമൂഹത്തോട് നീഹാരിക്കു പറയാനുള്ളത്. അവര്‍ക്കു മെച്ചപ്പെട്ടൊരു ജീവിതം വേണം. സാധാരണ ജീവിതത്തിലേക്കു മടങ്ങിവരാന് ഈ സമൂഹത്തിലെ ഓരോ വ്യക്തിയുടെയും സഹായവും പിന്തുണയും അവര്‍ക്കാവശ്യമാണ്.\n#NeehariMandali, #burninjury #burnsurvivor #DrMuneer #


Myelostat in Malayalam ഉപയോഗങ്ങൾ, ഡോസേജ്, പാർശ്വഫലങ്ങൾ, പ്രയോജനങ്ങൾ, പ്രതിപ്രവർത്തനങ്ങൾ, മുന്നറിയിപ്പ് - Myelostat upayogangal, dossge, parswafalangal, prayojanangal, prathipravarthanangal, munnariyippu\nसदस्य इस दवा को ₹119.99 में ख़रीदे।\nMyelostat നേട്ടങ്ങളും ഉപയോഗങ്ങളും- Myelostat Benefits & Uses in Malayalam- Myelostat nettangalum upayogangalum\nMyelostat ഡോസേജും കഴിക്കേണ്ട വിധവും- Myelostat Dosage & How to Take in Malayalam - Myelostat dosagum kazhikkenda vidavum\nMyelostat പാർശ്വഫലങ്ങൾ- Myelostat Side Effects in Malayalam- Myelostat paarswafalangal\nMyelostat ബന്ധപ്പെട്ട മുന്നറിയിപ്പുകൾ- Myelostat Related Warnings in Malayalam- Myelostat bandhappeṭṭa munnaṟiyippukaḷ\nMyelostat-ന് മറ്റ് മരുന്നുകളുമായുള്ള തീവ്ര പ്രവർത്തനം- Severe Interaction of Myelostat with Other Drugs in Malayalam- Myelostat-nu marunnukaḷumāyulla theevra pravarthanam\nMyelostat വൈരുദ്ധ്യങ്ങൾ- Myelostat Contraindications in Malayalam- Myelostat vairudyangal\nMyelostat സംബന്ധിച്ച് പൊതുവെയുള്ള ചോദ്യങ്ങൾ- Frequently asked Questions about Myelostat in Malayalam- Myelostat sambandhichu pothuveyulla chodyangal\nMyelostat ഭക്ഷണവും മദ്യവുമായുള്ള പ്രതിപ്രവർത്തനങ്ങൾ- Myelostat Interactions with Food and Alcohol in Malayalam- Myelostat bhakshnavum madyavumaayulla prathipravarthanangal\nMyelostat നേട്ടങ്ങളും ഉപയോഗങ്ങളും - Myelostat Benefits & Uses in Malayalam - Myelostat nettangalum upayogangalum\nMyelostat പിൻവരുന്നവ ചികിത്സിക്കാൻ ഉപയോഗിക്കുന്നു\nMyelostat ഡോസേജും കഴിക്കേണ്ട വിധവും - Myelostat Dosage & How to Take in Malayalam - Myelostat dosagum kazhikkenda vidavum\nMyelostat-ന്റെ ചേരുവകൾ - Myelostat Active Ingredients in Malayalam - Myelostat-nte cheruvakal\nMyelostat പാർശ്വഫലങ്ങൾ - Myelostat Side Effects in Malayalam - Myelostat paarswafalangal\nMyelostat ഉപയോഗിക്കുമ്പോൾ പിൻവരുന്ന പാർശ്വഫലങ്ങൾ കാണപ്പെടുന്നതായി ഗവേഷണം സൂചിപ്പിക്കുന്നു -\nMyelostat ബന്ധപ്പെട്ട മുന്നറിയിപ്പുകൾ - Myelostat Related Warnings in Malayalam - Myelostat bandhappeṭṭa munnaṟiyippukaḷ\nMyelostat-ന്റെ ഉപയോഗം ഗർഭിണികൾക്കു സുരക്ഷിതമാണോ?\nMyelostat കഴിക്കാൻ ആഗ്രഹിക്കുന്ന ഗർഭിണികൾ അത് ഉപയോഗിക്കുന്നതു സംബന്ധിച്ച് ആദ്യം ഡോക്ടറുടെ ഉപദേശം തേടുക. അല്ലാത്തപക്ഷം അതു നിങ്ങളുടെ ആരോഗ്യത്തെ ഹാനികരമായി ബാധിക്കും.\nMyelostat-ന്റെ ഉപയോഗം മുലയൂട്ടുന്ന സമയത്ത് സുരക്ഷിതമാണോ?\nMyelostat മുലയൂട്ടുന്ന സ്ത്രീകളിൽ ഗുരുതരമായ പാർശ്വഫലങ്ങൾ ഉണ്ടാക്കിയേക്കാം. അതിനാൽ ഡോക്ടറുടെ അനുമതി കൂടാതെ ഈ മരുന്ന് കഴിക്കരുത്.\nMyelostat വൃക്കകളെ എങ്ങനെയാണ് ബാധിക്കുന്നത്?\nMyelostat വൃക്ക-നെ ബാധിച്ചേക്കാം. ഈ മരുന്നിന്റെ അനാവശ്യ ഫലങ്ങൾ നിങ്ങൾക്ക് ഉണ്ടാകുന്നെങ്കിൽ അത് കഴിക്കുന്നത് നിർത്തുക. വൈദ്യോപദേശം തേടിയ ശേഷമേ അതു വീണ്ടും കഴിക്കാവൂ.\nMyelostat കരളിനെ എങ്ങനെ ബാധിക്കുന്നു?\nMyelostat കഴിച്ചശേഷം കരൾ-നുമേൽ പ്രതികൂലമായ ഫലങ്ങൾ ഉണ്ടായിരിക്കാം. നിങ്ങളുടെ ശരീരത്തിൽ ഏതെങ്കിലും പാർശ്വഫലങ്ങൾ കാണുന്നെങ്കിൽ മരുന്ന് കഴിക്കുന്നത് നിർത്തുക. ഡോക്ടറുടെ നിർദേശം ഉണ്ടെങ്കിൽ മാത്രമേ ഈ മരുന്ന് വീണ്ടും കഴിക്കൂവൂ.\nMyelostat ഹൃദയത്തെ എങ്ങനെ ബാധിക്കുന്നു?\nMyelostat-ന് ഹൃദയം-നുമേൽ വളരെ മൃദുവായ പാർശ്വഫലങ്ങൾ ആണുള്ളത്.\nMyelostat-ന് മറ്റ് മരുന്നുകളുമായുള്ള തീവ്ര പ്രവർത്തനം - Severe Interaction of Myelostat with Other Drugs in Malayalam - Myelostat-nu marunnukaḷumāyulla theevra pravarthanam\nരോഗികൾക്ക് ഗുരുതരമായ പാർശ്വഫലങ്ങൾ ഉണ്ടാകുമെന്നതിനാൽ Myelostat പിൻവരുന്ന മരുന്നുകളോടൊപ്പം ഉപയോഗിക്കരുത് -\nMyelostat വൈരുദ്ധ്യങ്ങൾ - Myelostat Contraindications in Malayalam - Myelostat vairudyangal\nപിൻവരുന്ന രോഗങ്ങളിൽ ഏതെങ്കിലും നിങ്ങൾക്ക് ഉണ്ടെങ്കിൽ ഡോക്ടർ നആവശ്യപ്പെടാത്തപക്ഷം Myelostat കഴിക്കരുത് -നിങ്ങളോട്\nMyelostat സംബന്ധിച്ച് പൊതുവെയുള്ള ചോദ്യങ്ങൾ - Frequently asked Questions about Myelostat in Malayalam - Myelostat sambandhichu pothuveyulla chodyangal\nMyelostat ഒരിക്കൽ ഉപയോഗിച്ചാൽ തുടർന്ന് ഉപയോഗിക്കാനുള്ള ആസക്തി തോന്നുമോ?\nഇല്ല, Myelostat ആസക്തി ഉളവാക്കുന്നതല്ല.\nMyelostat കഴിച്ചശേഷം നിങ്ങൾക്ക് ഉറക്കം വരാം. അതുകൊണ്ട് ഈ പ്രവർത്തനങ്ങളിൽ ഏർപ്പെടുന്നത് സുരക്ഷിതമല്ല.\nഅതെ, ഡോക്ടറുടെ നിർദേശപ്രകാരം മാത്രം Myelostat കഴിക്കുക.\nഇല്ല, Myelostat മാനസികരോഗങ്ങൾക്ക് ഫലപ്രദമല്ല.\nMyelostat ഭക്ഷണവും മദ്യവുമായുള്ള പ്രതിപ്രവർത്തനങ്ങൾ - Myelostat Interactions with Food and Alcohol in Malayalam - Myelostat bhakshnavum madyavumaayulla prathipravarthanangal\nആഹാരവും Myelostat-ഉം തമ്മിലുള്ള പ്രതിപ്രവർത്തനം\nനിങ്ങൾക്ക് ഭക്ഷണത്തോടൊപ്പം Myelostat കഴിക്കാവുന്നതാണ്.\nമദ്യവും Myelostat-ഉം തമ്മിലുള്ള പ്രതിപ്രവർത്തനം\nഇക്കാര്യത്തിൽ ഇതുവരെ ഗവേഷണമൊന്നും നടന്നിട്ടില്ല. അതുകൊണ്ട് മദ്യത്തോടൊപ്പം Myelostat കഴിക്കുന്നതിന്റെ ഫലം അറിവായിട്ടില്ല.\nMyelostat ന് പകരമുള്ള മറ്റു മരുന്നുകൾ എല്ലാം കാണുക - Substitutes for Myelostat in Malayalam\nMyelostat വിലയും പാക്ക് സൈസും - Myelostat Price and Pack Size in Malayalam - Myelostat vilayum pack saisum\nMyelostat Capsule ₹126.3 खरीदें\nനിങ്ങൾ അല്ലെങ്കിൽ നിങ്ങളുടെ കുടുംബത്തിലെ ഒരാൾ Myelostat കഴിച്ചുവോ ? ദയവായി ഒരു സർവ്വേ നടത്തി മറ്റുള്ളവരെ സഹായിക്കുക\nഡോക്ടർ ഉപദേശിച്ചതനുസരിച്ച് നിങ്ങൾ Myelostat കഴിച്ചുവോ ?\nനിങ്ങൾ എത്രമാത്രം Myelostat ?\nനിങ്ങൾ ഭക്ഷണം കഴിഞ്ഞശേഷമോ അതോ അതിനുമുൻപാണോ Myelostat കഴിച്ചത്?\nനിങ്ങൾ എപ്പോഴാണ് Myelostat ഉപയോഗിക്കുന്നത് ?


ദാരിദ്ര്യം: മകന്റെ ദയാവധത്തിന് അനുമതി തേടി അമ്മ\nWednesday 8th February 2012 12:28am\nഹൈദരാബാദ്: പതിനഞ്ചുവര്‍ഷമായി ശരീരം തളര്‍ന്ന മകനെ ദാരിദ്ര്യം കാരണം സംരക്ഷിക്കാന് സാധിക്കില്ലെന്നതിനാല് ദയാവധത്തിന് അനുമതി നല്‍കണമെന്നാവശ്യപ്പെട്ട് ആന്ധ്രപ്രദേശില് 64 കാരി കോടതിയെ സമീപിച്ചു. എയ്‌റോനോട്ടിക്കല് സയന്‍സില് എന്‍ജിനിയറിംഗ് ബിരുദധാരിയായ സി ജനാര്‍ദന് (36) ദയാവധത്തിന് അനുമതി നല്‍കണമെന്നാണ് മാതാവിന്റെ ആവശ്യം.\nആന്ധ്രയില് ചിറ്റൂരില് നിന്നുള്ള വിധവയായ ലക്ഷ്മമ്മയാണ് മദനപള്ളി കോടതിയില് ഹരജി നല്‍കിയത്. 1977ല് ജോലി ലഭിച്ചതിനെ തുടര്‍ന്ന് ആസ്‌ത്രേലിയയിലേക്ക് പോകാനിരിക്കെ ഉണ്ടായ റോഡപകടത്തിലാണ് ജനാര്‍ദന്റെ ശരീരം തളര്‍ന്നത്. കഴിഞ്ഞ 15 വര്‍ഷമായി ജനാര്‍ദന് തീര്‍ത്തും അവശനിലയിലാണെന്നും ഹരജിയില് പറയുന്നു. അപകടത്തില് തലച്ചോറിനേറ്റ് ഗുരുതരമായ ക്ഷതത്തെ തുടര്‍ന്നാണ് ജനാര്‍ദന്റെ ശരീരം തളര്‍ന്നത്. അഞ്ച് വര്‍ഷം കോമയിലായിരുന്നു. പിന്നീട് സ്ഥിതി മെച്ചപ്പെട്ടു. എന്നാല് ഇപ്പോഴും സംസാരിക്കാനോ കൈകാലുകള് ഇളക്കാനോ സാധിക്കില്ല.\nവിധവാ പെന്‍ഷനും അടുത്തുള്ള ഒരു ഫാമില് ജോലിക്ക് പോകുന്നതില് നിന്നും കിട്ടുന്ന തുച്ഛമായ തുകയുമാണ് തന്റെ ആകെ വരുമാനമെന്ന് ലക്ഷ്മമ്മ പറുന്നു. ഇതുകൊണ്ട് മകന് ആവശ്യമായ മരുന്ന് വാങ്ങാന് പോലും സാധിക്കുന്നില്ലെന്ന് ലക്ഷ്മമ്മ പറയുന്നു. തന്റെ കാലശേഷം മകനെ ആരു നോക്കുമെന്ന ആശങ്കയിലാണ് ദയാവധം അനുവദിക്കണമെന്ന് ആവശ്യപ്പെട്ട് ലക്ഷ്മമ്മ കോടതിയെ സമീപിച്ചത്. ‘ മകന് ഇനിയും കഷ്ടപ്പെടുന്നത് കാണാന് സാധിക്കില്ല. മകന് ദയാവധം അനുവദിച്ച് കിട്ടിയാല് എനിക്ക് സമാധാനമായി മരിക്കാന് സാധിക്കും’ അവര് ഹരജിയില് പറയുന്നു. എട്ട് വര്‍ഷം മുമ്പാണ് ഇവരുടെ ഭര്‍ത്താവ് മരിച്ചത്.\nഹരജിയില് വാദംകേട്ട കോടതി എന്തുകൊണ്ട് ആവശ്യമായ ചികിത്സാ സഹായം സര്‍ക്കാര് നല്‍കിയില്ലെന്ന് വ്യക്തമാക്കണമെന്ന് ആവശ്യപ്പെട്ട് ജില്ലാ കലക്ടര്‍ക്കും ആരോഗ്യവകുപ്പിനും നോട്ടീസ് അയച്ചിട്ടുണ്ട്. എന്നാല് ദയാവധം ആവശ്യപ്പെട്ടുള്ള ഹരജി അനുവദിക്കാന് സാധിക്കില്ലെന്ന് സെക്കന്റ് അഡീഷണല് ജില്ലാ ജഡ്ജി സുമതല പറഞ്ഞു. കൂടുതല് വാദംകേള്‍ക്കുന്നതിനായി കേസ് മാര്‍ച്ച് മൂന്നിലേക്ക് മാറ്റിവെച്ചു.\nമകന്റെ ചികിത്സക്ക് സര്‍ക്കാര് സഹായം പ്രതീക്ഷിച്ച് നിരവധി പ്രാവശ്യം അധികൃതരെ സമീപിച്ചിരുന്നതായും ചിറ്റൂരിലെ ദന്‍ദുവരിപിള്ളി സ്വദേശിയായ ലക്ഷ്മമ്മ കോടതിയില് പറഞ്ഞു. ആസ്‌ത്രേലിയയില് ജോലി ലഭിച്ചതിനെ തുടര്‍ന്ന് വിസയുമായി ബന്ധപ്പെട്ട കാര്യങ്ങള് ശരിയാക്കുന്നതിനായി ബംഗളുരുവിലേക്കുള്ള യാത്രമധ്യേയാണ് ജനാര്‍ദനെ ലോറി ഇടിച്ചു വീഴ്ത്തിയത്. അതിനുശേഷം ഉണ്ടായിരുന്ന സമ്പാദ്യവും വീടും സ്ഥലവും വിറ്റുമൊക്കെയാണ് ലക്ഷ്മമ്മയും ഭര്‍ത്താവും മകനെ ചികിത്സിച്ചത്.\nഈ കുടുംബത്തെ സഹായിക്കാന് നിങ്ങള്‍ക്ക് താല്‍പര്യമുണ്ടെങ്കില് സംഭാവന കെ. ലക്ഷ്മമ്മയുടെയും സി. ജനാര്‍ദ്ദന്റെയും പേരിലുള്ള ജോയിന്റ് അക്കൗണ്ടിലേക്കിടുക.\nആന്ദ്രബാങ്ക് അക്കൗണ്ട് നമ്പര്: 037010011024577\nമദനപ്പള്ളി, ചിറ്റൂര് ജില്ല


ഗ്രിൽഡ് ചിക്കനും ബേക്ക് ചെയ്ത ഭക്ഷണങ്ങളും സ്ഥിരമായി കഴിക്കുന്നവർ ഒന്ന് ശ്രദ്ധിക്കൂ, ഡോക്ടർ പറയുന്നത്\nTrivandrum, First Published 19, Sep 2019, 6:03 PM IST\nഗ്രിൽഡ് ചിക്കനും ബേക്ക് ചെയ്ത ഇറച്ചിയും കഴിക്കുന്നവർ അറിയുക. ഇതിൽ അടങ്ങിയിട്ടുള്ള ഒരു രാസവസ്തു ചിലപ്പോൾ നിങ്ങൾക്ക് മാരകപ്രശ്നങ്ങൾ സൃഷ്ടിക്കാം.\nഗ്രിൽഡ് ചിക്കനും ബേക്ക് ചെയ്ത ഭക്ഷണങ്ങളും സ്ഥിരമായി കഴിക്കുന്നത് ആരോഗ്യത്തിന് അത്ര നല്ലതല്ലെന്ന കാര്യം നമ്മുക്കറിയാം. ഇത്തരത്തിലുള്ള ഭക്ഷണങ്ങള് സ്ഥിരമായി കഴിക്കുന്നത് പൊണ്ണത്തടിയുണ്ടാകുന്നതിന് കാരണമാകാറുണ്ട്. തന്തൂരി, ബേക്ക് ചെയ്ത ഭക്ഷണങ്ങള് കഴിച്ചാല് ഉണ്ടാകുന്ന ആരോഗ്യപ്രശ്‌നങ്ങള് ചെറുതൊന്നുമല്ലെന്ന് ഓർക്കുക. ഗ്രിൽഡ് ചിക്കനും ബേക്ക് ചെയ്ത ഇറച്ചിയും അമിതമായി കഴിച്ചാൽ ഉണ്ടാകുന്ന പ്രശ്നങ്ങളെ പറ്റി ഡോ. രാജേഷ് കുമാർ പറയുന്നു.\nഇത്തരത്തിലുള്ള ഭക്ഷണങ്ങള് സ്ഥിരമായി കഴിക്കുമ്പോള് കൊളസ്‌ട്രോള്, കിഡ്‌നി രോഗങ്ങള് എന്നിവ പിടിപെടുന്നു. തീയ്യില് അമിതമായി ചൂടാക്കി ഇത്തരത്തിലുള്ള ഭക്ഷണം കഴിക്കുമ്പോള് ഇതിനകത്ത് ഉണ്ടാകുന്ന ഒരു രാസവസ്തുവാണ് ഏറ്റവും വലിയ അപകടകാരി.\nഈ രാസവസ്തുവാണ് ഹൃദ്രോഗങ്ങളും മറ്റ് പല പ്രശ്‌നങ്ങളും ഉണ്ടാക്കുന്നത്. നമ്മുടെ ശരീരത്തിനകത്തേക്ക് എത്തുന്ന ഭക്ഷണങ്ങളില് അടങ്ങിയിട്ടുള്ള പ്രോട്ടീന്‍സ് അല്ലെങ്കില് ഫാറ്റ് രക്തത്തിലുള്ള പഞ്ചസാര തന്മാത്രയില് ചേര്‍ന്ന് അവ ഒരു പ്രോഡക്റ്റായി ഒട്ടുന്ന രീതിയിലുള്ള ഒരു വസ്തുവായി മാറുന്നു. ഇതിനെയാണ് അഡ്വാൻസ്ഡ് ഗ്ലൈക്കേഷൻ എൻഡ് പ്രോഡക്ട്‌സ് ( എജിഇ) എന്ന് പറയുന്നത്.\nനമ്മുടെ രക്തത്തിലുള്ള ഷുഗര് മോളിക്യൂളും വരുന്ന ഭക്ഷണത്തിന്റെ പ്രോട്ടീനുമായി ചേര്‍ന്നിട്ടാണ് ഇത് ഉണ്ടാകുന്നത്. ഇവ രക്തക്കുഴലിന് അകത്തോ അല്ലെങ്കില് ഹൃദയത്തിലെ കോശങ്ങള്‍ക്ക് അകത്തോ അല്ലെങ്കില് തലച്ചോറിന് അകത്തോ വ്യക്കകള്‍ക്ക് അകത്തോ പോകുന്നതിന് കാരണമാകും. ഇവ ഒരു അളവ് വരെ നമ്മള് കഴിക്കുന്ന ഭക്ഷണത്തില് നിന്ന് ഉണ്ടായി കൊണ്ടിരിക്കുന്നു.\nഎന്നാല് ഇവയുടെ അളവ് ഒരു പരിധിയില് കൂടുതല് രക്തത്തില് ഉയര്‍ന്ന് കഴിഞ്ഞാല് പലതരത്തിലുള്ള പ്രശ്‌നങ്ങളുണ്ടാകാം. ഏറ്റവും പ്രധാനപ്പെട്ടത് ഇത് നമ്മുടെ ശരീരത്തിലെ കോശങ്ങളില് ഓക്‌സിഡേറ്റിവ് സ്‌ട്രേസ് എന്ന അവസ്ഥ ഉണ്ടാക്കുന്നു.\nഇന്നത്തെ ജനറേഷനില് കാണുന്ന എല്ലാതരം ലൈഫ് സ്റ്റൈല് രോഗങ്ങൾക്കും പുറകിലുള്ളത് ഓക്‌സിഡേറ്റിവ് സ്‌ട്രേസ് തന്നെയാണ്. കോശങ്ങള്‍ക്ക് ഉണ്ടാകുന്ന അമിതമായിട്ടുള്ള പിരിമുറുക്കം കാരണം ഇവ നമ്മുടെ ശരീരത്തിലെ നോര്‍മല് കോശങ്ങളുടെ പ്രവര്‍ത്തനത്തെ തടയുന്നു. ഇവ നമ്മുടെ ഹൃദയത്തിനകത്തുള്ള രക്തക്കുഴുലുകളെ പോയി ഒട്ടിപിടച്ചിട്ട് അറ്റാക്ക് അല്ലെങ്കില് കുഴഞ്ഞു വീണുള്ള മരണം, ഉറക്കത്തില് ഹൃദയം നിലച്ച് മരണപ്പെടുക എന്നിവ ഉണ്ടാകുന്നു.\nഎജിഇ എന്ന പ്രോഡക്ടാണ് ഇതിന് കാരണമാകുന്നത്. ഇത് മാത്രമല്ല ഇവ നമ്മുടെ വൃക്കകള്‍ക്ക് അകത്ത് പോയി പറ്റിപിടിച്ചിട്ട് വൃക്കരോഗം ഉണ്ടാകാനുള്ള സാധ്യത കൂടുതലാണ്. ഇവ തലച്ചോറില് എത്തിയാല് തലച്ചോറിലെ ന്യൂറോ ട്രാൻസ്മിറ്ററുകളുടെ പ്രവര്‍ത്തനത്തെ തടഞ്ഞിട്ട് തലച്ചോറിലെ കോശങ്ങളിലെ പ്രവര്‍ത്തനത്തെ ക്രമേണ കുറയ്ക്കുന്നു. മറവിരോഗം ഉണ്ടാകാനുള്ള സാധ്യത കൂടുതലാണ്.\nസാധാരണഗതിയില് നമ്മുടെ ശരീരത്തിലുണ്ടാകുന്ന എജിഇ എന്ന പ്രോഡക്ടിനെ നമ്മുടെ ശരീരം തന്നെ നശിപ്പിച്ച് കളയുന്നു. നമ്മുടെ ശരീരത്തിലേക്ക് എത്തുന്ന വൈറ്റമിനുകള്, മിനറലുകള്, അത് പോലെ തന്നെ മറ്റ് ആന്റി ഓക്‌സിഡന്റുകള് ഇവയെല്ലാം തന്നെ എജിഇ പ്രോഡക്ടസിനെ കണ്ടെത്തി നശിപ്പിച്ച് കൊണ്ടേയിരിക്കുന്നു.\nഎന്നാല് നമ്മള് കഴിക്കുന്ന ഭക്ഷണത്തിലൂടെ അമിതമായി ശരീരത്തിലേക്ക് എജിഇ എത്തിയാല് ശരീരത്തിന്റെ വൈറ്റമിനുകള്‍ക്ക് ഇവയെ നശിപ്പിച്ച് കളയുന്നതിന്റെ അളവ് കുറയുകയും ഇവ രക്തത്തില് ക്രമേണ വര്‍ധിക്കുകയും ക്രമേണ മാരക രോഗങ്ങള് ഉണ്ടാകുകയും ചെയ്യുന്നു.\nഎജിഇ പ്രധാനമായി മൂന്ന് വിഭാഗം ആളുകളിലാണ് കൂടുതലായി കണ്ട് വരുന്നത്. പ്രമേഹരോഗ സാധ്യതയുള്ളവര്, പ്രമേഹരോഗികള്, അമിതവണ്ണമുള്ളവരില്...ഇവരില് എല്ലാം തന്നെ എജിഇയുടെ അളവ് കൂടുതലുമായിരിക്കും അത് പോലെ പലതരത്തിലുള്ള പ്രശ്‌നങ്ങളും ഉണ്ടാക്കാറുണ്ട്. ഗ്രില്‍ഡ് ഭക്ഷണങ്ങളിലൂടെയാണ് എജിഇ പ്രധാനമായും ശരീരത്തിലെത്തുന്നത്.\nഅതായത്, ഭക്ഷ്യവസ്തുക്കള് നേരിട്ട് തീയ്യില് നിന്ന് ചുട്ടെടുക്കുന്നതിലൂടെയാണ് എജിഇ ശരീരത്തിലെത്തുന്നത്. ബേക്കറിയില് നിന്നുളള ഭക്ഷണങ്ങള് അതായത്, ബിസ്‌ക്കറ്റ്‌സ്, പിസ, പാസ്ട്രീ പോലുള്ളവ തീയ്യിൽ നേരിട്ട് ഉയര്‍ന്ന ചൂടില് ബേക്ക് ചെയ്ത് എടുക്കുന്ന ഭക്ഷണങ്ങളാണ്. ഇവയിലെല്ലാം ഉയര്‍ന്ന അളവില് എജിഇ അടങ്ങിയിട്ടുണ്ട്.\nസാധാരണഗതിയില് ഭക്ഷണങ്ങളിലൂടെ ഉള്ളിലേക്കെത്തുന്ന എജിഇയുടെ അളവ് 10,000 കിലോ യൂണിറ്റിനും 15,000 കിലോ യൂണിറ്റിനും ഇടയ്ക്കാണ് എന്നുണ്ടെങ്കില് വൈറ്റമിന്‍സിനും ആന്റിഓക്‌സിഡന്റസിനും എല്ലാം ഇവയെ ഒരു പരിധി വരെ കുറച്ച് നിര്‍ത്തിയിട്ട് നശിപ്പിക്കാന് സാധിക്കും.100 ഗ്രാം തീയ്യില് നിന്ന് നേരിട്ടുള്ള ഭക്ഷണമാണ് കഴിക്കുന്നതെങ്കില് 6000 മുതല് 7000 കിലോ യൂണിറ്റ് എജിഇയാണ് എത്തുന്നത്.\nLast Updated 19, Sep 2019, 6:14 PM IST


പെൺകുട്ടികളെ മുറിയിൽ കൊണ്ടുപോയി നൃത്തം ചെയ്യിക്കുന്നു; നഴ്‌സിംഗ് വിദ്യാർത്ഥിനികളെ മാർക്ക് വാഗ്ദാനം ചെയ്ത് കോളേജ് ഉടമ പീഡിപ്പിക്കുകയായിരുന്നു.. വിദ്യാര്‍ഥികളള് പ്രതികരിച്ചപ്പോള് ആണ് സംഗതി പുറംലോകം അറിഞ്ഞത്.. – NEWS OF POST\nമാർക്ക് കുറഞ്ഞ വിദ്യാർത്ഥികളെ ഇയാൾ ചൂഷണം ചെയ്യുകയായിരുന്നു. കൂടുതൽ മാർക്ക് ചേർക്കണമെങ്കിൽ കിടക്ക പങ്കിടാൻ അവൻ നിങ്ങളോട് ആവശ്യപ്പെടും. തോൽവി ഭയന്ന് വിദ്യാർത്ഥികളെ ബലം പ്രയോഗിച്ച് ഉടമ താമസിക്കുന്ന ഹോട്ടലിലേക്ക് കൊണ്ടുപോയി.\nയാൾ ഹോസ്റ്റൽ വാർഡനും സഹായിയുമാണെന്ന് പൊലീസ് കണ്ടെത്തി. ഇവരെ പൊലീസ് അറസ്റ്റ് ചെയ്തു. മലയാളി വിദ്യാർഥികൾ ഉൾപ്പെടെ ഒട്ടേറെ പെൺകുട്ടികൾ പഠിക്കുന്ന കോളജിൽ ഇയാൾ കുറച്ചുകാലമായി പെൺകുട്ടികളെ ഇത്തരത്തിൽ ശല്യം ചെയ്യുന്നുണ്ടെന്നാണ് വിവരം.\nപെൺകുട്ടികളെ താമസസ്ഥലത്ത് കൊണ്ടുപോയി വ, സ്ത്രം, അ, ഴി, ച്ച്, ന, ഗ്ന, രാ, യി, നൃത്തം ചെയ്യാൻ ആവശ്യപ്പെട്ടതായി പോലീസിന് ലഭിച്ച പരാതിയിൽ പറയുന്നു. മിക്ക രാത്രികളിലും ഒരു വനിതാ വാർഡന്റെ സഹായത്തോടെ വിദ്യാർത്ഥികളെ ഉടമയുടെ വസതിയിലേക്ക് കൊണ്ടുപോകുന്നു.\nതുടർന്ന് പുലർച്ചെ മൂന്ന് മണിയോടെ പെൺകുട്ടികളെ ഹോസ്റ്റലിലേക്ക് തിരിച്ചയച്ചു. സംഭവം പുറത്തറിഞ്ഞതോടെ വിദ്യാർഥികൾ പ്രതിഷേധവുമായി രംഗത്തെത്തുകയും കോളജ് താൽക്കാലികമായി അടച്ചിടുകയും ചെയ്തു.


വാട്സാപ് ഉപയോഗിക്കാൻ പാടില്ല, എന്തുകൊണ്ട്? അറിഞ്ഞിരിക്കണം ചില കാര്യങ്ങൾ | Whatsapp Usages\nവാട്സാപ് ഉപയോഗിക്കാൻ പാടില്ല, എന്തുകൊണ്ട്? അറിഞ്ഞിരിക്കണം ചില കാര്യങ്ങൾ\nമനോരമ ലേഖകൻ June 13, 2020 12:27 PM IST\nകൊറോണവൈറസ് ഭീതികാരണം എല്ലാവരും വീട്ടിലിരിക്കുകയാണ്. ജോലിയും പഠനവും എല്ലാം ഇപ്പോൾ വീട്ടിലിരുന്ന് തന്നെയാണ് നടക്കുന്നത്. ഇതിനായി ഒരുകൂട്ടം സാങ്കേതിക സംവിധാനങ്ങളാണ് ഉപയോഗിക്കുന്നത്. ഇതിൽ പ്രധാനപ്പെട്ടതാണ് വാട്സാപ്. എന്നാൽ, ഈ സമയത്ത് വാട്സാപ് ഉപയോഗിക്കുന്നത് അത്ര നല്ലതല്ലെന്നാണ് ടെക് വിദഗ്ധർ പറയുന്നത്. വിശ്വപ്രഭയുടെ ഫെയ്സബുക് പോസ്റ്റും ഇക്കാര്യം തന്നെയാണ് പറയുന്നത്.\nഎന്തുകൊണ്ടാണ് വാട്സാപ് ഉപയോഗിക്കാൻ പാടില്ലാത്തത്? (പ്രത്യേകിച്ച് ഓൺലൈൻ അക്കാദമിക് പഠനത്തിന്):\nഎന്തെങ്കിലും വഴിയുണ്ടെങ്കിൽ വാട്സാപ് ഉപയോഗിക്കാനേ പാടില്ല. അതാണ് ആദ്യത്തെ ശരി. അതിനു പകരം ആർക്കും ഉപയോഗിക്കാവുന്നതും വാട്സാപ്പിനേക്കാൾ എല്ലാ തരത്തിലും എല്ലാ പോയിന്റുകളിലും മികച്ചതുമാണു് ടെലഗ്രാം എന്ന ആപ്.\nഓൺലൈൻ പഠനത്തിനു മാത്രമല്ല. ഔദ്യോഗികകാര്യങ്ങൾക്ക് സർക്കാർ ഉദ്യോഗസ്ഥർ വരെ വളരെ അശ്രദ്ധമായി ഇപ്പോൾ ഉപയോഗിച്ചുകൊണ്ടിരിക്കുന്ന പല കാര്യങ്ങൾക്കും വാട്സാപ്പിനേക്കാൾ ഉപകാരപ്രദവും യുക്തവുമാണ് ടെലഗ്രാം. ടെലഗ്രാം എന്ന ആപ്പിലെ ഒരു ഫീച്ചർ (സൗകര്യം) ആണ് ചാനലുകൾ. ഒരു കൂട്ടം വിദ്യാർഥികൾക്ക് നിരന്തരമായി മെസേജുകളും നോട്ടുകളും ചോദ്യപേപ്പറുകളും മറ്റും അയക്കണമെങ്കിൽ അതിന് ഏറ്റവും യോജിച്ചത് ടെലഗ്രാം ചാനലാണ്.\nഗ്രൂപ്പുകളിൽ നിന്നു വ്യത്യസ്തമായി, ചാനലുകളിൽ എല്ലാ അംഗങ്ങൾക്കും മെസേജ് അയക്കാൻ പറ്റില്ല. ഗ്രൂപ്പിന്റെ അഡ്മിനു മാത്രം (അല്ലെങ്കിൽ കൂടുതലായി പ്രത്യേകം നിയമിക്കപ്പെട്ട മോഡറേറ്റർമാർക്കു മാത്രം) ആണ് സന്ദേശങ്ങൾ അയക്കാനുള്ള അവകാശമുള്ളത്.\nവാട്സാപ് എന്തുകൊണ്ട് നല്ലതല്ല?\n1. വാട്സാപ് ഒരു നെറ്റ്‌വർക്കിങ് ആപ് അല്ല\nമനുഷ്യവംശം സമൂഹങ്ങളായിത്തീർന്നതു മുതൽ ഇന്നു വരെ കൂടുതൽ കൂടുതൽ വലിയ സംഘങ്ങൾ (നെറ്റ്‌വർക്കുകൾ) ആവുന്നതായിരുന്നു പുരോഗമനത്തിന്റെ ലക്ഷണം. ഗോത്രങ്ങളും ഗ്രാമങ്ങളും പട്ടണങ്ങളൂം മതങ്ങളും ഒക്കെ അങ്ങനെയാണു സംഭവിച്ചത്. അച്ചടിയും റേഡിയോയും ടെലഫോണും ടെലിവിഷനും ഇന്റർനെറ്റും എല്ലാം ഒറ്റപ്പെട്ടു കിടക്കുന്ന ആളുകളേയും ചെറുസംഘങ്ങളേയും കൂടുതൽ വലിയ നെറ്റ്‌വർക്കുകളാവാൻ സഹായിക്കുകയാണു ചെയ്തത്.\nഇന്റർനെറ്റിൽ തന്നെ വേൾഡ് വൈഡ് വെബ് ( HTTP - HTML വെബ് സൈറ്റുകളും വെബ് പേജുകളും) ഇത്തരം നെറ്റ്‌വർക്ക് വികാസത്തിന്റെ പരമകോടിയാണെന്നു പറയാം. ഈ ഫെയ്സ്‌ബുക്കും അതിനുള്ളിലുള്ള ഗ്രൂപ്പുകളും പേജുകളൂം പോലും അത്തരം വിശാലമായ നെറ്റ്‌വർക്കുകളാണ്. (എന്നാൽ ഈ-മെയിൽ, ചാറ്റ് പ്രോഗ്രാമുകൾ, ആപ്പുകൾ തുടങ്ങിയവ കൃത്യമായ അർഥത്തിൽ ഇതിൽ പെടില്ല.\nവികാസോന്മുഖമായ (Network-centered) ആപ്പുകളുടെ വലിയ പ്രത്യേകത എന്താണെന്നു വച്ചാൽ, അവയ്ക്ക് എൻഡ് യൂസർ ഡിവൈസ് ഡിപെൻഡൻസി മിക്കവാറും ഒട്ടും തന്നെ ഇല്ല എന്നുള്ളതാണ്. അതായത് ഏതെങ്കിലും മൊബൈൽ ഫോൺ അല്ലെങ്കിൽ ഒരു സിം കാർഡ് നമ്പർ സദാ കയ്യിലുണ്ടെങ്കിലേ ആ ആപ് ഉപയോഗിക്കാനാവൂ എന്ന പോരായ്മ ഇല്ല. പകരം ഒരു ലോഗ് ഇൻ ഐഡിയും അതിന്റെ പാസ്‌വേർഡും ഉണ്ടെങ്കിൽ ഏതു കംപ്യൂട്ടറിൽ നിന്നും ഏതു സാഹചര്യത്തിലും നമുക്ക് ആ ആപ് ഉപയോഗിക്കാം.\n(ഒരു കാരണവശാലും ഒരു മെസേജ് ഉദ്ദേശിച്ച ആളല്ലാതെ മറ്റൊരാളും കാണരുതെന്ന് നിർബന്ധമുള്ള ചില അവസരങ്ങൾ ഉണ്ടാവാം. അതിന് അയാളുടെ മൊബൈലിൽ മാത്രം ലഭിക്കുന്നതല്ലേ സൗകര്യമെന്നും തോന്നാം. പക്ഷേ അതിലും വലിയ കഥയില്ല. എന്തുകൊണ്ടെന്നു വേറെ വിവരിക്കാം).\nവ്യക്തികൾ തമ്മിലുള്ള താൽകാലികവും ലളിതവുമായ വിനിമയത്തിന് വാട്സാപ് ഏറെക്കുറെ ഉപയോഗപ്രദമാണെന്നു പറയാം. ആ നിലയ്ക്ക് എസ്എംഎസ്, എംഎംഎസ് തുടങ്ങിയ ചാനലുകൾക്കുള്ള ഒരു പകരം ആപ്ലിക്കേഷനായാണ് വാട്സാപ് തുടങ്ങിയതും. യാത്ര ചെയ്യുമ്പോഴും മറ്റും വല്ലപ്പോഴും മാത്രം ഞാനും വാട്സാപ് ഉപയോഗിക്കുന്നത് ഈ ഒരാവശ്യത്തിനാണ്. (അതിനും കാരണം മറ്റേ തലയ്ക്കലുള്ള ആളുകളുടെ ശീലവുമായി താൽക്കാലികമായെങ്കിലും പൊരുത്തം കാണിക്കണമല്ലോ എന്നുള്ളതാണ്.)\nഎന്നാൽ നാം മലയാളികളും ഇന്ത്യക്കാരും (കൂടാതെ നമ്മുടെത്തന്നെ നാട്ടുകാരായ, ലോകമൊട്ടുക്കുമുള്ള പ്രവാസികളും) എന്തുകൊണ്ടോ വാട്സാപ്പിനെ ഒരു നെറ്റ്‌വർക്കിങ് ആപ്പായാണ് കണക്കാക്കുന്നത്. അതായത് വളരെ അധികം അംഗങ്ങൾക്ക് കൂടുതൽ മെസേജുകൾ (പലപ്പോഴും വലിയ ഫയൽ സൈസുള്ളവ) ഒറ്റയടിയ്ക്ക് ഫോർവേഡ് ചെയ്യാനുള്ള ഒരു എളുപ്പവിദ്യ.\nഇതു ശുദ്ധ വിഡ്ഢിത്തരമാണ്.\nദൗർഭാഗ്യവശാൽ സർക്കാരിലെ ഏറ്റവും ഉത്തരവാദിത്തമുള്ള ഉദ്യോഗസ്ഥരും ഐടി രംഗത്തുതന്നെ മികച്ച വൈദഗ്ധ്യമുള്ള പ്രൊഫഷണലുകളും അടക്കം ജനങ്ങളിൽ ഭൂരിപക്ഷവും വാട്സാപ് ആണ് ഇപ്പോൾ ഉപയോഗിക്കുന്നത്. (ഈ അസുഖം ഇന്ത്യക്കാർക്കാണ് കൂടുതൽ എന്നു പറയേണ്ടതില്ലല്ലോ).\nസർക്കാർ ജോലിക്കാരെ പറഞ്ഞിട്ടുകാര്യമില്ല. ഡേറ്റ എന്നും കമ്യൂണിക്കേഷൻ എന്നും പറഞ്ഞാൽ അവരിപ്പോഴും ശിലായുഗത്തിലാണ്. കോളേജിലേയും സ്കൂളിലേയും ടീച്ചർമാരാവട്ടെ അതിനേക്കാൾ പിന്നെയും രണ്ടു മൈൽ പിന്നിലും.\nഇതിന് അവർ പറയുന്ന എക്സ്ക്യൂസുകൾ:\n∙ വാട്സാപ് വളരെ എളുപ്പമാണ്. (അല്ല).\n.∙ കൂടെയുള്ളവരെല്ലാം വാട്സാപ് ആണ് ഉപയോഗിക്കുന്നത്. (കുറേയധികം പേർ ഒരു കാര്യം ചെയ്യുന്നതുകൊണ്ട് ആ കാര്യം ശരിയായിരിക്കണമെന്നില്ല).\n∙ വാട്സാപ് മൊബൈലിൽ പെട്ടെന്നു റൺ ചെയ്യും. (തെറ്റ്)\n∙ വേറെ ആർക്കും മെസേജ് കാണാനാവില്ല. (തെറ്റ്)\n2. വാട്സാപ് ഒരു ആന്റി-മുതലാളിത്ത, ആന്റി-പ്രൈവസി ബ്രീച്ചിങ് ആന്റി-സാമ്രാജ്യത്വ ആപ് അല്ല.\nഫെയ്സ്‌ബുക് ആണ് വാട്സാപ്പിന്റെ ഉടമസ്ഥർ. കോർപ്പറേറ്റ് തലത്തിൽ ഫെയ്ബുക്കിൽ ലഭിക്കാത്ത പ്രൈവസിയും വിവരസുരക്ഷയും വാട്സാപ്പിൽ പ്രതീക്ഷിച്ചുകൂടാ.\n3. വാട്സാപ്പിൽ മൂലസ്രോതസ്സുമായി സ്വതേ ഉള്ള കണ്ണിപ്പൊരുത്തം സ്വയമേവ സാധ്യമല്ല. (Automatic hyperlinking to the source)\n4. വാട്സാപ്പിൽ ഗ്രൂപ്പിലെ ഒരു പുതിയ മെമ്പർക്ക് മുൻചരിത്രം അറിയാൻ സാധ്യമല്ല.\nഇത് വലിയ ദോഷമാണ്. കാരണം, പുതുതായി ചേർന്ന ഒരു മെമ്പർക്ക് അതുവരെ ഗ്രൂപ്പിൽ നടന്ന ചർച്ചയോ സംഭവങ്ങളോ അറിയില്ല. ഇക്കാര്യം അനാവശ്യമായ ഗോസ്സിപ്പുകൾ, തെറ്റിദ്ധാരണകൾ, ഗ്രൂപ്പു പിളരലുകൾ തുടങ്ങിയവയ്ക്കു വഴിവെക്കുന്നത് സാധാരണയാണ്. കൂടാതെ മുൻപ് വലിയ സൈസുള്ള ഫയലുകളടക്കം വല്ലതും പങ്കുവെക്കപ്പെട്ടിട്ടുണ്ടെങ്കിൽ അവയെല്ലാം വീണ്ടും ഗ്രൂപ്പിലൂടെത്തന്നെ ആവർത്തിക്കേണ്ടിയും വരാം.\n5. വാട്സാപ്പിലെ സന്ദേശങ്ങൾ ഫോണിൽ തന്നെയാണ് സേവ് ചെയ്യപ്പെടുന്നത്. ഇങ്ങനെ ഫോൺ മെമ്മറി വളരെ പെട്ടെന്നുതന്നെ നിറയുന്നു. സെറ്റിംഗ്സ് ശരിയല്ലെങ്കിൽ നമ്മുടെ സമ്മതമോ അറിവോ ഇല്ലാതെത്തന്നെ ആരെങ്കിലും വലിയ വിഡിയോ ഫയലുകളും മറ്റും ഫോർവേഡ് ചെയ്താൽ വളരെ കൂടുതൽ ഡേറ്റ ‘വലിയ്ക്കുന്നു’. പ്രസക്തമായതും അല്ലാത്തതുമായ ഏതുതരം മെസേജുകളും ആർക്കും അയക്കാനുള്ള സ്വാതന്ത്ര്യം ലഭിക്കുന്നു.\nഇനിയുമുണ്ട് വാട്സാപ്പിനോട് അത്യാവശ്യം സാമാന്യബുദ്ധിയും ഇന്റർനെറ്റ് സംവിധാനങ്ങളെക്കുറിച്ചു് സാമാന്യം മികച്ച അറിവുമുള്ള ഒരാൾക്കു് കലിപ്പു തോന്നാൻ പല കാരണങ്ങളും. പക്ഷേ അവയെല്ലാം ഒറ്റയടിയ്ക്കു് എഴുതി പോസ്റ്റ് വലിച്ചുനീട്ടുന്നില്ല. താഴെയുള്ള കമന്റുകളിൽ ചോദ്യങ്ങളും മറുപടികളുമായി ചർച്ച തുടരാം.\nവിശ്വപ്രഭയുടെ പോസ്റ്റിന്റെ പൂർണരൂപം ഇവിടെ വായിക്കാം\nEnglish Summary: Why not use WhatsApp and why? Some things to know


ന്യൂദല്‍ഹി: പ്രഥമ ഖേലോ ഇന്ത്യാ സ്‌കൂള് ഗെയിംസിന്റെ മൂന്നാം ദിനം അത്‌ലറ്റിക്‌സില് കേരളത്തിന് ഒരു സ്വര്‍ണ്ണവും രണ്ട് വെള്ളിയും ഒരു വെങ്കലവും. നാല് മെഡലുകളും നേടിയത് പെണ്‍കുട്ടികള്. ഇത് കൂടാതെ നീന്തല്‍ക്കുളത്തില് നിന്നും രണ്ട് വെള്ളി കേരളം നേടി. ഇതോടെ കേരളത്തിന്റെ ആകെ മെഡല് സമ്പാദ്യം മൂന്ന് സ്വര്‍ണ്ണം ഏഴ് വെള്ളി മൂന്ന് വെങ്കലമടക്കം 13 ആയി.\nപെണ്‍കുട്ടികളുടെ 110 മീറ്റര് ഹര്‍ഡില്‍സില് കോഴിക്കോട് പുല്ലൂരാംപാറ സെന്റ് ജോസഫ് എച്ച്എസ്എസിലെ അപര്‍ണ റോയ്‌യാണ് ഇന്നലെ പൊന്നണിഞ്ഞത്. ഹര്‍ഡിലുകള്‍ക്ക് മീതെ പറവയെപോലെ പറന്നുനീങ്ങിയ അപര്‍ണ 14.02 സെക്കന്‍ഡിലാണ് ഫിനിഷ് ലൈന് കടന്നത്. നിലവിലെ ദേശീയ ജൂനിയര്, സ്‌കൂള് മീറ്റുകളിലെ സ്വര്‍ണ്ണ ജേത്രിയാണ് അപര്‍ണ. ഹൈജമ്പിലും 800 മീറ്ററിലുമാണ് കേരളത്തിന്റെ വെള്ളി. വെങ്കലം 800 മീറ്ററിലും .\n800 മീറ്ററില് തിരുവനന്തപുരം തുണ്ടത്തില് എംവിഎച്ച്എസ്എസിലെ പ്രസ്‌കില ഡാനിയേല് 2:13.91 സെക്കന്‍ഡിലും ഹൈജമ്പില് എറണാകുളം തേവര സേക്രട്ട് ഹാര്‍ട്ട് എച്ച്എസ്എസിലെ ഗായത്രി ശിവകുമാര് 1.65 മീറ്റര് ചാടിയുമാണ് വെള്ളി നേടിയത്. 800 മീറ്ററില് എറണാകുളം പെരുമാനൂര് സെന്റ് തോമസ് ഗേള്‍സ് എച്ച്എസിലെ സാന്ദ്ര. എ.എസാണ് 2:15.92 സെക്കന്‍ഡില് ഫിനിഷ് ചെയ്ത് വെങ്കലം നേടിയത്.\n800 മീറ്ററില് ദേശീയ ജൂനിയര് ചാമ്പ്യന് മഹാരാഷ്ട്രയുടെ തായ് ബമാനെ 2:13.37 സെക്കന്‍ഡില് ഓടിയെത്തി സ്വര്‍ണ്ണം നേടി. ഹൈജമ്പില് 1.76 മീറ്റര് ചാടിയ ഹരിയാനയുടെ റുബീന യാദവിന് സ്വര്‍ണ്ണം.\nമീറ്റിലെ വേഗമേറിയ താരങ്ങളായി ദല്‍ഹിയുടെ നിസാര് അഹമ്മദും മഹാരാഷ്ട്രയുടെ അവന്തിക നരാലെയും തെരഞ്ഞെടുക്കപ്പെട്ടു.10.76 സെക്കന്റില് പറന്നെത്തിയാണ് നിസാര് മീറ്റിലെ വേഗതയേറിയ താരമായത്. വെള്ളി നേടിയ ശശികാന്ത് 10.90 സെക്കന്‍ഡില് ഫിനിഷ് ലൈന് കടന്നു. ശശികാന്തിന്റെ രണ്ടാം മെഡലാണിത്. കഴിഞ്ഞ ദിവസം 200 മീറ്ററില് ശശികാന്ത് സ്വര്‍ണ്ണം നേടിയിരുന്നു. പെണ്‍കുട്ടികളുടെ വിഭാഗത്തില് അവന്തിക 12.36 സെക്കന്‍ഡിലാണ് സ്വര്‍ണ്ണം നേടിയത്. തമിഴ്‌നാടിന്റെ ഗിരിധാരിണി 12.49 സെക്കന്‍ഡില് സ്വര്‍ണ്ണവും അവരുടെ തന്നെ സാന്ദ്ര തെരേസ മാര്‍ട്ടിന് 12ഴ61 സെക്കന്‍ഡില് വെങ്കവും നേടി.\nനീന്തല്‍ക്കുളത്തില് നിന്ന് കളമശ്ശേരി ജിഎച്ച്എസ്എസിലെ ജഗന്നാഥന്. പി.ജെ, തിരുവനന്തപുരം തുണ്ടത്തില് എംവിഎച്ച്എസ്എസിലെ എം. വാസുറാം എന്നിവരാണ് വെള്ളി മെഡല് നേടിയത്. ജഗന്നാഥന് നൂറ് മീറ്റര് ബ്രസ്റ്റ്‌സ്‌ട്രോക്കില് 1:09.27 സെക്കന്‍ഡിലും 200 മീറ്റര് ്രഫീസ്‌റ്റൈലില് വാസുറാം 2:01.01 സെക്കന്‍ഡിലും നീന്തിയെത്തിയാണ് വെള്ളി മെഡല് നേടിയത്.


ഗര്‍ഭനിരോധന ഗുളികള് അപകടകരം | Birth Control Pills, Health Problems, വിവാഹം, ഗര്‍ഭം, സെക്‌സ് - Malayalam Indiansutras\nഇന്ത്യന്‍സൂത്ര » മലയാളം » മന്മഥം » ഗര്‍ഭനിരോധന ഗുളികള് അപകടകരം\nPublished: Sunday, August 12, 2012, 13:07 [IST]\nഗര്‍ഭനിരോധന ഉറ ധരിക്കാന് അധികം പുരുഷന്മാര്‍ക്കും മടിയാണ്. അതുകൊണ്ടു തന്നെ ചിലര് പങ്കാളികളെ കൊണ്ട് ഗര്‍ഭനിരോധന ഗുളികള് കഴിപ്പിക്കാറുണ്ട്. ഇത്തരം ഗുളികള് ചിലരുടെ ശരീരത്തില് വന്‍മാറ്റങ്ങള് വരുത്തുന്നുവെന്ന് പഠന റിപ്പോര്‍ട്ട് ഈയിടെയാണ് പുറത്തിറങ്ങിയത്.\nവിവാഹത്തിനു മുമ്പു തന്നെ ഇത്തരം ഗുളികള് കഴിച്ചു നോക്കുന്നതില് തെറ്റില്ലെന്നാണ് ചില ഡോക്ടര്‍മാരുടെ അഭിപ്രായം. ശരീരത്തിലെ ഹോര്‍മോണ് സംവിധാനത്തെ പ്രതികൂലമായി ബാധിക്കുന്നുവെന്നറിഞ്ഞാല് ഇത്തരം ഗുളികളില് നിന്നു വിട്ടുനില്‍ക്കുന്നതാണ് നല്ലത്.\nവിവാഹം കഴിഞ്ഞ ഉടനെ കുട്ടികള് വേണ്ടെന്നായിരിക്കും പൊതുവെ എല്ലാവരുടെയും തീരുമാനം. ഇത്തരം കാലയളവില് അമിതമായി ഗുളികകള് കഴിക്കുന്നത് ചിലരില് വന്ധ്യതയ്‌ക്കോ ഗുരുതരമായ ശാരീരിക പ്രശ്‌നങ്ങള്‍ക്കോ കാരണമാകുന്നുണ്ട്.\nസൗന്ദര്യത്തില് കാര്യമായ ഇടിവുണ്ടാക്കാനുള്ള ശേഷി ഈ ഗുളികകള്‍ക്കുണ്ട്. മറ്റൊരു രീതിയില് പറഞ്ഞാല് നല്ല കുടുംബബന്ധം തകര്‍ക്കാന് ഇത്തരം കൊച്ചുഗുളികകള്‍ക്കു സാധിക്കും.\nRead more about: marriage, pregnancy, sex, വിവാഹം, ഗര്‍ഭം, സെക്‌സ്\nBirth control pill can worsen sex life\nStory first published: Sunday, August 12, 2012, 13:07 [IST]


മുംബൈയിൽ കോവിഡ് പടരുന്നു; മലയാളി നഴ്സുമാർക്കും രോഗം |\nMonday, April 6, 2020 10:07 AM IST\nമുംബൈ: മഹാരാഷ്ട്രയിലെ മുംബൈയിൽ കോവിഡ്-19 പടരുന്നു. നിരവധി ഡോക്ടർമാർക്കും നഴ്സുമാർക്കും മുംബൈയിൽ കോവിഡ് സ്ഥിരീകരിച്ചു. മുംബൈയിലെ ഒരു സ്വകാര്യ ആശുപത്രിയിലെ മൂന്ന് ഡോക്ടർമാർക്കും 26 നഴ്സുമാർക്കുമാണ് രോഗം സ്ഥിരീകരിച്ചത്. ഇവരിൽ ഏറെയും മലയാളികളാണ്.\nഇന്ത്യയിൽ ആരോഗ്യപ്രവർത്തകർക്കിടയിൽ ഇത്ര വലിയ രോഗവ്യാപനം ഇത് ആദ്യമാണ്. രോഗം കണ്ടെത്തിയ എല്ലാവരെയും ആശുപത്രിയിൽ ക്വാറന്‍റൈയിൻ ചെയ്തു. ഇവരുമായി സന്പർക്കത്തിലുള്ളവരും ഐസൊലേഷനിലാണ്.\nമഹാരാഷ്ട്രയിലെ ധാരാവിയിലും കോവിഡ് സ്ഥിരീകരിച്ചിരുന്നു. ഇത് വലിയ ആശങ്കയ്ക്കാണ് ഇടയാക്കിയിരിക്കുന്നത്. ഏഷ്യയിലെ തന്നെ വലിയ ചേരിയായ ഇവിടെ ആറ് പേർക്കാണ് കൊറോണ വൈറസ് സ്ഥിരീകരിച്ചത്.\nമഹാരാഷ്ട്രയിൽ കോവിഡ് രോഗികളുടെ എണ്ണം 700 കടന്നു. 24 മണിക്കൂറിനിടെ 113 പേർക്കാണ് ഇവിടെ രോഗം സ്ഥിരീകരിച്ചത്. ഇതോടെ രോഗബാധിതരുടെ എണ്ണം 748 ആയി. ഞായറാഴ്ച മാത്രം മഹാരാഷ്ട്രയിൽ മരിച്ചത് 13 പേരാണ്. ഇതോടെ സംസ്ഥാനത്ത് മരണസംഖ്യ 45 ആയി ഉയർന്നു. 647 പേർ ഇപ്പോഴും ചികിത്സയിലാണ്.\nന്യൂഡൽഹി: കോൺഗ്രസ് പാർട്ടിയിലെ നേതൃത്വ പ്രശ്‌നം ഉടൻ പരിഹരിക്കുമെന്ന് രാജ്യസഭാ എംപി അഭിഷേക് മനു സിംഗ...


കുറുമാന്റെ കഥകള്: മെയിഡ് പുരാണം\nരണ്ട് വര്‍ഷത്തിലേറെയായി ഞങ്ങളോടൊപ്പം താമസിച്ച് കുട്ടികളെ നോക്കിയിരുന്ന, ഹൌസ് മെയിഡ് പോയതിനുശേഷമാണ് ജീവിതത്തില് ഇതുവരെ നേരിടാത്ത ചില പ്രതിസന്ധികള് ഞങ്ങള് നേരിടാന് തുടങ്ങിയത്.\nപ്രതിസന്ധിയെന്ന് വച്ചാല് സന്ധിയില്ലാത്ത സന്ധിയൊന്നുമല്ല, ലൈറ്റായിട്ടുള്ള ചില പ്രതിസന്ധികള് മാത്രം. ഉദാഹരണത്തിന് രാവിലെ ആറു മണിക്കെഴുന്നേല്‍ക്കുക എന്നത്! പണ്ട് ശബരിമലക്ക് മാലയിട്ട് വ്രതം നോല്‍ക്കാറുള്ള സമയത്ത് അഞ്ചര, ആറുമണിക്കെഴുന്നേറ്റിട്ടുണ്ട് എന്നല്ലാതെ, കുറച്ചധികം വര്‍ഷങ്ങാളായി അഞ്ചിനും ആറിനും നിവൃത്തിയില്ലാതെ എഴുന്നേല്‍ക്കുന്നത് തന്നെ, “ഡിസ്ക് ഈസ് ഫുള്“ എന്നെന്റെ ബ്ലാഡറില് നിന്നുള്ള മെസ്സേജ് വരുമ്പോള്, ആവശ്യമില്ലാത്ത ഡാറ്റ ഡിലീറ്റാക്കി, ശേഷമുള്ളതിനെ കമ്പ്രസ്സ് ചെയ്ത്, ഡിസ്ക് സ്പേസ് കൂട്ടാന് മാത്രമാണ്. മറ്റൊന്ന്, ആഴ്ച തോറും വാങ്ങുന്ന മല്ലികസാമാനങ്ങള് (തെറ്റിദ്ധരിക്കരുതേ! പലവ്യഞ്ജന, പലചരക്ക് സാധനങ്ങള്‍ക്ക് തമിളില് പേശുന്ന വാക്കുപയോഗിച്ചു എന്ന് മാത്രം) ഫ്രിഡ്ജിലും, അലമാരയിലും കുത്തിനിറക്കാതെ, അതാതിന്റെ സ്ഥലങ്ങളില് അടുക്കി പെറുക്കി വക്കുക എന്നതുമാണ് (കോഴിമുട്ടക്ക് മുകളില് കുമ്പളങ്ങ വക്കാതേയും, ഐസ്ക്രീം ബോക്സ് വെജിറ്റബിള് ട്രേയില് വക്കാതേയും മറ്റും ഒരു ഗ്രോസറി ഷോപ്പില് പത്തമ്പത് അലമാരകളിലും, ഫ്രീസറുകളിലുമായി ഞെളിഞ്ഞിരുന്നിരുന്ന സാധനങ്ങള് മൊത്തം ഒരേ ഒരു ഫ്രിഡ്ജിലും, ഒരേ ഒരു അലമാരയിലുമായി കയറ്റിവക്കാന് ഇത്തിരിയൊന്നുമല്ല പാട്).\nരാവിലെ ആറുമണിക്ക് എഴുന്നേറ്റ് മോളെ എഴുന്നേല്‍പ്പിച്ച് തയ്യാറാക്കി ഫ്ലാറ്റിന്റെ താഴെയുള്ള സ്കൂള് ബസ്സ് സ്റ്റോപ്പില് കൊണ്ടു പോയിവിട്ടാല് രാവിലത്തെ ഉത്തരവാദിത്വം തീര്‍ന്നു. മെയിഡ് പോയിട്ട് ആദ്യ ദിവസം സ്കൂള് ബസ്സില് മകളെ കയറ്റിവിടാന് കൊണ്ട് പോകാന് നേരമാണ് ആദ്യമായി മകളുടെ ബാഗ് ഞാന് കയ്യിലെടുത്തത്. അഞ്ചാറ് കിലോവിലും ഒട്ടും കുറവില്ല. പാവം കുഞ്ഞുങ്ങള്, മുന്നോട്ടുള്ള ജീവിതത്തില് ചുമക്കാനുള്ള ചുമടുകള് ചുമക്കുവാന് ഇപ്പോഴേ ശീലിച്ച് കഴിഞ്ഞു. ഉച്ച മയങ്ങാന് തുടങ്ങുന്നതിനു മുന്‍പ്, ഏതാണ്ടൊരു പതിനൊന്നരക്ക് സ്കൂള് ബസ്സ് തിരിച്ചു വരുമ്പോള് തൊട്ട മുറിയില് താമസിക്കുന്ന എന്റെ സഹപ്രവര്‍ത്തകനും നാട്ടുകാരനുമായ നവീനിന്റെ അമ്മ, നന്ദന വല്യാന്റി, മോളെ പിക്ക് ചെയ്യും. അങ്ങനെ രാവിലെ മുതല് ഇളയവളേയും, പതിനൊന്നര മുതല് മൂത്തവളേയും ഞങ്ങള് വൈകീട്ട് തിരിച്ചെത്തുന്നത് വരെ കരുണയുള്ള ആന്റി നോക്കുന്നത് കാരണം ദിവസം മൂന്നാലെണ്ണം അല്ലലില്ലാതെയും, അലമ്പില്ലാതേയും പോയി കിട്ടി.\nദിവസങ്ങള് ഇങ്ങനെ പോകുന്നതിന്റെ ഇടയില് മകളുടെ ഹോം വര്‍ക്ക് ചെയ്യിക്കുന്ന പണി എന്റെ തലയില് വന്നു ചേര്‍ന്നു. സംഭവം കെ ജി2വിലാണ് പഠിക്കുന്നതെങ്കിലും, ഹോം വര്‍ക്കിനൊരു കുറവുമില്ല. ദിവസവും അഞ്ചാറ് പേജുണ്ടാകും. പണ്ടേ പാഠ പുസ്തകം കണ്ടാല് ഉറക്കം വരുന്ന ശീലമുണ്ടായിരുന്ന എനിക്ക് ആ ശീലം തിരിച്ചു ലഭിച്ചു. മോളുടെ ഹോം വര്‍ക്ക് ചെയ്യിക്കുന്നതിനിടയില് ഞാന് ഉറക്കത്തിലേക്ക് വഴുതിവീഴാന് തുടങ്ങി. വീട്ട് പണികളെല്ലാം തീര്‍ത്ത് വാമഭാഗം വരുമ്പോള് കാണുന്നത് കസേരയില് ഇരുന്നുറങ്ങുന്ന എന്നെയും പാതിവഴിയില് ഹോം വര്‍ക്കുപേക്ഷിച്ച് ടി വി യിലേക്ക് കണ്ണും നട്ടിരിക്കുന്ന മക്കളേയും.\nഅങ്ങനെ ജീവിതം ഇഴഞ്ഞ് നീങ്ങുന്നതിനിടയിലൊരു ദിവസം സുബോധത്തിലിരിക്കുന്ന സമയത്ത് എനിക്കും കിട്ടി ബോധോധയം. ജീവിതത്തിന് പഴയ ആ ഒരു സ്മൂത്ത്നെസ്സ് ലഭിക്കാന് ഒരു ഹൌസ് മെയിഡ് കൂടിയേ തീരൂ. നന്ദന വല്യാന്റിയേയും അധികം ബുദ്ധിമുട്ടിക്കുന്നത് ശരിയല്ലല്ലോ? അത്താഴം കഴിഞ്ഞ് പാത്രങ്ങള് കഴുകി അടുക്കി വച്ച് വന്ന വാമഭാഗത്തോട് ബോധോധയത്തെകുറിച്ച് ബോധിപ്പിച്ചപ്പോള്, സംഭവത്തിന്റെ ആവശ്യകത വ്യക്തമായി ബോധ്യപെട്ടു.\nഎങ്ങനെയുള്ള മെയിഡായിരിക്കണം? ഞാന് ചോദിച്ചു.\nമലയാളിയായിരിക്കണം, പാചകം അറിഞ്ഞില്ലേലും പച്ചക്കറി കട്ട് ചെയ്യാനറിയണം. സ്വയം ഭക്ഷണം കഴിച്ചില്ലെങ്കിലും പിള്ളാരെ കഴിപ്പിക്കണം, പിള്ളാരെ കുളിപ്പിക്കണം. വീട് വൃത്തിയായി സൂക്ഷിക്കണം.\nപ്രായം നാല്പത്തഞ്ചില് കൂടുതലായിരിക്കണം. വാലിഡിറ്റിയുള്ള വിസയും വേണം.\nഅല്ലെങ്കിലേ കഷ്ടകാലമാ, വേലീലിരിക്കുന്ന പാമ്പിനെ എടുത്ത് തോളത്ത് വക്കാന് വയ്യഡോ.\nഅങ്ങിനെ. വൈഫൊന്ന് ആക്കിയതുപോലെ ചിരിച്ചു.\nഅതെ അങ്ങിനെ തന്നെ.\nപിറ്റേന്ന് ഗള്‍ഫ് ന്യൂസില് വിളിച്ച് പരസ്യം നല്‍കി കഴിഞ്ഞപ്പോള് തന്നെ ആശ്വാസമായി. പരസ്യം വന്നാല് ഫോണ് വിളികളുടെ അയ്യര് കളിയായിരിക്കും, അതാണ് മുന്‍പുള്ള അനുഭവം.\nപരസ്യം വന്ന ദിവസം അതിരാവിലെ തന്നെ ഒരു മിസ്സ് കാള് വന്നതും, മെയിഡ് കിട്ടിപ്പോയെന്ന സന്തോഷത്തോടെ ഞാന് വന്ന നമ്പറിലേക്ക് തിരിച്ച് വിളിച്ചു.\nഹലോ, ജീ മേം നബീസ ബോല് രഹാ ഹൂം, ആപ്നേ മെയ്ഡ് കേലിയേ പേപ്പര് മേം ദിയാധാനാ?\nജീ നബീസ ദിയാധാ. ആപ് മലയാളീ ഹോ?\nജീ നഹി. മേം ബംഗ്ലാദേശീ ഹൂം.\nമലയാളം സ്പീക്കിങ്ങ് ഹൌസ് മെയിഡ് റിക്ക്വയേര്‍ഡ് എന്ന് അതില് വ്യക്തമായി എഴുതിയിട്ടുണ്ടായിരുന്നല്ലോ നബീസാ എന്ന് പറഞ്ഞ് ഫോണ് കട്ട് ചെയ്തു.\nകുളികഴിഞ്ഞ് വന്ന് തിടുക്കത്തില് വസ്ത്രം മാറുന്നതിനിടയില് വീണ്ടും വന്നു ഒരു മിസ്സ് കാള്.\nതിരിച്ചു വിളിച്ചു. ബെല്ലടിച്ചതിനു പുറകെ അവിടുന്നു കേട്ടു ഹലോ.\nഅതെ സാറേ, പേപ്പറില് പരസ്യം കൊടുത്താരുന്നാ?\nഞാന് അതിനായിട്ട് വിളിക്കണതാണ്.\nആര്‍ക്ക് വേണ്ടിയാ? ഭാര്യയോ, അതോ പരിചയക്കാര്‍ക്കാരെങ്കിലുമോ?\nഅല്ല സാറെ, എനിക്ക് വേണ്ടി തന്നേയാണ്.\nഹൌസ് മെയിഡ് റിക്വയേര്‍ഡ് എന്ന് പറഞ്ഞ് പരസ്യം കൊടുത്തിട്ട് വിളിക്കുന്നത് പുരുഷന്. കലികാലം.\nഓഫീസിലേക്കുള്ള ഡ്രൈവിനിടയില് മൂന്നാമതും വന്നു ഒരു മിസ്സ് കാള്.\nസ്വന്തമായി മുപ്പത്തിയൊന്ന് പുകയിലക്കറ പിടിച്ച മഞ്ഞച്ച പല്ലുകളല്ലാതെ (ഒരെണ്ണം പറിച്ച് കളഞ്ഞു രണ്ട് വര്‍ഷ മുന്‍പ്) എനിക്ക് ബ്ലൂ ടൂത്തില്ലാത്തതിനാല്, തിരക്കേറിയ റോഡ് കഴിയുന്നത് വരെ തിരികെ ഫോണ് ചെയ്തില്ല. ആയതിനാല് തന്നെ തുടര്‍ച്ചയായി അതേ നമ്പറില് നിന്ന് പിന്നേയും രണ്ട് മിസ്സ് കാള് കൂടി വന്നപ്പോള്, ഇതെന്തായാലും ജോലി ആവശ്യമുള്ള ഒരാള് തന്നെ, ഇതാവും നമുക്ക് വിധിച്ച മെയിഡ് എന്ന ഒരു തോന്നലോടുകൂടി വണ്ടി ഫാസ്റ്റ് ട്രാക്കില് നിന്നും സ്ലോ ട്രാക്കിലേക്കെടുത്തതിനു ശേഷം ഫോണ് ചെയ്തു.\nഹലോ, സാര് പേപ്പറിലെ പരസ്യം കണ്ട് വിളിക്കുന്നതാണ്. കുയില് നാദം മൊഴിഞ്ഞു.\nആവൂ, പെണ്ണ്, അതും മലയാളി. തേടിയ മെയിഡിനെ ഫോണില് കിട്ടി!\nനാട് കണ്ണൂരാ സാറെ.\nആട്ടെ, കുട്ടികളെ നോക്കി പരിചയമുണ്ടോ?\nഭക്ഷണം പാചകം ചെയ്യാന്.\nഇരുപത്തിമൂന്ന് മിനിഞ്ഞാന്ന് കഴിഞ്ഞതേയുള്ളൂ.\nഅയ്യോ പെങ്ങളെ, ബുദ്ധിമുട്ടായല്ലോ?\nഒരു ബുദ്ധിമുട്ടുമില്ല സാറെ. ഞാന് എല്ലാ പണിയും ചെയ്യാം.\nഅതാ പറഞ്ഞത് ബുദ്ധിമുട്ടായി ഇത് ശരിയാവില്ല എന്ന്! പെങ്ങള് വേറെ ജോലി നോക്കിക്കോ.\nഅതിപ്പം താന് പറയണോന്ന് ചോദിച്ച് പുള്ളിക്കാരി ഫോണ് കട്ട് ചെയ്തപ്പോ, വണ്ടി ഞാന് വീണ്ടും സ്പീഡ് ട്രാക്കിലെക്കെടുത്തു.\nഅന്നത്തെ ദിവസം പിന്നെ ഫോണൊന്നും വന്നില്ല. ചത്തതിനൊക്കുമേ ജീവിച്ചിരിക്കുന്നതിലും എന്ന അവസ്ഥയില് ഫോണ് മിണ്ടാതെ മേശപുറത്ത് കിടന്നു.\nപിന്നെ രണ്ട് ദിവസത്തേക്ക് ഫോണൊന്നും വന്നില്ല പേപ്പറില് ആഡ് വരുന്നതും നിന്നു. ഇനിയെന്ത്?\nഅറിയാവുന്നവരോടൊക്കെ നേരില് കണ്ടും, നേരില് കാണാന് പറ്റാത്തവരെ ഫോണില് വിളിച്ചും പറഞ്ഞു, പരിചയത്തിലെങ്ങാനും വല്ല മെയിഡുമാരും ഉണ്ടെങ്കില് പറയണമെന്ന്.\nമെയിഡാ? ഈ പൊതുമാപ്പ് പ്രഖ്യാപിച്ചിരിക്കുന്ന സമയത്താ? ഷെയ്ഖ് ആയി ജോലി ചെയ്യാന് വരെ ആളെ കിട്ടും, പക്ഷെ ഹൌസ് മെയിഡിനെ കിട്ടാന് യാതൊരു വിധ സാധ്യതയുമില്ല എന്ന തരത്തിലായിരുന്നു എല്ലാവരുടേയും മറുപടി.\nമലയാളി പോയിട്ട്, രാജസ്ഥാനിയോ, ഹൈദരാബാദിയോ, ബംഗാളിയോ തന്നെ ആയാലും, മെയിഡിനെ കിട്ടിയാല് മതി എന്ന തീരുമാനത്തിലേക്ക് എത്തിച്ചേരാന് ഞങ്ങള്‍ക്ക് വെറും മൂന്നേ മൂന്ന് ദിവസമേ എടുത്തുള്ളൂ. ആ തീരുമാനപുറത്ത് ഗള്‍ഫ് ന്യൂസില് വിളിച്ച് പഴയ പരസ്യം റിപ്പീറ്റ് ചെയ്യാന് റിക്വസ്റ്റ് കൊടുത്തതിന് പ്രകാരം പിറ്റേന്ന് അവധി ദിവസമായ വെള്ളിയാഴ്ച പത്രത്തില് വീണ്ടും പരസ്യം വന്നു. അന്ന് ഉച്ചക്ക് എന്റെ ഫോണില് വീണ്ടും ഒരു മിസ്സ് കാള്!\nപണ്ടൊക്കെ ആരെങ്കിലും മിസ്സ് കാള് ചെയ്താല് എനിക്ക് ദ്വേഷ്യമായിരുന്നു. ഈയിടേയായി (മെയിഡിനു വേണ്ടി പരസ്യം നല്‍കിയതു മുതല്) എന്താണെന്നറിയില്ല മിസ്സ് കാള് കണ്ടാല് ഭയങ്കര സന്തോഷം തോന്നുന്നെന്ന് മാത്രമല്ല, രാവിലെ എഴുന്നേല്‍ക്കുന്നത് തന്നെ ഒരു നാലഞ്ച് മിസ്സ് കാള് കിട്ടണേ എന്ന് പ്രാര്‍ത്ഥിച്ചിട്ടായിരുന്നു.\nമിസ്സ് കാള് ചെയ്ത നമ്പറിലേക്ക് തിരിച്ച് വിളിച്ചു.\nഹലോ, എന്റെ ഫോണില് മിസ്സ് കാള് കണ്ടിട്ട് വിളിക്കുന്നതാ ചേച്ചി.\nആ, ഞാന് വിളിച്ചിരുന്നു.\nഊര്, പേര്, നാള്, വയസ്സ് എന്തിന് ജാതകം വരെ ചേര്‍ന്നു, അങ്ങനെ ഒരു മെയിഡുറപ്പായി എന്ന് ആശിച്ചിരിക്കുമ്പോഴാണ് അശനിപാതം പോലെ അവരുടെ അവസാന വാക്കുകള് ചെവിയിലേക്ക് വന്നത്. സാറെ, പിന്നെ ഒരു കാര്യം നൂറോ, ഇരുന്നൂറോ ദിര്‍ഹംസ് കുറച്ച് തന്നാലും വേണ്ടില്ല, എന്റെ ഭര്‍ത്താവിനും താമസിക്കാന് സ്ഥലം തരണം. ആള് ട്രക്ക് ഡ്രൈവറാ, അബുദാബിയിലേക്ക് ഡെയിലി ട്രിപ്പുണ്ടാവും. പകല് ഒരു മൂന്നാല് മണിക്കൂര് മാത്രമേ വീട്ടില് ഉണ്ടാവൂ.\nഅയ്യോ ചേച്ചി, ഞങ്ങള് ഒരു വിധം ഒരു മുറിയില് അഡ്ജസ്റ്റ് ചെയ്തിട്ടാ ചേച്ചിക്ക് ഹാളില് കിടക്കാന് സ്ഥലമൊരുക്കുന്നത്. അതിന്റെ കൂടെ ചേച്ചിയുടെ ഭര്‍ത്താവിനും കൂടി സ്ഥലം വേണമെന്ന് വെച്ചാല് എങ്ങിനേയാ?\nസാറെ, അല്ലെങ്കില് സാറ് പുറത്ത് എവിടേയെങ്കിലും കുറഞ്ഞ കാശിന് ഒരു ബെഡ് സ്പേസ്സ് പുള്ളിക്കാരന് ശരിയാക്കി കൊടുത്താലും മതി.\nഅത് നോക്കാം ചേച്ചി. ഞാന് വൈഫിനോടൊന്ന് സംസാരിച്ചിട്ട് ചേച്ചിയെ തിരിച്ച് വിളിക്കാം.\nവൈഫിനോട് കാര്യങ്ങളുടെ കിടപ്പ് വശമെല്ലാം പറഞ്ഞ് കൊടുത്ത്, ഞങ്ങള് രണ്ട് പേരും കൂടി ക്ലാസിഫൈഡ് അരിച്ച് പെറുക്കി ബെഡ് സ്പേസിനായി ഫോണ് വിളി തുടങ്ങി. മിക്കവാറും വിളിച്ച നമ്പറുകളില് നിന്നൊക്കെ അത് കൊടുത്തു എന്നുള്ള ഉത്തരമായിരുന്നു. കൊടുക്കാത്തവക്ക് എടുത്താല് പൊന്താത്ത റെന്റും. ഫോണ് വിളിച്ച് വിളിച്ച് ഞങ്ങള് തളര്‍ന്നിട്ടും, ബെഡ് സ്പേസ് പോയിട്ട് ഒരു കാലു വക്കാനുള്ള സ്പേസ് പോലും കിട്ടിയില്ല.\nപ്രോപ്പര്‍ട്ടി കണ്‍സള്‍ട്ടന്റായ ഒരു സുഹൃത്തിനെ വിളിച്ച് കാര്യം പറഞ്ഞു. അവന് ആരോടൊക്കേയോ വിളിച്ച് സംസാരിച്ച് അവസാനം ഒരു ബെഡ് സ്പേസുണ്ടെന്ന് അറിയിച്ചതിന് പ്രകാരം മെയിഡിനെ വിളിച്ചു.\nചേച്ചീ, ഞാനാ, രാവിലെ കരാമയില് നിന്നും വിളിച്ചില്ലെ? അതെ, ചേച്ചിയുടെ ഭര്‍ത്താവിന് ഞങ്ങള് ഒരു ബെഡ് സ്പേസ് ശരിയാക്കിയിട്ടുണ്ട്. അപ്പോ എന്ന് മുതലാ ചേച്ചി വരുന്നത്?\nഅയ്യോ സാറെ, എനിക്ക് വേറെ ജോലി കിട്ടി. ഷാര്‍ജയില്. എനിക്കും ഭര്‍ത്താവിനും താമസിക്കാന് അവര് മുറിയും തരാം എന്ന് പറഞ്ഞു. സോറി.\nമിസ്സ് കാളുകള് പിന്നേയും പലതും വന്നു. ഒന്നും ചേരുന്നില്ല. അവസാനം ദൈവ നിയോഗത്താല് ഒരെണ്ണം ഒത്തു. കണ്ണൂര്‍ക്കാരി ഒരു സുധ ചേച്ചി. അലൈനിലായിരുന്ന അവരെ അവരുടെ ഒരു ബന്ധു ഞങ്ങളുടെ ഫ്ലാറ്റില് കൊണ്ട് വന്നാക്കി.\nമീനും, ഇറച്ചിയും ഒന്നും കഴിക്കുന്ന കൂട്ടത്തിലല്ല എന്നവര് പറഞ്ഞപ്പോള് ഭക്ഷണം പോലും കഴിക്കില്ല എന്ന് ഞങ്ങള് കരുതിയില്ലായിരുന്നു. രാവിലെയും, ഉച്ചക്കും, വൈകീട്ടും രണ്ട് സ്പൂണ് കഞ്ഞി മാത്രം കഴിച്ചുകൊണ്ട് ജീവന് വെടിയാതെ അവരുടെ ആത്മാവ്,ആ ശരീരത്തില് എങ്ങിനെ നിലനില്‍ക്കുന്നു എന്നാലോചിച്ചിട്ട് ഞങ്ങള്‍ക്ക് ഒരെത്തും പിടിയും കിട്ടിയില്ല. ഏ സി യുടെ തണുപ്പ് അവര്‍ക്ക് സഹിക്കാന് പറ്റുന്നില്ല എന്നു പറഞ്ഞതിനാല് മൂന്ന് ദിവസം ഞങ്ങള് ഏ സി ഓണ് ചെയ്യാതെ ചൂട് സഹിച്ച് ഫാനിന്റെ കാറ്റ് വച്ച് അഡ്ജസ്റ്റ് ചെയ്തു. നാലാം ദിവസം വ്യാഴാഴ്ച വൈകീട്ട് അവരുടെ ബന്ധു വന്ന് അലൈനിലേക്ക് കൊണ്ട് പോയി. ശനിയാഴ്ച രാവിലെ വരാം എന്നു പറഞ്ഞ് പോയ അവരുടെ ഫോണ് വന്നു ശനിയാഴ്ച. കൈക്ക് ഭയങ്കര നീരും വേദനയും, ഞായറാഴ്ച രാവിലെ വരാം എന്ന് പറഞ്ഞു.\nചേച്ചി നാളെ എന്തായാലും വരണേ. മോള്‍ക്ക് സ്കൂളുള്ളതാ.\nഞായറാഴ്ച രാവിലെ ചേച്ചി വന്നപ്പോള് ഞങ്ങള്‍ക്കാശ്വാസമായി. ആ ആശ്വാസം അല്പം നേരത്തേക്കേ ഉണ്ടായിരുന്നുള്ളൂ. കുഴമ്പും, മരുന്നുമൊക്കെയായിട്ടാ ചേച്ചിയുടെ വരവ്. യതാര്‍ത്ഥത്തില് ചേച്ചിയുടെ കയ്യില് നീരും വേദനയും ഉണ്ട്. പ്രയാസപെട്ട് അവര് പണികള് ചെയ്യുന്നത് കണ്ടപ്പോള് വാമഭാഗത്തിന് സഹിച്ചില്ല. ചേച്ചി റെസ്റ്റ് എടുത്തോളൂ, ഞാന് മോളെ തയ്യാറാക്കാം. അന്ന് മോളെ സ്കൂള് ബസ്സില് ഞാന് കൊണ്ട് പോയി വിട്ടു. ഇളയ കുട്ടിയെ സുധേച്ചിയെ ഏല്‍പ്പിച്ച് ഞങ്ങള് ജോലിക്ക് പോയി. വൈകുന്നേരം വന്നപ്പോള് അവരുടെ കയ്യിലെ നീര് കൂടിയിരിക്കുന്നു.\nവാമഭാഗം അവരുടെ കയ്യില് കുഴമ്പിട്ട് തിരുമ്മി, ചൂടുവെള്ളം വച്ച് ആവിപിടിച്ചു കൊടുത്തു. കയ്യനക്കാന് കഴിയാത്ത അവര്‍ക്ക് കിടക്കാന് രാത്രിയില് ഞാന് കിടക്ക വിരിച്ചു. പാവം സ്ത്രീ. അന്ന് രാത്രി ഒരുപാട് കരഞ്ഞു. നാട്ടില് വയ്യാതെ കിടക്കുന്ന ഭര്‍ത്താവിനെകുറിച്ചും, പതിന്നാലും, പതിനഞ്ചും വയസ്സുള്ള സ്കൂളില് പഠിക്കുന്ന അവരുടെ രണ്ട് കുട്ടികളെകുറിച്ചും മറ്റും പറഞ്ഞ്. ആശ്വസിപ്പിക്കാനല്ലാതെ അതിലപ്പുറം ഞങ്ങള് എന്ത് ചെയ്യാന്?\nരണ്ട് ദിവസം വിശ്രമിക്കാന് ഡോക്ടര് പറഞ്ഞിട്ടുണ്ട് എന്ന് അവര് പറഞ്ഞപ്പോള്, റെസ്റ്റെടുത്തോളൂ എന്നു പറയുമ്പോഴും, മെയിഡിനെ നോക്കാന് മറ്റൊരു മെയിഡിനെ വക്കേണ്ടി വരുമോ എന്നായിരുന്നു ഞങ്ങളുടെ ചിന്ത മുഴുവന്.\nരണ്ട് ദിവസത്തെ വിശ്രമം കഴിഞ്ഞിട്ടും കൈവേദന അസഹ്യമായി തുടരുന്നതിനാല് നാട്ടിലേക്ക് തിരിച്ചു പോകാന് പോകുന്നു എന്നവര് പറഞ്ഞപ്പോള് മറുത്തൊന്നും പറയാനില്ലാതിരുന്നതിനാല് ഞങ്ങള് മൌനം പാലിച്ചു. അവരെ കൊണ്ടു പോകാന് ബന്ധു വന്നപ്പോള് അത്രയും ദിവസം വീട്ടില് നിന്നതിനുള്ള വേതനം നല്‍കി അവരെ ഞങ്ങള് യാത്രയാക്കി.\nപിന്നേയും മെയിഡിനായുള്ള തിരച്ചിലുകള്, പ്രാര്‍ത്ഥനകള്, വഴിപാടുകള്.\nപരിചയത്തിലുള്ള ഒരാളുടെ പരിചയക്കാരന്റെ പരിചയത്തിലുള്ള ഒരു സ്ത്രീയുടെ നമ്പര് കിട്ടിയതിന് പ്രകാരം അവരെ ഫോണില് വിളിച്ചു.\nചേച്ചി, ഷഹനാസ് താത്ത തന്നതാ താത്തയുടെ നമ്പര്.\nആഹ്. ഇത്ത പറഞ്ഞിരുന്നു.\nതാത്തയുടെ നാട് എവിടെ?\nവയസ്സ് പത്ത് നാല്പത്തിയാഞ്ചായി.\nപിന്നില്ലെ? എന്റെ മോളുടെ കല്യാണത്തിന് പോയിട്ട് തിരികെ വന്നിട്ട് രണ്ട് മാസമേ ആയുള്ളൂ.\nഅതെന്ത് ചോദ്യം ചേട്ടാ, പാചകമേ അറിയൂ. ഞങ്ങള് കോഴിക്കോട്കാര്‍ക്ക് പാചകമെന്ന് വെച്ചാല് പിരാന്തല്ലെ? നെയ്ച്ചോറ്, ബിരിയാണി, പത്തിരി, കോയിക്കറി തുടങ്ങി എല്ലാം അറിയാം.\nഎങ്കില് ചേച്ചി അപ്പോയ്ന്റഡ്.\nപിറ്റേന്ന് രാത്രി ആമിനതാത്ത പെട്ടിയും തൂക്കി വന്ന് ഡ്യൂട്ടിക്ക് ജോയിന് ചെയ്തു.\nഅടുക്കളയും സാധങ്ങളും എല്ലാം വൈഫ് പരിചയപെടുത്തി.\nപിറ്റേന്ന് രാവിലെ മോള്‍ക്ക് സ്കൂള് അവധിയായതിനാല് അതിരാവിലേയുള്ള എഴുന്നേല്‍പ്പിന്റെ ആവശ്യം ഉണ്ടായിരുന്നില്ല.\nബ്രേക്ക് ഫാസ്റ്റിനുള്ള ഇഡ്ഡലിയും ചട്നിയും തയ്യാറാക്കി പാഴ്സല് തന്നയച്ചു ആമിനതാത്ത.\nഓഫീസില് ചെന്ന് ബ്രേക്ക് ഫാസ്റ്റ് കഴിക്കാന് നേരം ചട്നി കണ്ട ഞാന് ഞെട്ടി. ചട്നിയില് എത്ര മുക്കിയിട്ടും ഇഡ്ഡലി കഷ്ണത്തിന്മേല് ചട്നി പിടിക്കുന്നില്ല! വെള്ളത്തില് മുക്കിയാല് ജലകണങ്ങളെങ്കിലും തങ്ങിയിരുന്നേനെ! ഒരു സ്പൂണ് തേങ്ങ വച്ച് പുള്ളിക്കാരി നാലാള്‍ക്ക് ഒന്നര ലിറ്റര് ചട്നിയുണ്ടാക്കിയിരിക്കുന്നു.\nആമിന താത്തക്ക് ഫോണ് ചെയ്ത് കാര്യം പറഞ്ഞതിനു ശേഷം ഞാന് പറഞ്ഞു, അതേയ് പിശുക്കൊന്നും വേണ്ടട്ടോ. സാധനങ്ങള് ഒക്കെ യഥേഷ്ടം ഉപയോഗിച്ചോളൂ.\nഓക്കെ ചേട്ടാ. അവിടുന്ന് മറുപടി വന്നു.\nവൈകീട്ട് ചെന്നപ്പോള് വാമഭാഗം മുഖം കയറ്റി പിടിച്ചിരിക്കുന്നു.\nഉം എന്ത് പറ്റി? അതെ ഫ്രിഡ്ജിലിരുന്നിരുന്ന രണ്ട് മൂന്ന് കിലോ ഫ്രൂട്ട്സ് ഒക്കെ എടുത്ത് അവര് കട്ട് ചെയ്യുന്നത് കണ്ടപ്പോ, ഞാന് കരുതി പിള്ളാര്‍ക്ക് കൊടുക്കാനായിരിക്കുമെന്ന്.\nനോയമ്പ് തുറക്കുമ്പോള് അവര്‍ക്ക് കഴിക്കാനായി കട്ട് ചെയ്തതാണെന്ന് ഇപ്പോള് അടുക്കളയില് പോയപ്പോഴല്ലെ മനസ്സിലായത്.\nപോട്ടെ. വിട്ട് കള. ഒരു മെയിഡിനെ കിട്ടാനുള്ള പാട് നമ്മള് ഒരുപാടനുഭവിച്ചതല്ലെ. അവളെ ഞാന് സമാധാനിപ്പിച്ചു.\nപിറ്റേന്ന് രാവിലെ സൂപ്പര് ബ്രേക്ക് ഫാസ്റ്റ്. പത്തിരിയും മുട്ടക്കറിയും. ഒരു ദോശ മുഴുവനായും തിന്നാത്ത മകള് പതിവില്ലാതെ അന്ന് അഞ്ച് പത്തിരി കഴിച്ചു. ഓഫീല് എത്തി ഞാനും കൊളീഗ്സും കഴിച്ചു. കോള്ളാം അടിപൊളി. ഫോണ് ചെയ്ത് വാമ ഭാഗവും അറിയിച്ചു, പത്തിരിയും മുട്ടക്കറിയൂം കുഴപ്പമില്ല.\nഅന്ന് വൈകുന്നേരം വീട്ടില് ഞാന് അല്പം നേരത്തെ എത്തി.\nതലേ ദിവസം മുഖം കയറ്റി വച്ചതിനു പകരം എന്നെ കണ്ടതും വൈഫ് പൊട്ടി ചിരിക്കാന് തുടങ്ങി.\nഎന്താഡീ പതിവില്ലാതെ നിങ്ങനെ അറഞ്ഞ് ചിരിക്കുന്നത്?\nഎന്തെങ്കിലും എടുക്കാനാണെന്നുള്ള ഭാവത്തില് ഒന്ന് അടുക്കളയില് പോയി നോക്കിയേ.\nഅല്ല ചുമ്മാ ഒന്ന് ചെന്ന് നോക്ക് മനുഷ്യാ.\nതഞ്ചത്തില് അടുക്കളയില് ചെന്നപ്പോള് ഒരൊന്നൊന്നര കിലോ ഉള്ളി ഉരുളകിഴങ്ങ് മിക്സ് പക്കോട ഉണ്ടാക്കി ഒരു പാത്രത്തില് വെച്ചിരിക്കുന്നു. അടുത്തത് ചീനചട്ടിയില് പൊരിക്കുന്നുമുണ്ട്.\nവാമ ഭാഗത്തിനോട് ഞാന് പറഞ്ഞു, എഡീ ഇത്രയ്ക്കൊന്നും അവരൊറ്റക്ക് തിന്നില്ല. ഫ്രൂട്ട്സ് പോലെയാണോ എണ്ണയില് വറുത്തത്. അവര് നമ്മുക്കും ചേര്‍ത്തായിരിക്കും ഉണ്ടാക്കുന്നത്.\nപതിനഞ്ചു മിനിറ്റ് കഴിഞ്ഞപ്പോള് അവര് മുറിയില് വന്നു. ഫ്രിഡ്ജില് നിന്നും ഒരു വെട്ടുക്ലാസ്സ് നിറയെ പാലുമെടുത്ത് പോയതും, തൊട്ടടുത്ത പള്ളിയില് നിന്നും മഗ് രീബ് നമസ്കാരത്തിനുള്ള ബാങ്ക് വിളി മുഴങ്ങി......... അള്ളാഹു അക്ബറള്ളാഹു..........\nപിന്നേയും പതിനഞ്ച് മിനിറ്റ് കഴിഞ്ഞപ്പോള് ആമിനതാത്ത മുറിയിലെത്തിയതും, വാമഭാഗം അടുക്കളയിലോട്ട് വച്ചടിച്ചു.\nതിരിച്ചെത്തിയത് ചിരിച്ചുകൊണ്ട് തന്നെ.\nഉം. എന്താഡീ ചിരിക്കണെ?\nഏയ്. ഒന്നുമില്ല പാത്രം എല്ലാം കഴുകി വച്ചിരിക്കുന്നു. പക്കോടയെല്ലാം ക്ലീന് ബൌള്‍ഡ്.\nവ്യാഴാഴ്ച രാത്രി, വെള്ളിയാഴ്ച വാങ്ങാനുള്ള സാധനങ്ങളുടെ ലിസ്റ്റിട്ട് കൊണ്ടിരിക്കുമ്പോള് ആമിനതാത്തയോട് ചോദിച്ചു. പലചരക്കെന്തെങ്കിലും വാങ്ങണോ?\nഉവ്വ്. എനിക്കീ മട്ട അരിയുടെ ചോറ് പറ്റില്ല. എനിക്ക് ബാസ്മതി മതി!\nശരി താത്ത, വേറെ?\nവേറെ എന്താ? അതൊക്കെ നിങ്ങള് നോക്കി വാങ്ങിക്കോ.\nവ്യാഴാഴ്ച വൈകുന്നേരം ജോലി കഴിഞ്ഞ് വന്ന് വസ്ത്രം മാറുന്നതിനു മുന്‍പെ തന്നെ വെള്ളിയാഴ്ച വൈകുന്നേരം വരാം എന്ന് പറഞ്ഞ് അവര് ബന്ധു ഗൃഹങ്ങളിലേക്ക് പോയി.\nപതിവുപോലെ ബ്ലോഗില് നീന്നും ബ്ലോഗിലേക്ക് സഞ്ചരിച്ച് ഞാന് വാരാന്ത്യം ചിലവിട്ടു.\nവെള്ളിയാഴ്ച ഷാര്‍ജയിലുള്ള വാമഭാഗത്തിന്റെ ചെറിയമ്മയുടേയും, കസിന്റേയും വീട്ടിലെ സന്ദര്‍ശനവും അത്താഴവും കഴിഞ്ഞ്, ലിസ്റ്റിലുള്ള സാധനങ്ങളും വാങ്ങി ഞങ്ങള് എത്തിയപ്പോള് സമയം രാത്രി പതിനൊന്നര കഴിഞ്ഞിരുന്നു.\nവന്ന് മുറി തുറന്നതും ആമിനതാത്ത ചോദിച്ചു, എന്താ ഇത്? ഞാന് വിശന്ന് ഒരു പരുവമായിട്ടാ വന്നത്. ഇവിടെ വന്നപ്പോള് ഒരു ഭക്ഷണവും ഇല്ല. ഫ്രിഡ്ജാണെങ്കില് കാലി. എന്തെങ്കിലും ഉണ്ടാവുമെന്ന് ഞാന് കരുതി. ഒരു ലിറ്ററിന്റെ ഒരു ഐസ്ക്രീം ഡബ്ബ മാത്രമേ ഫ്രിഡ്ജില് ഉണ്ടായിരുന്നുള്ളൂ. അതു വച്ച് തല്‍ക്കാലം ഞാന് അഡ്ജസ്റ്റ് ചെയ്തു.\nസോറി താത്ത. ഉച്ചക്ക് പോയതിനാല് ഉച്ചയൂണും, അത്താഴവും പുറത്തായിരുന്നു. ഇനി മുതല് ഞങ്ങള് ശ്രദ്ധിക്കാം.\nസൂര്യന് ഉദിച്ചു, പകല് മുഴുവന് ഷൈന് ചെയ്തു, വൈകീട്ട് അസ്തമിച്ചു. ഞാന് പതിവുപോലെ വീട്ടിലെത്തി.\nഭാര്യയോട് ചോദിച്ചു, എന്താഡീ ഇന്ന് ഭക്ഷണം?\nസാമ്പാറുണ്ട്, ക്യാബേജ് തോരനുണ്ട്, പച്ച മാന്തള് വറുക്കാന് മസാല പുരട്ടി വച്ചിരിക്കുന്നു. പോരെ?\nപോര. പെട്ടെന്നൊരു ശബ്ദം കേട്ട് ഞാന് നോക്കിയപ്പോള് ആമിനതാത്തയാണ്.\nമാന്തള് എനിക്കിഷ്ടമല്ല. നിങ്ങള് മാന്തള് കഴിച്ചോളൂ. ഞാന് ചെമ്മീന് പൊരിച്ചോളാം.\nഒരു മെയിഡിനെ കിട്ടാനുള്ള പ്രയാസമോര്‍ത്ത് സൈലന്റ് മോഡിലിരുന്നിരുന്ന വാമ ഭാഗം പൊടുന്നനെ മോഡ് മാറ്റി.\nഅതേ, കുറച്ച് ദിവസമായി നിങ്ങള് ചെയ്യുന്നതൊക്കെ കാണുന്നു, സഹിക്കുന്നു, അല്പമൊക്കെ നിങ്ങള്‍ക്കും അഡ്ജസ്റ്റ് ചെയ്യാം. ഞങ്ങള് നിങ്ങള്‍ക്ക് വേണ്ടി എത്രയോ അഡ്ജസ്റ്റ് ചെയ്യുന്നു? ഞങ്ങള്‍ക്കിഷ്ടമുള്ളത് വക്കും, കഴിക്കും, ചിലപ്പോള് നിങ്ങളോട് വച്ച് തരാന് പറയും. സൌകര്യമുണ്ടെങ്കില് നിന്നാല് മതി. ഇല്ലെങ്കില് ഇഷ്ടം പോലെ ബേബി സിറ്റിങ്ങ് നടത്തുന്നവര് ഉണ്ട്. അവിടെ വിട്ടോളാം. വേറെയും മെയിഡിനെ കിട്ടുമോന്ന് നോക്കട്ടെ. പേപ്പറില് പരസ്യവും കൊടുക്കാം.\nഅയ്യോ മോളെ, ഞാന് ചുമ്മാ പറഞ്ഞതല്ലെ? നിങ്ങള് തിന്നിട്ട് എന്തേലും ബാക്കി ഉണ്ടെങ്കില് ഞാന് കഴിച്ചോളാം. അവരും താഴ്ന്നു ഭൂമിയോളം.\nഈ സംഭവം കഴിഞ്ഞിട്ട് ആഴ്ച ഒന്നു കഴിഞ്ഞു. അവര് മഹാ ഡീസന്റായി.\nഎന്തിനും സസ്യേതര വിഭവങ്ങള് പാചകം ചെയ്യുന്നതില് എക്സ്പര്‍ട്ടാണെന്ന് ആമിനതാത്ത ഒരാഴ്ച കൊണ്ട് തെളിയിച്ചു. ഇത്രയും നല്ലൊരു മെയിഡിനെ കിട്ടിയ ഞങ്ങള് ഭാഗ്യവാന്മാര്.\nപറയാനുള്ളത് പറയേണ്ട സമയത്ത് പറഞ്ഞില്ലെങ്കില്, താഴെ നില്‍ക്കുന്നവന് ചുമലില് കയറുമെന്ന് മാത്രമല്ല, ചുമലില് ഇരുന്നുകൊണ്ട് ചെവി തിന്നുകയും ചെയ്യും.\nPosted by കുറുമാന് at 11:55 PM\nഒരനുഭവകുറിപ്പ്. ഈയിടേയായി ഓരോ ആഴ്ചയും കിട്ടുന്നത് തന്നെ ഓരോ പോസ്റ്റാക്കാന് കഴിയുന്നു. ആയതിനാല് ഒരു കഥ എന്നു പറയുന്നതിലുപരി ഒരു ഡയറി കുറിപ്പെന്ന് വിശേഷിപ്പിക്കുകയാണ് നല്ലതെന്ന് തോന്നുന്നു.\nഇനി മെമ്മറി ചിപ്പ് തുറന്ന്, പഴയ അനുഭവങ്ങളിലേക്ക് പോകുവാന് ഒരാശ........അടുത്തത് പഴയ കാല അനുഭവകുറിപ്പുകളാകാം.\nഈദ് പെരുന്നാള് വരുന്നു. അതിന്റെ മുടക്കവും, കറക്കവും ഇനിയുള്ള ദിവസങ്ങളില്. അതു കഴിഞ്ഞ് കാണാം.\nഎല്ലാ സഹോദരീ സഹോദരന്മാര്‍ക്കും ഈദ് മുബാരക്ക്. സര്‍വ്വവ്യാപിയായ സര്‍വ്വേശ്വരന്റെ കൃപാ കടാക്ഷം എല്ലാവരിലും ഉണ്ടാകട്ടെ.\n10/10/07 12:28 AM\nഇപ്രാവശ്യം തേങ്ങ അടിക്കാന് ഞാന് ആര്‍ക്കും വിട്ടുതരില്ല...ഹാവൂ കുറുമാന്റെ പോസ്റ്റില് ഞാന് ഠേ..ഡേ..ഡും..വെല്ല്യ ഒരു മുഴുത്ത തേങ്ങ തന്നെ ഉടച്ചിരുക്കുന്നു....ആഹ്ലാദിക്കാന് ഇനിയെന്തു വേണം..ബാക്കി വായിച്ചിട്ട് പറയാം.\n10/10/07 12:36 AM\nകലക്കി, ആദ്യത്തെ കമന്റ് എന്റെ വക എന്നു കരുതിയതാ. വായിക്കാന് ഇരുന്നതു എന്റെ തെറ്റ്. എന്തായാലും മെയിഡ് പുരാണം കലക്കി.\nഎനിക്കില്ലാത്ത ഒരു കഴിവാണ് അത്. പറയാനുള്ളത് പറയേണ്ട സമയത്ത് പറയേണ്ട പോലെ പറയാന് ഉള്ള കഴിവ്. കു‌റുഭാര്യ കലക്കി.\n10/10/07 1:12 AM\n“ഡിസ്ക് ഈസ് ഫുള്“ എന്നെന്റെ ബ്ലാഡറില് നിന്നുള്ള മെസ്സേജ് വരുമ്പോള്, ആവശ്യമില്ലാത്ത ഡാറ്റ ഡിലീറ്റാക്കി, ശേഷമുള്ളതിനെ കമ്പ്രസ്സ് ചെയ്ത്, ഡിസ്ക് സ്പേസ് കൂട്ടാന് മാത്രമാണ്.....ഇപ്പോ ടോയ്‌ലറ്റില് പോകുമ്പോ ഈ ഡയലോഗ് കാരണം ചിരിച്ചോണ്ടാ.....ഒഴിക്കുന്നത്.കലക്കി ഗുറൂ....\nഓ.ടോ....വാല്‍മീകി...ഈ അബദ്ധം പല തവണ പറ്റിയത് കൊണ്ട് ഇപ്പ്രവശ്യം അങ്ങ് കേറി മേഞ്ഞു..മാപ്പാക്കണം\n10/10/07 1:20 AM\nഗള്‍ഫുകാരൊക്കെ സുഖിച്ചു ജീവിക്കുവാണെന്നല്ലെ കരുതിയെ......\nഇത്ര പ്രയാസമാണൊ അവിടെ.....\nനിനക്കു വല്ല ഗള്‍ഫിലും പോകരുതോ എന്നു ചോദിക്കുന്ന വീട്ടുകാര്‍ക്ക് ഈ കദന കഥകളുടെ പ്രിന്റൌട്ട് എടുത്തുകൊടുക്കണം.\n10/10/07 7:05 AM\nഅതു ശരിയാ, പറയേണ്ടതു പറയണ്ട സമയത്തുതന്നെ പറയണം.പിന്നെയാവട്ടേ എന്നു വച്ചാല് ചില‍പ്പോള് പ്രശ്നാവും.\nഎന്തായാലും ആമിനതാത്ത രുചികരമായ വിഭവങ്ങള് ഉണ്ടാക്കി തന്നു ദീര്‍ഘകാലം നിങ്ങളുടെ കൂടെ കഴിയട്ടേ.\n10/10/07 7:16 AM\nആ ഗുണപാഠത്തിന് 100 മാര്‍ക്ക്. പലര്‍ക്കും പറ്റാത്ത ഒരു കാര്യമാണ് അത്.\nആമിന താത്തയാണു താരം..!\n10/10/07 8:09 AM\nചാത്തനേറ്: “ഒരു ലിറ്ററിന്റെ ഒരു ഐസ്ക്രീം ഡബ്ബ മാത്രമേ “\nദൈവമേ ആമിനത്താത്ത ആ പ്ലാസ്റ്റിക്ക് ഡബ്ബയും തട്ടിയോ!!!\nഹാറ്റ്സ് ഓഫ് കുറുമിച്ചേച്ചീ.\n10/10/07 8:42 AM\nകുറുമാന് ജീ..നല്ലൊരു പോസ്റ്റ്.\nകുറുമി ചേച്ചി ചെയ്തത് തന്നെയാ ശരി.\nപിന്നെ പോസ്റ്റില് പറഞ്ഞ സുധ ചേച്ചിയുടെ കാര്യം പറഞ്ഞപ്പോഴും ഒരു വിഷമം. പാവം!\nഡയറി കലക്കി..പഴേ ഒരു സിനിമയില്ലെ, നമമടെ ബാലചന്ദ്രമേനോനും,അംബികയും ഉള്ളത്- ഫിലോമിന വേലക്കാരിയായി വരുന്ന ‘കുടുംബപുരാണം ’എന്നോ മറ്റോ ആണു പേരു..അതില് ഫിലോമിനയുടെ വേലക്കാരി വേഷം ഓര്‍ത്ത് പോയി..\nപിന്നെ, ആമിനാത്ത കോഴിക്കോട് എവിടെയാണെന്നു ചോദിക്ക്..നാട്ടുകാരി ആണെങ്കിലോ..\n10/10/07 8:55 AM\nപറയേണ്ടത് പറയെണ്ട സമയത്ത് പയേണ്ടതുപോലെ പറയണം , അതു കറക്റ്റ്!\nനാലായിരത്തി എണ്ണൂര് ദിര്‍ഹം ദുബായ് ഗവണ്മെന്‍റ്റിനു ഓരോ വര്‍ഷവും  ഫീസ് കൊടുത്ത് , അയ്യയിരം ദിര്‍ഹത്തോളം തുടക്കത്തില് കെട്ടിവെച്ചാണ് സ്വന്തം സ്പോണ്‍സര് ഷിപ്പില് ഒരു മെയ്ഡ് വിസ തരപ്പെടുത്തുന്നത്. അതു കഴിഞ്ഞ് മെഡിക്കല് , ഹെല്‍ത് കാര്‍ഡ് , താമസം ഭക്ഷണം , ഡ്രസ്സ് എന്നിവേല്ലം കൊടുത്ത് മോശമല്ലാത്ത ശമ്പളവും രണ്ടു വര്‍ഷത്തില് ഫ്രീ എയര് ടികറ്റും ഒക്കെ കൊടുത്ത് സമാധാനമായി ജീവിക്കുമ്പോളാണ് , ഇവരുടെ ഏതെങ്കിലും ഒരു ബന്ധുവോ , പരിജയത്തിലുള്ള മറ്റൊരു മെയ്ഡോ ഇവരെ കണ്ട് പറഞ്ഞത് , 'പുറത്ത് ഇതിനേക്കാള് നല്ല ശംബളം കിട്ടും, നീ പോരെ ഞാന് എല്ലാം ശരിയാക്കാം , പരിചയത്തില് അറബിയുണ്‍റ്റെന്നൊക്കെ,വിസ അവര് തരും എന്നിട്ട് നിനക്ക് പുറത്ത് പണി ചെയ്യാം\nപുറത്തു ജോലി കിട്ടും കൂടുതല് ശമ്പളം കിട്ടും , വിസക്ക് അറബിക്ക് കാശുകൊടുക്കണം , യാതൊരു ഉത്തരവാദിത്വമുണ്ടാകില്ല ,തമസം ഒറ്റക്ക് ചിലപ്പോള് കണ്ടെത്തണം , പോലീസ് പിടിച്ചാല് ഫൈന് പിന്നെ അഴിയെണ്ണൂകയും ചെയ്യാം ഇതൊന്നു ഇത്തരക്കാര് പറഞ്ഞു കൊടുക്കില്ല.\n'എന്താ പോകണമെന്നുണ്ടോ , സന്തോഷം , കാന്‍സല് ചെയ്യട്ടേ , നമുക്കാളുകള് നാട്ടില് ക്യൂ നില്‍ക്കുന്നുണ്ടൊരു വിഷമവുമില്ല"\nഎന്നു പറഞ്ഞതും ഒരു കുഴപ്പവുമില്ലാതെ ഇപ്പോഴും ഒപ്പം തന്നെയുണ്ട്. എനിക്കു തോന്നുന്നു ഒരു മെയ്ഡാണ് മറ്റൊരു മെയ്ഡിനു ശാപമെന്ന്!\n10/10/07 9:16 AM\nഎന്നാലും ഒരു മെയിഡിനെ കിട്ടിയല്ലോ.. ഇഷ്ടമ്പോലെ കഴിക്കുകയും കഴിപ്പിക്കുകയും ചെയ്യുന്ന മെയ്ഡ്. :)\nപുരാണം വായിച്ചു. വളരെ മനോഹരമായി എഴുതിയിരിക്കുന്നു. കുറുമാന്റെ ശൈലി കൂടുതല് മെച്ചമായി കമനീയഭാവം കൈക്കൊള്ളുന്നു.\n10/10/07 10:02 AM\nകുറൂജീ പുരാണം കലക്കി... അത് തന്നെയാണ് ശരി, പറയേണ്ടത് പറയേണ്ട സമയത്ത് പറഞ്ഞാലേ തോന്നേണ്ടത് തോന്നേണ്ട സമയത്ത് തോന്നൂ... :)\n10/10/07 11:17 AM\npavam payyan said...\nHallo dear kurumanji....\nI amanew comer..But i read ur posts fully....So kurumanjiyude anugraham undakanam.....\n10/10/07 11:24 AM\nവളരെ നന്നായിട്ടുണ്ട് വിവരണം. ഗള്‍ഫിലൊക്കെ മെയിഡിനെ കിട്ടാന് ഇത്ര പാടാണോ. ഹോ, ഭീകരം.\nമെമ്മറിചിപ്പ്ലില് നിന്നും ആ പഴയ ഓര്‍മ്മകളൊക്കെ പോരട്ടേ. :)\n10/10/07 11:49 AM\nഏകദേശം ഇതേപോലെയുള്ള അനുഭവങ്ങളിലൂടെ കടന്നുപോയതാണ് ഞങ്ങളും, ഒരു മാസം. ഉണ്ടായിരുന്ന ലീവൊക്കെ തീര്‍ന്നിട്ടും, മെയ്ഡ് ഇന്റര്‍വ്യൂ നടക്കുന്നതല്ലാതെ ആരും അപ്പോയിന്റാ‍യില്ല. അവസാനം നമ്മുടെ ഡിമാന്റൊക്കെ മാറ്റിവച്ച് അവരുടെ ഡിമാന്റുകള്‍ക്കനുസരിച്ച് നീങ്ങി. നമുക്ക് വേണ്ടത്6മണിക്കെത്തി5മണിക്ക് പോകുന്നയാളെയാണ്, വന്നവരോ 11 മണിക്കെത്തി4മണിക്ക് പോകും. ഡ്യൂട്ടി സമയം അഡ്ജെസ്റ്റ് ചെയ്ത് അത് ഓക്കെയാക്കി. ഉണ്ടാക്കിവച്ചിരിക്കുന്ന ഭക്ഷണം കഴിച്ച് കുഞ്ഞിനേയും കൊണ്ട് അവര് ഉറങ്ങാന് തുടങ്ങും. വീട്ടിലെ ജോലികളൊക്കെ നമ്മള് തന്നെ ചെയ്യണം എന്നാലും സാരമില്ല, വീട്ടില് കുഞ്ഞുങ്ങളുടെ കൂടെയൊരാളായല്ലോ എന്നു വിചാരിച്ചാണ് നിര്‍ത്തുന്നത്. പിന്നെ ആഴ്ചയില് മൂന്നുദിവസം രാവിലെ മിസ് കോളിനെ പിന്തുടര്‍ന്നു വിളിക്കുമ്പോള്“ഉടമ്പുക്കു സുഖമില്ല അമ്മാ” എന്ന കാരണത്താല് അവധിക്കപേക്ഷയായിരിക്കും കേള്‍ക്കുക. ഇപ്പോഴും നല്ല ഒരു ആയമ്മയ്ക്കുവേണ്ടി അന്വേഷണം നടക്കുന്നു.\nപൊതുമാപ്പുകഴിഞ്ഞതില് പിന്നെ ഇവിടേയും ഇതുതന്നെ സ്ഥിതി. കിട്ടിയ സമയം കൊണ്ട് കാശ് കുറച്ചുണ്ടാക്കാം എന്നാണ് അവര് കണക്കുകൂട്ടുന്നത്. ഇപ്പോള് മണിക്കൂര് കണക്കിനാണ് ശമ്പളം പറയുന്നത്. തറവാടി പറഞ്ഞതും കാര്യം. ഒരു വീട്ടില് മര്യാദയ്ക്ക് നില്‍ക്കുന്ന മെയ്ഡിനെ എങ്ങനേയും അവിടെനിന്നിറക്കാതെ ഈ കൂട്ടര്‍ക്ക് ഒരു സമാധാനമില്ല. ഇവരെല്ലാം തമ്മില് കണക്ഷനുണ്ട്. ഒരുവള് വിളിച്ചപ്പോള് ശമ്പളമല്‍പ്പം കുറച്ചു പറഞ്ഞുനോക്കി, അപ്പോള് വരുന്നു മറുപടി ഇന്നലെ വിളിച്ചയാളോട് ഈ തുകയല്ലല്ലോ പറഞ്ഞത് എന്ന്. കൂട്ടുകാരില് പലരും ഇപ്പോള് കുഞ്ഞുങ്ങളെ നാട്ടിലയയ്ക്കുകയാണ്, വേറെ എന്തുചെയ്യാനാണ്. കുഞ്ഞുങ്ങളുമായി ജോലിക്കുപോകാന് പറ്റില്ലല്ലോ.\nകുറുമാന് നന്നായി വിവരിച്ചിരിക്കുന്നു.\n10/10/07 12:07 PM\nNever say YES when you want to say NO??\nനമ്മുടെ തീറ്റ എര്‍പ്പായിച്ചേട്ട്ന്റെ ആത്മാവ് എങ്ങാനും കേറിക്കൂടിയതാണാവോ പാവം ഇത്തയില്.അല്ല ഈ ഒരു ലിറ്റല് ഐസ്ക്രീമൊക്കെ എങ്ങിനെയാ ഒരു സാധാരണ മനുഷ്യന് കഴിക്കാ ?\n10/10/07 1:42 PM\nഈ മൈഡ് എങ്കിലും നിലനിന്ന് കിട്ടണേ എന്ന് പ്രാര്‍ഥിക്കുന്നു.\nഅപ്പൊ പറഞ്ഞു വരികയാണെങ്കില് ഗള്‍ഫില് ഒരു ജോലി കിട്ടുന്നതിനേക്കാള് കഷ്ട്ടമാണ് മെയിഡിനെ കിട്ടാന്.\n'പറയാനുള്ളത് പറയെണ്ട സമയത്ത് പറയണം.' അതു കറക്ട്\nഎന്നാലും പാവം ആമിനത്താത്ത :-)\nഹൊ.. കുറൂന്റെ വൈഫ് മെയ്ഡിനോട് കോര്‍ക്കുന്നെടം വരെ എത്തിയപ്പൊ ഇതും പോയീന്ന് കരുതീതാ.. അവരും താഴാന് തയ്യാറായത് നന്നായി. അല്ലേല് ഈ മെയ്ഡ് പുരാണം സീരീസ് തുടങ്ങേണ്ടി വന്നേനെ.\nമെയിഡ് ഇന് കുറൂമാനിയ കലക്കി :)\n10/10/07 3:43 PM\nഅതെ, പറയേണ്ട കാ‍ര്യങ്ങള് പറയേണ്ട സമയത്തു പറയുകതന്നെ വേണം. ഇതില് ഈ സ്ത്രീ ജനങ്ങള് സമര്‍ത്ഥകള് തന്നെ.\nകുറമാനേ... നിങ്ങ‌ളുടെ ക്ഷമ സ‌മ്മതിച്ചിരിയ്ക്കുന്നു. അത്രയും കാത്ത‌ല്ലോ പ‌റ‌യാന്. കടുപ്പ‌ം ത‌ന്നെ കാര്യം :)\n10/10/07 5:58 PM\nസ്വന്തമായി മുപ്പത്തിയൊന്ന് പുകയിലക്കറ പിടിച്ച മഞ്ഞച്ച പല്ലുകളല്ലാതെ (ഒരെണ്ണം പറിച്ച് കളഞ്ഞു രണ്ട് വര്‍ഷ മുന്‍പ്) എനിക്ക് ബ്ലൂ ടൂത്തില്ലാത്തതിനാല്,\nഇതുവായിച്ച് ചിരിച്ചു മണ്ണുകപ്പി :-)\n10/10/07 6:36 PM\nപറയാനുള്ളത് പറയേണ്ട സമയത്ത് പറഞ്ഞില്ലെങ്കില്, >>> How to acquire this skill? Good Post mashe, gulf life ingane okke annu alle? appo american life easy annu ennu thonnu...\nഹ ഹ ഹ മാ‍ഷേ...കലക്കി...\nസുധ ചേച്ചീടെ എന്തേലും വിവരം ഉണ്ടോ മാഷേ..?\nഎങനെയുണ്ട് അവരുടെ കൈയ്യിലെ നീര്...?\nകുറുവേ ഇതു കാണാന് വൈകിപ്പോയി. വായിച്ചില്ലെങ്കില് നഷ്ടമായേനെ. പറയേണ്ടത് പറയേണ്ട സമയത്ത് പറയുക എന്നത് വിഷമം പിടിച്ച പരിപാടി തന്നെ.\nഡിങ്കന് പറഞ്ഞത് പോലെ ഒരു കുറുമാന് തരംഗം\nവേണമെങ്കില് ഇതിനെ കുറുമാനിയ എന്ന് പറയാം\n(ഇപ്പോള് മലയാളത്തിലെ വിശ്വ സാഹിത്യ പ്രസിദ്ധീകരണങ്ങള് വിശാലനേയും, കുറുമാനേയും പൊക്കിനടക്കുകയാണ് ഹ ഹ ...നമ്മള്‍ക്ക് അഭിമാനിക്കാം)\nപിന്നെ അനുഭവങ്ങളില് നിന്നും മുളക്കുന്ന വിത്തുകള്\nനല്ല അന്തരീക്ഷം കിട്ടുമ്പോള് മുളക്കും അതിന് ആരുടെയും സഹായം ആവശ്യമില്ല..\nഅത് പോലെ തന്നെ കുറുമാഷിന്റെ അനുഭവങ്ങള് ചിലപ്പോള് കഥപോലെ വായിക്കാം,ചിലപ്പോള് ഒരു ഓര്‍മ്മക്കുറിപ്പ് അല്ലെങ്കില് വെറും ഒരു കുറുമാന് കുറിപ്പ്.\nകുറുമാനിസം സോഷ്യലിസം നീണാല് വാഴട്ടെ!!!!\n11/10/07 11:32 AM\nകുറൂസേ.....ഞാന് കഴിഞ്ഞ പോസ്റ്റില് തന്നെ പറഞ്ഞതാണു...മാഷ് അവിടെ കിടന്ന് ബുദ്ധിമുട്ടണ്ടാ..ഇങ്ങ് പോരാന്....\nനമുക്കിവിടെ ചുമ്മാ പെട്ടിക്കടയിട്ട് ജീവിക്കാന്നേ....\nപറഞ്ഞാല് മോത്തിട്ട് കുത്ത് കൊള്ളും.....\nമിണ്ടാണ്ട് നാലെണ്ണം അടിച്ചോണ്ട് വല്ലോടത്തും ചുരുണ്ടാല് അത്രേം നല്ലത്....\n11/10/07 12:33 PM\nകുറൂസേ ഇതു കലക്കി. താത്ത ആളു സ്മാര്‍ട്ടാണല്ലോ.. നോമ്പു കഴിഞ്ഞാല് ചിലവു മൊത്തം കൂടുമല്ലോ..:)\nപറയേണ്ടതെല്ലാം മുഖത്തു നോക്കി പറയാനൊക്കാതെ വരുന്നതു് കാപട്യമാണെങ്കിലും മൌനി ആകുന്നതു് പലപ്പോഴും നല്ലതാണെന്നു്, പിന്നീടു് തോന്നാറുണ്ടു്.\nരാഗേഷ്ജി, അനുഭവവിവരണം നന്നായി.:)\n11/10/07 4:45 PM\n:) അതുമതി. പോരേ\n11/10/07 5:21 PM\n11/10/07 5:33 PM\n11/10/07 11:47 PM\n13/10/07 3:00 PM\nമനുഷ്യന് ജീ‍വിച്ചിരിക്കുന്നു എന്നറിയുന്നതിങ്ങനെയാണ്.\nഒരു മിസ് കാള്,,എസ്.എം.എസ്,,അല്ലെങ്കില് ഒരു ബ്ലോഗ് പോസ്റ്റ്....സജീ‍വമായിരിക്കുക...കുറുമാനായിരിക്കുക....\n14/10/07 3:41 PM


അടിവേരിളകി കോൺഗ്രസ്, വിജയശാന്തിക്ക് പിറകെ അസറുദ്ദീനും കോൺഗ്രസ് വിടുന്നു? വൻ തിരിച്ചടി | Mohammed Azharuddin likely to leave congress and join TRS - Malayalam Oneindia\n13 min ago ക്യാച്ച് മി ഈഫ് യു കാന് മോഡല് തട്ടിപ്പ്; വ്യാജ പൈലറ്റായി വിമാനങ്ങളില് യാത്ര ചെയ്തയാള് പിടിയില്\n22 min ago പോലീസ് മർദ്ദനം: ഷാഫി പറമ്പിലിന്റെ ചോര പുരണ്ട വസ്ത്രവുമായി സഭയിൽ പ്രതിപക്ഷ പ്രതിഷേധം\n37 min ago ജെഎൻയു പ്രതിഷേധം; പോലീസ് എഫ്ഐആർ രജിസ്റ്റർ ചെയ്തു, വീണ്ടും ചർച്ച...\nUpdated: Sun, Sep 29, 2019, 12:38 [IST]\nഹൈദരാബാദ്: ലോക്‌സഭാ തിരഞ്ഞെടുപ്പിലെ വന് തോല്‍വിയോടെ ചരിത്രത്തില് സമാനതകളില്ലാത്ത തകര്‍ച്ചയാണ് കോണ്‍ഗ്രസ് രാജ്യമെമ്പാടും നേരിടുന്നത്. എംഎല്‍എമാരും എംപിമാരും മുതല് മുതിര്‍ന്ന നേതാക്കള് അടക്കം കൂട്ടമായി സുരക്ഷിത താവളങ്ങളിലേക്ക് കൊഴിഞ്ഞ് പോയിക്കൊണ്ടിരിക്കുന്നു. രാഹുൽ ഗാന്ധിക്ക് ശേഷം സോണിയാ ഗാന്ധി നേതൃപദവിയിലെത്തിയിട്ടും കോൺഗ്രസിനെ രക്ഷപ്പെടുത്താനാവുന്നില്ല.\nഒരു കാലത്ത് കോണ്‍ഗ്രസ് ശക്തികേന്ദ്രമായിരുന്നു തെലുങ്ക് മേഖലയില് കോണ്‍ഗ്രസ് ഇന്ന് അടിവേരിളകി നില്‍ക്കുകയാണ്. ആകെയുളള എംഎല്‍എമാരില് പകുതിയും ടിആര്‍എസിലെത്തിക്കഴിഞ്ഞു. നടിയും നേതാവുമായി വിജയശാന്തി പാര്‍ട്ടി വിടുകയാണ്. പിന്നാലെ തെലങ്കാന പിസിസി വർക്കിംഗ് പ്രസിഡണ്ട് മുഹമ്മദ് അഹറുദ്ദീനും കോണ്‍ഗ്രസ് വിട്ടേക്കും എന്നാണ് റിപ്പോര്‍ട്ടുകള്.\nനില തെറ്റി കോൺഗ്രസ്\nഅസറുദ്ദീനും കോൺഗ്രസ് വിട്ടേക്കും\nകഴിഞ്ഞ ദിവസം ടിആര്‍എസ് വര്‍ക്കിംഗ് പ്രസിഡണ്ടും മന്ത്രിയുമായ കെടി രാമ റാവുവുമായി ബുദ്ധ ഭവനില് അസറുദ്ദീന് കൂടിക്കാഴ്ച നടത്തിയിരുന്നു. ഇതോടെയാണ് അഭ്യൂഹങ്ങള് ശക്തിപ്പെട്ടത്. വിദ്യാഭ്യാസ മന്ത്രി സബിത ഇന്ദ്ര റെഡ്ഡിയുമായും അസറുദ്ദീന് കൂടിക്കാഴ്ച നടത്തുകയുണ്ടായി. എന്നാല് ഇത് സൗഹൃദ സന്ദര്‍ശനങ്ങളാണെന്നും രാഷ്ട്രീയം ചര്‍ച്ച ചെയ്തില്ല എന്നുമാണ് അസറുദ്ദീന്റെ പ്രതികരണം. 2009ല് കോണ്‍ഗ്രസില് ചേര്‍ന്ന അസറുദ്ദീന് 2018ലാണ് കോണ്‍ഗ്രസ് പിസിസി വര്‍ക്കിംഗ് പ്രസിഡണ്ടായി തിരഞ്ഞെടുക്കപ്പെട്ടത്.\nhyderabad telangana congress trs\nMohammed Azharuddin likely to leave congress and join TRS


TikTok reclaims the number one spot on iOS and Play Store in India-മടങ്ങി വരവിലും ഒന്നാമനായി ടിക് ടോക്; പ്ലേ സ്റ്റോറിലും ആപ്പ് സ്റ്റോറിലും നമ്പർ വൺ\nമടങ്ങി വരവിലും ഒന്നാമനായി ടിക് ടോക്; പ്ലേ സ്റ്റോറിലും ആപ്പ് സ്റ്റോറിലും നമ്പർ വൺ\nആൺഡ്രോയ്ഡിന്റെ പ്ലേ സ്റ്റോറിൽ സോഷ്യൽ കാറ്റഗറിയിലാണ് ടിക് ടോക് ഒന്നാം സ്ഥാനത്തെത്തിയിരിക്കുന്നത്\nMay 10, 2019 10:31:50 am\nവിലക്കിന് ശേഷം പ്ലേ സ്റ്റോറിലും ആപ്പ് സ്റ്റോറിലും മടങ്ങിയെത്തിയ ടിക് ടോക് ദിവസങ്ങൾക്കുള്ളിൽ ഒന്നാം നമ്പരിൽ. ഐഒഎസിൽ ടോപ്പ് ഫ്രീ ആപ്പുകളിലാണ് ടിക് ടോക് ഒന്നാം സ്ഥാനത്തെത്തിയത്. ആൺഡ്രോയ്ഡിന്റെ പ്ലേ സ്റ്റോറിൽ സോഷ്യൽ കാറ്റഗറിയിലാണ് ടിക് ടോക് ഒന്നാം സ്ഥാനത്തെത്തിയിരിക്കുന്നത്. മദ്രാസ് ഹൈക്കോടതിയാണ് ടിക് ടോക്കിനെതിരായ വിലക്ക് ദിവസങ്ങൾക്ക് മുമ്പ് എടുത്ത് കളഞ്ഞത്.\n#Returnoftiktok DOWNLOAD THE APP ON APPSTORE AND PLAYSTORE @TikTokIndia pic.twitter.com/HGxaYvHMQt\n— Aakash Atanikar (@AakashAtanikar) May 2, 2019\nടിക് ടോക്കിന്റെ മടങ്ങിവരവ് ആഘോഷിക്കാൻ ReturnOfTikTok എന്ന ഹാഷ്ടാഗും സമൂഹമാധ്യമങ്ങളിൽ ട്രെണ്ടിങ്ങ് ആയിരുന്നു. ഇതിന് പുറമെ ReturnOfTikTok എന്ന ഹാഷ്ടാഗിൽ ടിക് ടോക് തന്നെ ഒരു ഇൻ ആപ്പ് ചാലഞ്ചും സംഘടിപ്പിച്ചിരുന്നു. 504 മില്ല്യൻ വ്യൂസാണ് ഈ ചുരുങ്ങിയ കാലയളവിൽ ആപ്ലിക്കേഷനുണ്ടായതെന്ന് ടിക് ടോക് അധികൃതർ അവകാശപ്പെടുന്നു.\n“ടിക് ടോക്കിനോട് 200 മില്ലയണോളം വരുന്ന ഇവിടുത്തെ ഉപഭോക്താക്കൾ കാണിക്കുന്ന സ്നേഹത്തിനും സഹകരണത്തിനും നന്ദി അറിയിക്കുന്നു. ഇന്ത്യൻ സമൂഹത്തോട് ഞങ്ങൾക്കുള്ള ഉത്തരവാദിത്വം തുടരുന്നതിനുള്ള പുതിയ അദ്ധ്യായമാണ് ReturnOfTikTok എന്ന ഹാഷ്ടാഗ് ക്യാമ്പയിൻ. സുരക്ഷിതവും വിനോദകരവുമായ ഒരു ഇൻ ആപ്പ് അനുഭവത്തിനാണ് ഞങ്ങൾ പരിശ്രമിക്കുന്നത്, ” ടിക് ടോക് ഇന്ത്യയുടെ എന്രർടെയ്മെന്റ് തലവൻ സുമേദാസ് രാജ്ഗോപൽ പറഞ്ഞു.\n#TikTok has reclaimed the number one spot in the top free app on #iOS and top free app in the ‘social’ category on the #GooglePlayStore//t.co/pLkF5gSZin\n— Express Technology (@ExpressTechie) May 9, 2019\nടിക് ടോക്ക് വിഡിയോ ആപ്പിന് ഏര്‍പ്പെടുത്തിയ നിരോധനം ഏപ്രിൽ 24നാണ് മദ്രാസ് ഹൈക്കോടതി നീക്കം ചെയ്തത്. ആപ് നിരോധിച്ചുളള ഇടക്കാല ഉത്തരവ് കോടതി എടുത്തുകളഞ്ഞു. ജസ്റ്റിസ് എന് കിരുബാകരനും എസ്.എസ് സുന്ദറും അടങ്ങിയ ബെഞ്ചാണ് നിരോധനം നീക്കം ചെയ്ത് ഉത്തരവ് പുറപ്പെടുവിച്ചത്. അശ്ലീലകരമായ വീഡിയോകള് ആപ്പില് പ്രദര്‍ശിപ്പിക്കില്ലെന്ന് ചൈനീസ് കമ്പനി കോടതിയെ അറിയിച്ചിരുന്നു.\nഅശ്ലീലകരമായ വീഡിയോകള് വര്‍ധിക്കുന്നെന്ന പരാതിയെ തുടര്‍ന്ന് ഏപ്രില് 3നാണ് മദ്രാസ് ഹൈക്കോടതി കേന്ദ്രത്തോട് ടിക് ടോക് നിരോധിക്കാന് നിര്‍ദേശിച്ചത്. പിന്നീട് ഈ ഉത്തരവ് സ്റ്റേ ചെയ്യില്ലെന്ന് സുപ്രിംകോടതിയും വ്യക്തമാക്കിയിരുന്നു. ടിക് ടോക് നിരോധിച്ചതിന് പിന്നാലെ ആപ് സ്റ്റോറില് നിന്നും ഗുഗിള് പ്ലേ സ്റ്റോറില് നിന്നും ആപ്ലിക്കേഷന് അപൃത്യക്ഷമായി.


No release change, see the Virus movie team facebook post - Malayalam Filmibeat\nസിനിമയുടെ റിലീസില് മാറ്റമില്ല! വൈറസ് ജൂണ് 7ന് തന്നെ എത്തുമെന്ന് അണിയറപ്രവര്‍ത്തകര്! പോസ്റ്റ് കാണൂ\n| Updated: Thursday, June 6, 2019, 9:34 [IST]\nനിപ അതിജീവനത്തിന്റെ കഥ പറയുന്ന വൈറസ് പ്രഖ്യാപനവേള മുതല് വാര്‍ത്തകളില് നിറഞ്ഞുനിന്ന സിനിമയാണ്. ആഷിഖ അബു സംവിധാനം ചെയ്ത ചിത്രത്തിനായി വന്‍താരനിരയാണ് അണിനിരന്നത്. ആഷിഖ് അബുവിന്റേയും റിമയുടേയും ഉടമസ്ഥതയിലുള്ള ബാനറായ ഒപിഎം ആണ് ചിത്രം നിര്‍മ്മിക്കുന്നത്. മുഹ്‌സിന് പരാരി, സുഹാസ്, ഷറഫു ഇവര് മൂവരും ചേര്‍ന്നാണ് ചിത്രത്തിന് തിരക്കഥയൊരുക്കിയത്. രാജീവ് രവിയാണ് സിനിമയുടെ ഛായാഗ്രാഹകന്. റിമ കല്ലിങ്കല്, ആസിഫ് അലി, കുഞ്ചാക്കോ ബോബന്, ടൊവിനോ തോമസ്, രേവതി, പൂര്‍ണ്ണിമ, ഇന്ദ്രജിത്ത്, രമ്യ നമ്പീശന്, പാര്‍വതി, സൗബിന് ഷാഹിര്, ഇന്ദ്രന്‍സ്, ശ്രീനാഥ് ഭാസി തുടങ്ങി നിരവധി പേരാണ് ചിത്രത്തിനായി അണിനിരന്നിട്ടുള്ളത്.\nവീണ്ടും നിപ റിപ്പോര്‍ട്ട് ചെയ്യപ്പെട്ട സാഹചര്യത്തില് സിനിമയുടെ രിലീസ് മാറ്റുമോയെന്നറിയാനായി കാത്തിരിക്കുകയായിരുന്നു എല്ലാവരും. തിങ്കളാഴ്ച മുതല് സിനിമയുടെ പ്രമോഷന് നിര്‍ത്തിവെച്ചിരുന്നതായുള്ള വിവരങ്ങളും പുറത്തുവന്നിരുന്നു. ഇതോടെയാണ് റിലീസിനെക്കുറിച്ചുള്ള ചര്‍ച്ചകളും സജീവമായത്. റിലീസ് മാറ്റുന്നില്ലെന്നും നേരത്തെ അറിയിച്ചത് പോലെ ജൂണ് 7ന് തന്നെ ചിത്രമെത്തുമെന്നുള്ള വിവരങ്ങളാണ് അണിയറപ്രവര്‍ത്തകര് പുറത്തുവിട്ടിട്ടുള്ളത്. വൈറസ് സിനിമയുടെ പേരിലുള്ള പേജിലാണ് ഇക്കാര്യത്തെക്കുറിച്ചുള്ള വിവരങ്ങള് പോസ്റ്റ് ചെയ്തിട്ടുള്ളത്.\nവീണ്ടും നിപ റിപ്പോര്‍ട്ട് ചെയ്യപ്പെട്ടുവെങ്കിലും നമുക്കെല്ലാവര്‍ക്കും ആത്മവിശ്വാസം നല്‍കുന്ന വിധം വിദഗ്ധവും ശാസ്ത്രീയവുമായ നടപടികളാണ് അധികാര കേന്ദ്രങ്ങള് കൈക്കൊള്ളുന്നത്. കഴിഞ്ഞ വര്‍ഷത്തേക്കാള് നിര്‍ഭയരായി മനസാന്നിധ്യത്തോടെ ഈ സാഹചര്യത്തോട് പ്രതികരിക്കാന് നമുക്ക് സാധിക്കുന്നത് പരിചയസമ്പത്തുള്ള കഴിവുറ്റ് ഒരു ആരോഗ്യവകുപ്പും വൈദ്യശാസ്ത്ര വിദഗ്ധരും നമുക്കുണ്ട് എന്ന ഉറപ്പിലാണ്. വൈറസ് ഒരു സര്‍വൈവല് ത്രില്ലറാണ്. ഒരിക്കല് നമ്മള് അതിജീവിച്ചു. ഇനിയും നമ്മള് അതിജീവിക്കുക തന്നെ ചെയ്യും. ജൂണ്7മുതല് സിനിമ തിയേറ്ററുകളിലേക്കെത്തുമെന്നുമാണ് അണിയറപ്രവര്‍ത്തകര് വ്യക്തമാക്കിയത്. പോസ്റ്റ് കാണാം.\nRead more about: tovino thomas virus ashique abu ടൊവിനോ തോമസ് വൈറസ് ആഷിഖ് അബു\nNo release change, see the Virus movie team facebook post